സ്വര്‍ണ്ണപ്രേമത്തില് നമ്പര്-1! റോമാ സാമ്രാജ്യത്തെ അമ്പരപ്പിച്ച സ്വര്‍ണ്ണത്തിന്‍റെ ഒഴുക്ക് - ദ് ബെറ്റർ ഇൻഡ്യ\n2019-ല് ഇന്‍ഡ്യ ഇറക്കുമതി ചെയ്ത 830 ടണ് സ്വര്‍ണ്ണത്തില് മൂന്നിലൊന്നും കേരളത്തിലേക്കായിരുന്നു.\nരാജ്യങ്ങള്‍ക്കിടയിലെ ഇറക്കുമതിയും കയറ്റുമതിയും തമ്മിലുള്ള അന്തരത്തെക്കുറിച്ചുള്ള വേവലാതികള് ഇന്നും ഇന്നലെയും തുടങ്ങിയതല്ല.\nറോമന് യാത്രികനായ പ്ലിനി (എഡി. 23-79) ഇന്‍ഡ്യയുമായി റോമാ സാമ്രാജ്യവുമായുണ്ടായിരുന്ന കച്ചവട മൂല്യത്തിലെ അന്തരത്തെക്കുറിച്ച് വേവലാതിപ്പെട്ടിരുന്നതായി അദ്ദേഹത്തിന്‍റെ കുറിപ്പുകളിലുണ്ട്.\nസ്വര്‍ണ്ണക്കടത്തിനെപ്പറ്റി പറയുമ്പോള് എന്തിനാണ് പ്ലിനിയിലേക്കും റോമിലേക്കും പോകുന്നതെന്നല്ലേ ചോദ്യം? പറയാം.\nഅക്കാലത്തേ ഉണ്ട്, ഇന്‍ഡ്യയിലേക്കുള്ള സ്വര്‍ണ്ണത്തിന്‍റെ ഒഴുക്ക്. അത് റോമന് സമ്പദ് വ്യവസ്ഥയെ ദോഷകരമായി ബാധിക്കുന്നുണ്ടെന്നായിരുന്നു പ്ലിനിയുടെയും അവിടെയുണ്ടായിരുന്ന അന്നത്തെ നേതാക്കളുടെയും വിലയിരുത്തല്. റോമന് സ്വര്‍ണ്ണനാണയങ്ങളും അമൂല്യമായ സ്വര്‍ണ്ണ ശേഖരവുമെല്ലാം പെട്ടെന്ന് നശിച്ചുപോകുന്ന കുരുമുളകിനും സുഗന്ധദ്രവ്യങ്ങള്‍ക്കും വേണ്ടി ചെലവിടുന്നതിലെ നിരര്‍ത്ഥകത അദ്ദേഹം ചൂണ്ടിക്കാട്ടിയിരുന്നുവത്രേ.\nImage for representation only . Photo: Pexels.com\nഎങ്കിലും കുരുമുളകിനോടുള്ള അന്നത്തെ റോമന് പ്രഭുക്കള്‍ക്കും പ്രഭ്വികള്‍ക്കുമുള്ള ഭ്രമം അതികലശലായിരുന്നു. അത് വര്‍ദ്ധിക്കുന്നതനുസരിച്ച് ഇന്‍ഡ്യയിലേക്കെത്തിയ സ്വര്‍ണ്ണശേഖരവും വര്‍ദ്ധിച്ചു.\n“ഒരു യാഥാസ്ഥിതികമായ കണക്കെടുത്താല് പോലും ഇന്‍ഡ്യയും ചൈനയും അറേബ്യന് ഉപഭൂഖണ്ഡവും (റോമന്)സാമ്രാജ്യത്തില് നിന്ന് കൊണ്ടുപോകുന്നത് വര്‍ഷം നൂറ് ദശലക്ഷം സെസ്റ്റര്‍സെസ് (പുരാതന റോമന് നാണയം) ആണ്,” പ്ലിനി ദ് എല്‍ഡര് അദ്ദേഹത്തിന്റെ നാച്വറല് ഹിസ്റ്ററി എന്ന ഗ്രന്ഥത്തില് കുറിച്ചു. അതിലധികവും സ്വര്‍ണ്ണം വെള്ളി നാണയങ്ങളായിരുന്നു. (മറ്റൊരിടത്ത് ഇന്‍ഡ്യയിലേക്ക് മാത്രം 50 ദശലക്ഷം സെസ്റ്റര്‍സെസ് പോകുന്നുവെന്ന് അദ്ദേഹം കുറിക്കുന്നുണ്ട്.)\nഇതോടൊപ്പം സ്വര്‍ണ്ണത്തോടുള്ള ഭ്രമം ഇവിടെ വര്‍ദ്ധിക്കുകയും ചെയ്തു. ഏകദേശം രണ്ടായിരം വര്‍ഷം മുന്‍പേ രേഖപ്പെടുത്തപ്പെട്ട സ്വര്‍ണ്ണപ്രേമം ഇന്നും മാറ്റമില്ലാതെ തുടരുന്നു. അന്ന് ഒരു പക്ഷേ, രാജാക്കന്‍മാരും പ്രഭുക്കന്‍മാരും വന്‍കിട കച്ചവടക്കാരിലും മാത്രം ഒതുങ്ങിനിന്നിരുന്ന സ്വര്‍ണ്ണാഭരണപ്രിയം ഇന്ന് ഇവിടെ സാര്‍വ്വത്രികമായിരിക്കുന്നു എന്നുമാത്രം.\nഅനധികൃത സ്വര്‍ണ്ണത്തിന്‍റെ രക്തപങ്കില വഴികള്\nലോകത്തിലെ ആകെയുള്ള സ്വര്‍ണ്ണത്തിന്‍റെ മൂന്നിലൊന്നും ഇന്‍ഡ്യന് അതിര്‍ത്തികളിലൂടെയാണ് വിനിമയം ചെയ്യപ്പെടുന്നതെന്നാണ് വിലയിരുത്തപ്പെടുന്നത്.\nഇന്‍ഡ്യയിലേക്കുള്ള അനധികൃത സ്വര്‍ണ്ണ വിനിമയത്തിന്‍റെ വേരുകള് ലോകം മുഴുവന് പരന്നുകിടക്കുന്നുണ്ട്.\nകാനഡ ആസ്ഥാനമായുള്ള ഇംപാക്ട് എന്ന സ്ഥാപനം നടത്തിയ പഠനത്തില് പറയുന്നത് ആഫ്രിക്കയിലെ ഗ്രേറ്റ് ലേക്ക് മേഖലയില് നിന്നും യു എ ഇ-യിലേക്കുള്ള അനധികൃത സ്വര്‍ണ്ണക്കടത്ത് 2007-ല് അഞ്ച് ടണ് ആയിരുന്നത് 2012 ആയപ്പോഴേക്കും 22 ടണ് ആയി വര്‍ദ്ധിച്ചു എന്നാണ്. ഈ ആഫ്രിക്കന് ദേശങ്ങളിലെ രാഷ്ട്രീയ അസ്ഥിരതയും സായുധ സംഘങ്ങളുടെ രാഷ്ട്രീയ മേല്‍ക്കോയ്മയും സ്വര്‍ണ്ണ ഖനികളുടെ മേലുള്ള നിയന്ത്രണവുമെല്ലാം അനധികൃത സ്വര്‍ണ്ണത്തിന്‍റെ കടത്ത് സുഗമമാക്കുന്നു.\nഇന്‍ഡ്യയിലെ സ്വര്‍ണ്ണാഭരണ ഭ്രമം ഇവിടെ സ്വര്‍ണ്ണത്തിന് വലിയ മാര്‍ക്കെറ്റ് തന്നെ സൃഷ്ടിച്ചിട്ടുണ്ടല്ലോ. എന്നാല് അതോടൊപ്പം തന്നെ സ്വര്‍ണക്കടത്ത് ഭീകരരുടെയും അന്താരാഷ്ട്ര മാഫിയാ സംഘങ്ങളുടെയും ഇഷ്ട ‘കറന്‍സി’ കൂടിയാണ് ഇന്ന് മഞ്ഞലോഹം.\nബ്ലഡ് ഡയമണ്ട് എന്ന ലോകപ്രശസ്തമായ സിനിമ ആഫ്രിക്കയിലെ രത്‌ന വ്യാപാരം എത്രമാത്രം രക്തപങ്കിലമാണെന്ന ഞെട്ടിക്കുന്ന വെളിപ്പെടുത്തലായിരുന്നു. ആ ചിത്രം കണ്ട് യാഥാര്‍ത്ഥ്യം തിരിച്ചറിഞ്ഞ് ഒരുപാട് പേര് രത്‌നങ്ങള് ധരിക്കുന്നത് ഉപേക്ഷിക്കുകയുണ്ടായി.\nനമ്മളില് പലരും പരിശുദ്ധമെന്ന് കരുതുന്ന സ്വര്‍ണ്ണത്തിന്‍റെ വഴികളും ഏറെയൊന്നും വ്യത്യസ്തമല്ലെന്നാണ് ഉഗാണ്ട അടക്കമുള്ള ആഫ്രിക്കന് രാജ്യങ്ങളിലെയും ലാറ്റിന് അമേരിക്കയിലേയും സ്വര്‍ണ്ണ ഖനികളില് നിന്നുള്ള അനധികൃത സ്വര്‍ണ്ണത്തിന്‍റെ സഞ്ചാരപാത വ്യക്തമാക്കുന്നത്.\nനയതന്ത്ര ചാനലിലൂടെ കടത്താന് ശ്രമിച്ചുവെന്നാരോപിക്കപ്പെടുന്ന കേരളത്തിലെ ഏറ്റവും പുതിയ സ്വര്‍ണ്ണക്കടത്തിന് ഭീകരസംഘടനകളുമായി ബന്ധമുണ്ടെന്ന വിലയിരുത്തലിലാണ് കേസ് ദേശീയ അന്വേഷണ ഏജന്‍സി അന്വേഷിക്കുന്നത്. ഈ കള്ളക്കടത്ത് നടന്നത് യു എ ഇ കേന്ദ്രീകരിച്ച് ആണെന്ന വസ്തുത ഓര്‍ക്കുക.\nയു എ ഇ-യിലെത്തുന്ന സ്വര്‍ണ്ണത്തിന്‍റെ ഭൂരിഭാഗവും ലോകത്തെ ഏറ്റവും വലിയ സ്വര്‍ണ്ണാഭരണ നിര്‍മ്മാണ കേന്ദ്രമായ ഇന്‍ഡ്യയിലേക്കാണ് എത്തിച്ചേരുന്നത്.\nഇംപാക്ടിന്‍റെ റിപ്പോര്‍ട്ട് പ്രകാരം ഇന്‍ഡ്യയിലേക്ക് വര്‍ഷവും 1,000 ടണ് സ്വര്‍ണ്ണമാണ് എത്തുന്നത്. (ഔദ്യോഗിക കണക്കിനേക്കാള് ഏകദേശം 250 ടണ്ണോളം കൂടുതല്). അനധികൃത സ്വര്‍ണ്ണത്തിന് ഹവാല വഴിയാണ് പണം നല്‍കുന്നത് എന്നും റിപ്പോര്‍ട്ടില് പറയുന്നു. ഒരു കിലോ സ്വര്‍ണ്ണം കേരളത്തിലേക്ക് കടത്തിയാണ് കാരിയര്‍ക്ക് നാല് മുതല് അഞ്ച് ലക്ഷം രൂപ വരെ കടത്തുകൂലിയായി കിട്ടുമെന്നാണ് വിവിധ ഏജന്‍സികള് വിലയിരുത്തുന്നത്.\nImage for representation only: Photo- Pexels.com\nസ്വകാര്യ ശേഖരങ്ങളില് മാത്രം ഇന്‍ഡ്യക്കാര് സൂക്ഷിക്കുന്നത് 20,000 ടണ് സ്വര്‍ണ്ണമാണെന്നും ഇംപാക്റ്റ് കണക്കുകൂട്ടുന്നു. യു എസ്, ചൈന, യൂറോസോണ് രാജ്യങ്ങള് എന്നിവയുടെ സെന്‍ട്രല് ബാങ്കുകളില് സൂക്ഷിച്ചിരിക്കുന്ന കരുതല് സ്വര്‍ണ്ണം എല്ലാം കൂട്ടിവെച്ചാലും ഇത്രത്തോളം വരില്ലത്രേ!\nകേരളത്തെ സ്വര്‍ണ്ണക്കടത്തുകാര് കണ്ണുവെയ്ക്കുന്നതിന്‍റെ പ്രധാന കാരണം മഞ്ഞലോഹത്തോടുള്ള ഭ്രമം തന്നെ.\nഔദ്യോഗിക കണക്കുകള് പ്രകാരം കഴിഞ്ഞ വര്‍ഷം മലയാളികളുടെ സ്വര്‍ണ്ണ ഉപഭോഗം 60 ടണ് ആണ്. ആളൊന്ന് പ്രതിമാസം 208 രൂപയോളം മലയാളി സ്വര്‍ണ്ണത്തിന് വേണ്ടി ചെലവാക്കുന്നു. തൊട്ടുപിന്നിലുള്ള ഗോവയിലെ ആളുകള് വെറും 34 രൂപയാണ് സ്വര്‍ണ്ണത്തിനായി ചെലവാക്കുന്നത്.\nഓള് കേരള ഗോള്‍ഡ് ആന്‍ഡ് സി്ല്‍വെര് മെര്‍ച്ചെന്റ്‌സ് അസോസിയേഷന്‍റെ കണക്ക് പ്രകാരം 2019-ല് കേരളത്തിലെ റിട്ടെയില് ജുവെല്ലറി ബിസിനസ് 40,000 കോടി രൂപയുടേതാണ്.\nവേള്‍ഡ് ഗോള്‍ഡ് കൗണ്‍സില് കണക്കുകള് പ്രകാരം 2019-ല് ഇന്‍ഡ്യ ഇറക്കുമതി ചെയ്ത 830 ടണ് സ്വര്‍ണ്ണത്തില് മൂന്നിലൊന്നും കേരളത്തിലേക്കായിരുന്നു. ഒരു ശരാശരി മലയാളി സ്ത്രീ 30 ഗ്രാം സ്വര്‍ണ്ണം ധരിക്കുന്നുവെന്നാണ് കണക്ക്. ഒരു മധ്യവര്‍ഗ്ഗ കുടുംബത്തില് നിന്നുള്ള മലയാളി വധു ഭര്‍തൃഗൃഹത്തിലേക്ക് പോകുമ്പോള് ശരാശരി 320 ഗ്രാം സ്വര്‍ണ്ണം കൊണ്ടുപോകുന്നുവത്രേ. ഇത് ദേശീയ ശരാശരിയിലും വളരെയധികമാണ്.\nസ്വര്‍ണ്ണത്തിന്‍റെ ഇറക്കുമതിത്തീരുവയില് വന്ന വര്‍ദ്ധനയും സ്വര്‍ണ്ണക്കടത്ത് നല്ല വരുമാനമുള്ള ഏര്‍പ്പാടാക്കി. കഴിഞ്ഞ വര്‍ഷം സ്വര്‍ണ്ണത്തിന്‍മേലുള്ള കസ്റ്റംസ് തീരുവ 12.5 ശതമാനമാക്കി. ഒപ്പം മൂന്ന് ശതമാനം ജി എസ് ടിയും. ഇത് സ്വര്‍ണ്ണാഭരണമാക്കി മാറ്റുമ്പോള് അഞ്ച് ശതമാനം ജി എസ് ടി വേറെയും വരും.\nഇതോടൊപ്പം സ്വര്‍ണ്ണവിലയും കുതിച്ചുയര്‍ന്നു. സ്വര്‍ണ്ണക്കടത്തില് നിന്ന് കിട്ടുന്ന ലാഭവും വര്‍ദ്ധിച്ചു.\nസ്വര്‍ണ്ണക്കടത്തില് നിന്ന് ലഭിക്കുന്ന ഭീമമായ ലാഭം ഭീകര സംഘടനകളുടെ പ്രവര്‍ത്തന മൂലധനം കൂടിയാവുന്നു എന്നത് കാര്യങ്ങള് കൂടുതല് വഷളാക്കുന്നു.\nവീട് വയ്ക്കാന് സ്വരൂപിച്ച 8 ലക്ഷം രൂപയ്ക്ക് പുഴയോരത്ത് മുള വെച്ച ഓട്ടോ ഡ്രൈവര്


തിരുവമ്പാടി (കോഴിക്കോട്) - വിക്കിപീഡിയ\n(തിരുവമ്പാടി എന്ന താളിൽ നിന്നും തിരിച്ചുവിട്ടതു പ്രകാരം)\nഇതേ പേരിലുള്ള ഗ്രാമപഞ്ചായത്തിന്, ദയവായി തിരുവമ്പാടി ഗ്രാമപഞ്ചായത്ത് കാണുക.\n11°28′19″N 76°00′00″E / 11.4719°N 76°E / 11.4719; 76\nഎം എൽ എ ലിന്റോ ജോസഫ്\nവിസ്തീർണ്ണം 83.96ചതുരശ്ര കിലോമീറ്റർ\nപ്രധാന ആകർഷണങ്ങൾ വെള്ളച്ചാട്ടങ്ങൾ, മലയോര മേഖല\nകോഴിക്കോട് ജില്ലയിലെ പ്രധാന മലയോര പട്ടങ്ങളിലൊന്നാണ് തിരുവമ്പാടി. ജില്ലയുടെ കിഴക്കൻ മലയോര മേഖലയിലുൾപ്പെടുന്ന ഒരു കുടിയേറ്റ മേഖലയും തിരുവമ്പാടി നിയോജകമണ്ഡലം, വയനാട് ലോക്‌സഭാമണ്ഡലത്തിന്റെ ഭാഗവുമാണ്.\n9 പ്രധാന പൊതുസ്ഥാപനങ്ങൾ\nഇരുപതാം നൂറ്റാണ്ടിന്റെ ആരംഭം മുതൽ തിരുവമ്പാടി പഞ്ചായത്തിലെ ചെറുപ്ര, മരക്കാട്ടുപുറം അതിനോട് ചേർന്ന് താഴെ തിരുവമ്പാടി എന്നീ ദേശങ്ങളിൽ ജനവാസമുണ്ടായിരുന്നു. 1931-ലെ റവന്യു സെറ്റിൽമെന്റ് രേഖ പ്രകാരം ഇവിടുത്തെ ആകെ ജനസംഖ്യ 531 ആയിരുന്നു (ഹിന്ദു 482, മുസ്ളീം 49).1805-ൽ ബ്രിട്ടീഷ് സൈന്യത്തിനെതിരായ പോരാട്ടത്തിൽ പഴശ്ശിരാജയുടെ മരണത്തിനു ശേഷം ഈ പ്രദേശവും കോഴിക്കോട്ടെ സാമൂതിരിയും ഈസ്റ്റ് ഇന്ത്യാ കമ്പനിയുടെ ഉടമസ്ഥതയിലേക്ക് വന്നു . ഈസ്റ്റ് ഇന്ത്യാ കമ്പനിയുടെ മലബാർ പ്രദേശം പിന്നീട് മദ്രാസ് പ്രസിഡൻസിയുടെ ഉടമസ്ഥത ആയിരുന്നു. ബ്രിട്ടീഷുകാർ ഈ സ്ഥലം ചെറിയ പ്രവിശ്യകളിലേക്കും, ജില്ലകളിലേക്കും, താലൂക്കുകളിലേക്കും , ഭരണനിർവ്വഹണത്തിനുമായി വേർതിരിച്ചു .\nകോഴിക്കോട് താലൂക്കിലാണ് തിരുവമ്പാടി വന്നത്. തിരുവമ്പാടിയിലെ നിവാസികളുടെ ഭൂപ്രദേശം കോട്ടയം രാജാവായിരുന്ന കൽപ്പകകശ്ശേരി കർണോറുവയ്ക്കാണ് നൽകിയിരുന്നത്. വനഭൂമിയുടെ വിസ്തൃതി മാന്നിടത്തു നായർ തറവാടുവിന് നൽകി. ഇരുപതാം നൂറ്റാണ്ടിന്റെ ആരംഭത്തിൽ, കൽപ്പാക്കശ്ശേരി തറവാട്, മന്നല്ലേതത്ത് തറവാട് 95 വർഷം, ഒരു റബ്ബർ പ്ലാന്റേഷൻ സ്ഥാപിക്കുന്നതിന് ബ്രിട്ടീഷ് ഉടമസ്ഥതയിലുള്ള പീയിസ് ലെസ്ലി ഇന്ത്യ ലിമിറ്റഡിന് ഏകദേശം 2,200 ഏക്കർ (890 ഹെക്ടർ) ഭൂമി കച്ചവടം ചെയ്തു. തദ്ദേശവാസികൾക്ക് ധാരാളം തൊഴിൽ അവസരങ്ങൾ സൃഷ്ടിച്ചു. തിരുമ്പാടി റബ്ബർ കമ്പനി ലിമിറ്റഡായി രണ്ടു ഡിവിഷനുകളായി പ്ലാന്റേഷൻ സ്ഥാപിച്ചു. പ്ലാന്റേഷൻ കമ്പനി നിരവധി റോഡുകൾ നിർമ്മിക്കുകയും പ്രദേശത്ത് അടിസ്ഥാനസൗകര്യങ്ങൾ വികസിപ്പിക്കുകയും ചെയ്തു. ഇന്ന്, ഈ റബ്ബർ കമ്പനി പ്രദേശത്തെ പ്രധാന തൊഴിൽദാതാവാണ്.\n1944-ൽ തിരുവമ്പാടി പ്രദേശത്ത് ജനങ്ങൾ കുടിയേറ്റം മൂലം രണ്ടാം ലോകമഹായുദ്ധത്തിൽ കടുത്ത ദാരിദ്ര്യത്തിൽ നിന്ന് രക്ഷപ്പെട്ടതിനെത്തുടർന്ന് തിരുവമ്പാടി ചരിത്രത്തിന്റെ ഒരു പുതിയ ഘട്ടം ആരംഭിച്ചു . തിരുവിതാംകൂർ ജനതയുടെ കുടിയേറ്റം തിരുവമ്പാടിക്ക് പുതിയ ജീവിതം നൽകി. തദ്ദേശവാസികളായവർക്ക് ജന്മിമാർ ഭൂമി നൽകിയിരുന്നതു പാട്ട വ്യവസ്ഥയിലായിരുന്നു. പാട്ടം ഉല്പന്നമായും, പണമായും നൽകുന്ന രീതി നിലവിലുണ്ടായിരുന്നു. ഈ വ്യവസ്ഥ വച്ച് കൊണ്ടാണ് കാണാധാരം ചെയ്തു ഭൂമി കൊടുത്തിരുന്നത്. വിശേഷാവസരങ്ങളിലാണ് കുടിയാന്മാർ ജന്മിമാർക്ക് പാട്ടം ഉൾപ്പെടെയുള്ള കണ്ടു കാഴ്ചകൾ നൽകിയിരുന്നത്. അരി, പപ്പടം തുടങ്ങിയ സാധനങ്ങൾ ജന്മിമാർ തിരിച്ചു നൽകിയിരുന്നു. പാട്ടക്കുടിശ്ശിക വരുത്തുന്നവരെ കൃഷിഭൂമിയിൽ നിന്നും ഒഴിവാക്കി പുതിയ വനഭൂമി കൃഷിക്കായി ഏൽപ്പിച്ച് കൊടുക്കുകയും ചെയ്തിരുന്നു. പുതിയ വനഭൂമിയുടെ വില5രൂപ മുതൽ 50 വരെയായിരുന്നു. ജന്മിമാരുടെ നടവൻമാരായിരുന്നു പാട്ടം പിരിക്കുന്നതിന് ചുമതലപ്പെട്ടവർ.\n1920-കളുടെ ആദ്യം മുതൽ ഇട ജന്മിമാരിലേക്ക് ഭൂമി കൈമാറ്റം തുടങ്ങി. രണ്ടാം ലോകമഹായുദ്ധവുമായി ബന്ധപ്പെട്ട് തിരുവിതാംകൂർ മേഖലയിൽ ഉണ്ടായ കൊടും ദാരിദ്യ്രവും, സാമ്പത്തികമാന്ദ്യവുമാണ് മലബാർ മേഖലയിലേക്കുള്ള വൻതോതിലുള്ള കുടിയേറ്റത്തിലേക്ക് കർഷകരെ നയിച്ചത്. യുദ്ധത്തിന്റെ ദുരിതങ്ങൾ മൂലം പനം കുറുക്ക് പോലും ലഭ്യമല്ലാത്ത സാഹചര്യത്തിൽ നെൽകൃഷി ചെയ്യാനുള്ള അഭിനിവേശവുമായിട്ടാണ് കർഷകർ കുടിയേറ്റം ആരംഭിച്ചത്. ചട്ടയും, അടുക്കിട്ട മുണ്ടും ഉടുത്ത്, കുണുക്കിട്ട ക്രിസ്ത്യൻ സ്ത്രീകൾക്ക് തദ്ദേശ്യരിൽ അത്ഭുതം ഉള്ളവാക്കിയിരുന്നു. തിരുവമ്പാടിയുടെ ചരിത്രത്തിന്റെ രണ്ടാംഘട്ടം ആരംഭിക്കുന്നത് മദ്ധ്യതിരുവിതാംകൂറിൽ നിന്നുള്ള കുടിയേറ്റത്തോടു കൂടിയാണ്. 1944 മുതലാണ് കുടിയേറ്റക്കാർ സ്ഥിരമായി താമസം തുടങ്ങിയത്. കുടിയേറ്റക്കാർ കൃഷിയിറക്കുകയും താമസിക്കുകയും ചെയ്തത് വൻ മരങ്ങളുടെയും മുളങ്കൂട്ടങ്ങളുടെയും മുകളിൽ ഏറുമാടം കെട്ടിയാണ് ചില കുടിയേറ്റക്കാർ തദ്ദേശവാസികളോടൊപ്പം താമസിച്ചാണ് കൃഷി ചെയ്തിരുന്നത്. അക്കാലത്ത് ഇവിടെയും സമീപപ്രദേശങ്ങളിലുമുണ്ടായിരുന്ന പട്ടികജാതിക്കാരും തിയ്യരുമായിരുന്നു പ്രധാന കർഷകത്തൊഴിലാളികൾ.\nപല വെള്ളച്ചാട്ടങ്ങൾ (തുഷാരഗിരി വെള്ളച്ചാട്ടം,അരിപ്പാറ വെള്ളച്ചാട്ടം,കോഴിപ്പാറ വെള്ളച്ചാട്ടം) ഇവിടെ ഉണ്ട്. കുന്നുകളും ചെരിവുകളും സമതലങ്ങളും പാറക്കെട്ടുകളും ഇടകലർന്നതാണ് തിരുവമ്പാടിയുടെ ഭൂപ്രകൃതി. ചാലിയാറിന്റെ ഭാഗമായ ഇരുവഞ്ഞി പുഴ തിരുവമ്പാടിയുടെ സമീപത്തു കൂടിയാണ് ഒഴുകുന്നത്. റബ്ബർ, തെങ്ങ്, കവുങ്ങ് എന്നിവ കൃഷി ചെയ്യുന്ന ഇവിടെ തദ്ദേശീയരുടെ മുഖ്യതൊഴിലും കൃഷിതന്നെ. പ്രകൃതി രമണീയമായ വെള്ളരിമലയ്ക്ക് വിനോദസഞ്ചാര പ്രാധാന്യമുണ്ട്.\nഏത് കാലാവസ്ഥയിലും പച്ചപ്പ് നിലനിൽക്കുന്ന പ്രദേശങ്ങളാണ് ഇവിടെയുള്ളത് റബ്ബർ കൃഷിയുടെ വ്യാപനത്തോടുകൂടി ജൈവസമ്പത്തിന് കാര്യമായ കുറവ് സംഭവിച്ചിട്ടുണ്ട്. സങ്കര ഇനത്തിൽപ്പെട്ട കാലികളെ വളർത്തുന്നതിൽ കൃഷിക്കാർ പൊതുവെ താൽപ്പര്യമുള്ളവരാണ്. മുൻ കാലങ്ങളിൽ കൃഷിക്കായി ജൈവവളം ആശ്രയിച്ചിരുന്നുവെങ്കിൽ നാണ്യവിളകളുടെ കൃഷി വ്യാപിച്ചതോടു കൂടി ജൈവ വളങ്ങളുടെ ലഭ്യത കുറയുകയും രാസവളങ്ങളുടെ അമിത ഉപയോഗം കാണപ്പെടുകയും ചെയ്യുന്നു.\nവിദ്യാഭ്യാസ മേഖലയിൽ തിരുവമ്പാടിയുടെ ചരിത്രം ആരംഭിക്കുന്നത് ഇരുപതാംനൂറ്റാണ്ടിന്റെ ആദ്യ ദശകങ്ങളിലാണ്. ആദ്യകാലത്ത് ആശാൻ കളരിയിൽ ചില നായർ തറവാടുകളെ കേന്ദ്രീകരിച്ചുള്ള വിദ്യാഭ്യാസം നൽകിയിരുന്നതായി പറയപ്പെടുന്നു. കല്പകശ്ശേരി ജന്മിമാർ സ്ഥാപിച്ച നന്ദാനശ്ശേരി സ്കൂളായിരുന്നു ആദ്യ വിദ്യാലയം. 1920-കളിൽ ഈ സ്കൂൾ പ്രവർത്തിച്ചിരുന്നു എന്നാണ് പറയപ്പെടുന്നത്. തിരുവമ്പാടി പഞ്ചായത്തിന്റെ വിദ്യാഭ്യാസമേഖലയിലെ പുരോഗതിക്ക് തുടക്കം കുറിച്ചത് തിരുവിതാംകൂറിൽ നിന്നും 1940-കളിൽ ഉണ്ടായ കുടിയേറ്റത്തോടെയാണ്. ഇക്കാര്യത്തിൽ ക്രൈസ്തവ പുരോഹിതന്മാരും ശ്രീനാരായണ പ്രസ്ഥാനവുമെല്ലാം അതിന്റേതായ പങ്ക് വഹിച്ചിട്ടുണ്ട്. 1947-ൽ തിരുവമ്പാടി എൽ.പി.സ്കൂൾ പ്രവർത്തനമാരംഭിച്ചു. സർക്കാർ മേഖലയിൽ ആദ്യമായി തുടങ്ങിയ വിദ്യാലയം 1957-ൽ തൊണ്ടിമ്മൽ ആരംഭിച്ച എൽ.പി സ്കൂൾ ആയിരുന്നു. ഹൈസ്കൂൾ മേഖലയിൽ ആദ്യമായി തുടങ്ങിയത് 1955-ൽ തിരുവമ്പാടിയിൽ ആരംഭിച്ച സേക്രഡ് ഹാർട്ട് ഹൈസ്കൂളായിരുന്നു. ഈ സ്കൂളുകളിലെല്ലാം അക്കാലത്ത് അധ്യാപകരായി സേവനമനുഷ്ഠിച്ചിരുന്നത് കൂടുതലും തൃശൂർ ജില്ലയിൽ നിന്നുള്ളവരായിരുന്നു. കുടിയേറ്റക്കാരുടെ ഇടയിൽ അധ്യാപകരായി ജോലി ചെയ്യുന്നതിന് മതിയായ വിദ്യാഭ്യാസം ഉള്ളവരുടെ അഭാവത്തിൽ മാനേജ്മെന്റ് ഇവരെ ഇവിടെ വരുത്തുകയാണുണ്ടായത്.\nതിരുവമ്പാടിയിൽ നിലവിലുണ്ടായിരുന്ന ശ്രീകൃഷ്ണക്ഷേത്രവുമായി ബന്ധപ്പെട്ടായിരിക്കാം ഈ പേര് വന്നതെന്ന് കരുതപ്പെടുന്നു. നായരുകൊല്ലി എന്ന പേരും നിലവിലുണ്ടായിരുന്നു. മലബാർ കലാപ കാലത്ത് പട്ടാളക്കാർ ചാത്തമംഗലത്തുകാരൻ അപ്പുനായർ എന്നയാളെ വെടിവെച്ചു കൊന്നതിനെത്തുടർന്നാണ് നായരുകൊല്ലി എന്ന പേര് ആ സ്ഥലത്തിനു വന്നത് കരുതപ്പെടുന്നു. മറിച്ച് നായരെ കാട്ടാന ചവിട്ടിക്കൊന്നതുകൊണ്ടാണ് നായരുക്കൊല്ലി എന്ന പേരു വന്നത് എന്ന വിശ്വാസവും നിലവിലുണ്ട്.\nആദ്യ കാലങ്ങളിൽ ഗതാഗതമാർഗ്ഗം ഇരുവഞ്ഞിപ്പുഴയിലൂടെയുള്ള ജലഗതാഗതം മാത്രമായിരുന്നു. നായരുകൊല്ലി- മുക്കം റോഡും, ഗെയ്റ്റുംപടി അഗസ്ത്യൻമൂഴി റോഡും പൌരാണിക റോഡുകളിൽപ്പെടുന്നതായി കണക്കാക്കപ്പെടുന്നു. തോട്ടത്തിൽകടവ് പാലത്തിന്റെ നിർമ്മാണം തിരുവമ്പാടിയുടെ വളർച്ചയുടെ ചരിത്രത്തിലെ നാഴികക്കല്ലാണ്. ആദ്യകാല കുടിയേറ്റക്കാർക്ക് ആവശ്യമായ നിത്യോപയോഗ സാധനങ്ങൾ ലഭ്യമായിരുന്നത് കോഴിക്കോട് പട്ടണത്തിൽ നിന്നായിരുന്നു. കിലോമീറ്ററുകൾ കാൽനടയായി സഞ്ചരിച്ച് മുക്കത്ത് എത്തി അവിടെ നിന്നും സി.ഡബ്ല്യു.എം.എസ് കമ്പനി വകയായി ഉണ്ടായിരുന്ന2ബസുകളിൽ കയറിയാണ് കോഴിക്കോട് എത്തിയിരുന്നത്. നാട്ടുകാർ കൂട്ടായി നടത്തിയ പരിശ്രമങ്ങളുടെ ഫലമായി തിരുവമ്പാടി-മുക്കം റോഡ് നിർമ്മിച്ചു. തിരുവമ്പാടി-പുല്ലൂരാംപാറ റോഡിലുള്ള കറ്റിയാട് കലുങ്കും, കാളിയമ്പുഴ പാലം, ഇരുമ്പകം പാലം, വഴിക്കടവ് പാലം എന്നിവയും നാട്ടുകാർ ശ്രമദാനമായി നിർമ്മിച്ചതാണ്. 1969-ൽ തോട്ടത്തിൽകടവ് വരെയുള്ള റോഡിന്റെ നിർമ്മാണം പൂർത്തിയാക്കിയതിനെത്തുടർന്ന് അവിടെ നിന്നും കോഴിക്കോട് ബസ് സർവ്വീസ് ആരംഭിച്ചു.\nനിലവിൽ, കോഴിക്കോട് നഗരത്തിൽ നിന്നും റോഡ് മാർഗ്ഗമായി 35 കിലോമീറ്റർ സഞ്ചരിച്ചാൽ തിരുവമ്പാടിയിൽ എത്തിച്ചേരാം. നിരവധി ദീർഘദൂര കെ.എസ്.ആർ.ടി.സി സർവീസുകൾ തിരുവമ്പാടിയിൽനിന്ന് പുറപ്പെടുന്നുണ്ട്. മൈസൂർ, മൂന്നാർ, എറണാകുളം, പാലക്കാട്, കോട്ടയം, കട്ടപ്പന, കണ്ണൂർ, മൂലമറ്റം, ഈരാറ്റുപേട്ട, കാസർഗോഡ്, ഗുരുവായൂർ, എരുമേലി തുടങ്ങിയ സർവീസുകൾ നടത്തുന്നു. കോഴിക്കോട്, മുക്കം, കൊടുവള്ളി, താമരശ്ശേരി, കൂടരഞ്ഞി, കോടഞ്ചേരി, പൂവാറൻതോട്, ആനക്കാംപൊയിൽ, കക്കാടംപൊയിൽ എന്നിവിടങ്ങളിലേക്ക് തിരുവമ്പാടിയിൽ നിന്ന് ഹ്രസ്വദൂര സർവ്വീസുകൾ ഉണ്ട്.\nബസ് സ്റ്റേഷൻ : കെ.എസ്.ആർ.ടി.സി ഡിപ്പോ, തിരുവമ്പാടി.\nറെയിൽ‌വേ സ്റ്റേഷൻ : കോഴിക്കോട് റെയിൽ‌വേ സ്റ്റേഷൻ.\nവിമാനത്താവളം: കോഴിക്കോട് അന്താരാഷ്ട്രവിമാനത്താവളം.\nജില്ലയുടെ വടക്ക് കിഴക്ക് ഭാഗത്ത് വയനാടൻ മലകളുടെ തെക്ക പടിഞ്ഞാറ് ഭാഗത്തായി സമുദ്ര നിരപ്പിൽ നിന്നും സുമാർ 300 അടി മുതൽ 1500 അടി വരെ ഉയരത്തിൽ സ്ഥിതി ചെയ്യുന്ന ഭൂപ്രദേശമാണ് തിരുവമ്പാടി. കിഴക്കാംതൂക്കായ കുന്നിൻ പ്രദേശങ്ങളും താഴ്വരകളും ചെറു സമതല പ്രദേശങ്ങളും ഇവിടുത്തെ പ്രത്യേകതയാണ്. ജൂൺ മുതൽ ഓഗസ്റ്റ് വരെയുള്ള മാസങ്ങളിലാണ് കൂടുതൽ കൂടുതൽ മഴ ലഭിക്കുന്നത്. നവംബർ മുതൽ ഡിസംബർ വരെയുള്ള മാസങ്ങളിൽ തണുപ്പ് അനുഭവപ്പെടുന്നു. ഫെബ്രുവരി മുതൽ മെയ് വരെയുള്ള മാസങ്ങൾ താരതമ്യേന ഉഷ്ണകാലമാണ്. ഇടവപ്പാതി മഴയാണ് കൂടുതൽ ലഭിക്കുന്നത്. ധാരാളം മഴ ലഭിക്കുന്ന പ്രദേശമാണെങ്കിലും മാർച്ച് ഏപ്രിൽ മാസങ്ങളിൽ വരൾച്ച അനുഭവപ്പെടാറുണ്ട്. ഈ സമയത്ത് പഞ്ചായത്തിൻറെ ചില ഭാഗങ്ങളിൽ രൂക്ഷമായ കുടിവെള്ള ക്ഷാമം അനുഭവപ്പെടാറുണ്ട്. ധാരാളം മഴ ലഭിക്കുന്നുണ്ടെങ്കിൽപോലും നീരൊഴുക്കുകളും വേനൽക്കാലത്ത് വറ്റിവരണ്ട് പോവുന്നു.\nസേക്രഡ് ഹാർട്ട് എച്ച്. എസ്സ്.എസ്സ് ,\nഇൻഫന്റ് ജീസസ് സ്കൂൾ,\nകെ.എസ്.ആര് .ടി.സി ഡിപ്പോ,\nഗവ: ഐ ടി ഐ ,\nതിരുവമ്പാടിക്കു സമീപമുള്ള അരിപ്പാറ വെള്ളച്ചാട്ടം\nസേക്രഡ് ഹാർട്ട് ഫൊറോന പള്ളി തിരുവമ്പാടി\nഹിദായ മസ്ജിദ് തിരുവമ്പാടി\n↑ "ചരിത്രം". lsgkerala.in. മൂലതാളിൽ നിന്നും 2020-09-26-ന് ആർക്കൈവ് ചെയ്തത്.\n↑ "കുടിയേറ്റ ചരിത്രം". lsgkerala.in. മൂലതാളിൽ നിന്നും 2020-09-26-ന് ആർക്കൈവ് ചെയ്തത്.\n↑ "Routes & Locations". കേരള ട്യൂറിസം.\n↑ "തിരുവമ്പാടി വിമാനത്താവള പദ്ധതി". manoramanews.com.\n↑ "തിരുവമ്പാടി മണ്ഡലത്തിൽ". ഏഷ്യാനെറ്റ് ന്യൂസ്.\n↑ https://lsgkerala.gov.in/pages/history.php?intID=5&ID=1047&ln=en[പ്രവർത്തിക്കാത്ത കണ്ണി]\n↑ "പൊതുവിവരങ്ങൾ". http://lsgkerala.in. മൂലതാളിൽ നിന്നും 2020-08-06-ന് ആർക്കൈവ് ചെയ്തത്. External link in |publisher= (help)\n↑ "Thiruvambady Police Station". keralapolice.gov.in.\nതിരുവമ്പാടിയിൽ നിന്നുള്ള ബസ് ടൈമിംഗ്\nവിക്കിമീഡിയ കോമൺസിലെ Thiruvambady എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=തിരുവമ്പാടി_(കോഴിക്കോട്)&oldid=3633869" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 14 ഓഗസ്റ്റ് 2021, സമയം: 02:42\nഈ താൾ അവസാനം തിരുത്തപ്പെട്ടത്: 02:42, 14 ഓഗസ്റ്റ് 2021.


ഇവര് നമ്മുടെ ജ്വാലകള്; വിഎം ഷൈനി, കെ ബിന്ദു, ലക്ഷ്മി എന് മേനോന് – Kairali News | Kairali News Live l Latest Malayalam News\nകേരളത്തിലെ പെണ് മുന്നേറ്റങ്ങളുടെ വിജയഗാഥയാണ് കൈരളി പീപ്പിള് ജ്വാല പുരസ്‌കാരങ്ങളുടെ ഭാഗമായി നടത്തിയ അന്വഷണത്തില് തിരിച്ചറിഞ്ഞത്. കോര്‍പറേറ്റുകളുടെ പിന്തുണയില്ലാതെ, ജനപക്ഷത്തുള്ള നിരവധി മുന്നേറ്റങ്ങളാണ് പെണ്‍മയുടെ കരുത്തില് കേരളം കാണുന്നത്. പലപ്പോഴും ശ്രദ്ധിക്കപ്പെടാതെ പോകുന്ന അത്തരം മുന്നേറ്റങ്ങളെ ജനശ്രദ്ധയിലേക്കു കൊണ്ടുവരികയായിരുന്നു കൈരളിയുടെ ലക്ഷ്യം. അക്കാര്യത്തില് കൈരളിക്ക് അഭിമാനിക്കാനാകുന്ന നിമിഷങ്ങളാണ് പുരസ്‌കാരത്തിലൂടെ ലഭിച്ചത്. മൂന്നു വ്യത്യസ്ത മേഖലകളില് അനുപമമായ പ്രവര്‍ത്തനങ്ങളിലൂടെ ഉയരങ്ങളില് തന്നെ സ്ഥാനത്തിന് അര്‍ഹരായ മൂന്നു വനിതാരത്‌നങ്ങളെ കേരളത്തിനു മുമ്പില് കൈരളി അഭിമാന പുരസരം അവതരിപ്പിക്കുന്നു.\nശസ്ത്രക്രിയാ കുപ്പായങ്ങളുമായി വിഎം ഷൈനി\nവീട്ടമ്മമാര് പത്രം വായിക്കുമ്പോള് എന്തു സംഭവിക്കും. പാലു തിളച്ചു പോകും എന്നതു മുതല് പല ഉത്തരങ്ങള് ഉയരാം. പക്ഷേ വരാപ്പുഴയിലെ ഷൈനി മൂന്നു കൊല്ലം മുമ്പ് ഒരു പത്രം വായിച്ചപ്പോള് അതൊന്നുമല്ല ഉണ്ടായത്. ഷൈനി ബിരുദാനന്തര ബിരുദധാരിയാണ്. ചെറിയ ഓഫീസ് ജോലികള് മാത്രം ചെയ്തിരുന്നവള്. കുഞ്ഞിനെ നോക്കാന് ജോലിനിര്‍ത്തേണ്ടി വന്നവള്. എങ്ങുമെത്താതെ പോയവള്. നാല്പതു കഴിഞ്ഞിട്ടും ഉദ്യോഗാര്‍ത്ഥി.\nഅന്നു ഷൈനി വായിച്ച ഒരു പത്രപ്പരസ്യത്തില് നിന്ന് ഒരു ധീരനൂതനസംരംഭം ഉയര്‍ന്നു. വരാപ്പുഴയിലെ ചാവറ എന്റര്‍പ്രൈസസ്. ഒരു ചെറിയ സംരംഭം. അഞ്ചു ലക്ഷം പ്രവര്‍ത്തന മൂലധനം. അതില് മൂന്നു ലക്ഷവും വായ്പ. 14 തയ്യല് യന്ത്രങ്ങള്. ഒരു കട്ടിംഗ് യന്ത്രം. 17 ജോലിക്കാര്. എല്ലാവരും സ്ത്രീകള്. കുറഞ്ഞ കൂലിക്കു കിട്ടുന്ന അയല്‍സംസ്ഥാന തൊഴിലാളികളല്ല. വരാപ്പുഴക്കാര്. സ്ഥാപനം ഷൈനിയുടെ വീടിനു മുകളില്. വരാപ്പുഴയിലെ ഈ പെണ്ണുങ്ങള് ചെയ്യുന്നത് രാജ്യാന്തരമാനദണ്ഡങ്ങള് പിന്‍തുടരേണ്ട ഒരു സുസൂക്ഷ്മദൗത്യമാണ് ശസ്ത്രക്രിയ കുപ്പായങ്ങളുടെ നിര്‍മ്മാണം.\nവൈദ്യശാസ്ത്രപരമായ കൃത്യത, പരീക്ഷണശാലാ ശൈലിയിലുള്ള ശുചിത്വം, ബഹുരാഷ്ട്ര കോര്‍പ്പറേറ്റുകളുടെ നിലവാരം ഒക്കെ പുലര്‍ത്തേണ്ട ജോലി. അവിടെയാണ് ഈ സ്ത്രീ കൂട്ടായ്മയുടെ രണ്ടു വര്‍ഷത്തെ സാന്നിദ്ധ്യം. ആകാശനീലിമയാര്‍ന്ന ഗൗണുകളുടെ ഓരോ നിര്‍മ്മാണ ഘട്ടത്തിലും ഷൈനിയുടെ മേല്‍നോട്ടമുണ്ട്. ഓരോ ഗൗണും ഒരു ജീവന് രക്ഷിക്കട്ടെ എന്ന പ്രാര്‍ത്ഥനയോടെയാണ് ഈ പെണ്‍സംഘം ഒരുക്കുന്നത്.\nഅവരുടെ മികവിനെ ഗൗണുകള് വിതരണം ചെയ്യുന്ന കെയര് ഓണും ഉപയോഗിക്കുന്ന ആശുപത്രികളും സാക്ഷ്യപ്പെടുത്തുന്നു. അത് മലയാളിപ്പെണ്ണിന്റെ വൃത്തിക്കും വെടിപ്പിനും വൈദഗ്ദ്ധ്യത്തിനും സമര്‍പ്പണത്തിനും കൈപ്പുണ്യത്തിനും കൂടിയുള്ള സത്യസാക്ഷ്യമാണ്. ഷൈനിയുടെയും കൂടെയുള്ള സ്ത്രീസംഘത്തിന്റെയും വിജയത്തിനു പിന്നില് ഒരു മാതൃകയുണ്ട.് രാജ്യാന്തര നിലവാരമാര്‍ജിക്കാന് നമ്മുടെ നാട്ടിലെ ഏതൊരു ചെറുസംഘത്തിനും കഴിയുമെന്ന ഓര്‍മ്മിപ്പിക്കലിന്റെ മാതൃക.\nപ്രകൃതിദത്ത ഉല്‍പ്പന്നങ്ങളുമായി കെ ബിന്ദു\nചിതലിയിലെ ഒരു വീട്ടമ്മ നാല്പതാം വയസ്സില് മനഃപ്രയാസത്തിലായി. ആരോഗ്യപ്രശ്‌നം മൂലം മര്‍ച്ചന്റ് നേവി വിട്ട് ഭര്‍ത്താവ് തുടങ്ങിയ വ്യവസായം പൂട്ടിയപ്പോള് ഏകാകിയുമായി. മകള് ആയുര്‍വേദം പഠിക്കാന് വീടുവിട്ടപ്പോള് ‘എനിക്കൊരു ജോലി വേണം’ എന്നായിരുന്നു ബിന്ദു തീരുമാനിച്ചത്. ആ തീരുമാനമാണ് രണ്ടു കൊല്ലം കഴിഞ്ഞപ്പോള് ഇങ്ങനെ പൊന്തിവന്നത്. ബാക്കി ബിന്ദു കൂട്ടിച്ചേര്‍ക്കും.\nഎന്തെങ്കിലും ചെയ്യണമെന്ന് താന് തീരുമാനിക്കുമ്പോള് ‘ഹൗ ഓള്‍ഡ് ആര് യൂ’ ഇറങ്ങിയിട്ടില്ല. മഞ്ജുവിന്റെ നിരുപമ മലയാളിപ്പെണ്ണിനോട് മിണ്ടിയിട്ടില്ല. മൂന്നു കൂട്ടുകാരെക്കിട്ടി. മൂവരും പെണ്ണുങ്ങള്. എങ്കിലെന്ത്, തുടക്കംതന്നെ ‘മെഗാ സ്‌കെയി’ലില്. ഏറ്റെടുത്തത് വന് ഭാരം. ഒരു കൊല്ലമായിട്ടും ബ്രേക്ക് ഈവണ് ആയിട്ടില്ല. പക്ഷേ, രണ്ടു കൊല്ലം കൂടിക്കഴിഞ്ഞാല് വിജയം ഞങ്ങളുടേത് എന്ന് ഈ പെണ്‍കരുത്ത്. ബിന്ദുവിന്നു തിരക്കിലാണ്. രാവിലെ എട്ടു മുതല് രാത്രി ഏഴുവരെ ഓഫീസില്. ശരിക്കും ഒരു പെണ്‍കൂട്ടായ്മയുടെ പെണ്‍നേതാവായി.\nമുപ്പതോളം സ്ത്രീകളുടെ സ്വാശ്രയത്വത്തിന്റെ പ്രതീകമാണ് ഇന്ന് ഈ കൂട്ടായ്മ. തേങ്ങാപ്പൊടി പലരും ഉല്പാദിപ്പിക്കുന്നുണ്ട്. തേങ്ങാച്ചീള് പലരും വില്‍ക്കുന്നുണ്ട്. പക്ഷേ, മഹാരാജാ ഇക്കോ പ്രൊഡക്ട്‌സിന്റെ ഉല്പന്നം അക്ഷരാര്‍ത്ഥത്തില് മൂല്യവര്‍ദ്ധിതം മലയാളിപ്പെണ്ണിന്റെ മൂല്യബോധം കൂടി ഉള്‍ക്കൊണ്ടത് എന്ന അര്‍ത്ഥത്തിലാണ്. കേരളത്തിനു പുറത്തേയ്ക്ക് നാളികേരത്തിന്റെ നാട്ടുപെരുമ എത്തിച്ച ഈ വനിതാസംരംഭത്തിന് ഇനിയുമുണ്ട് സ്വപ്നങ്ങള്. ഉടന്‍ലക്ഷ്യങ്ങള് രണ്ട്. ഒന്ന് – കന്നിവെളിച്ചെണ്ണ. രണ്ട് – വിദേശക്കയറ്റുമതി.\nഅടുക്കളയില് മാത്രമായി ജീവിക്കില്ല എന്ന ഒരു പ്രീഡിഗ്രിക്കാരിയുടെ നാല്പതാം വയസ്സിലെ തീരുമാനത്തിന്റെ നീക്കിബാക്കി. ബിന്ദു എന്നാല് നമുക്കു സങ്കല്പിക്കാനാവുന്ന ഏറ്റവും ചെറിയ ഇടം. ബിന്ദുവില് നിന്നാണ് അണ്ഡകടാഹത്തിന്റെ പോലും തുടക്കം. ബിന്ദു എന്നത് ഇന്ന് ഒരു വലിയ പെണ്‍തുടക്കത്തിന്റെ ചുരുക്കപ്പേരു കൂടിയാണ്.\nഫാഷന് ഡിസൈനറില് അമ്മൂമ്മത്തിരിയുടെ പുണ്യവുമായി ലക്ഷ്മി എന് മേനോന്\nജീവിതവിജയം പലരെയും പലതരത്തില് മാറ്റിത്തീര്‍ക്കും. ചിലരെങ്കിലും അത് കൂടുതല് എളിമയും അനുതാപവും സൃഷ്ടിക്കും. കുടുംബത്തില് നിന്ന് കിട്ടിയ അനുതാപത്തിന്റെ വഴി ലക്ഷ്മി എന് മേനോന് പിന്തുടര്‍ന്നപ്പോഴാണ് അമ്മൂമ്മത്തിരി എന്ന മാതൃകാ സംരംഭം പിറന്നത്. എറണാകുളം കാഞ്ഞിരമറ്റം സ്വദേശി ലക്ഷ്മി ഡിസൈനര് ആയിരുന്നു. സാന്‍ഫ്രാന്‍സിസ്‌കോയില് ഒരു പതിറ്റാമ്ട് ഗ്യാലറി ആര്‍ടിസ്റ്റായി ജോലി ചെയ്തു ലക്ഷ്മി. പക്ഷേ മുപ്പത്തിയാറാം വയസില് ലക്ഷ്മി ആര്‍ഭാടങ്ങളുടെയും അവസരങ്ങളുടെയും അമേരിക്ക വിട്ട് നാട്ടിലെത്തി. നാട്ടിലും ഡിസൈനിംഗ് തുടര്‍ന്നു. ആ രംഗത്ത് മികച്ച പ്രഫഷണല് സാന്നിധ്യമായി മാറി.\nഒപ്പം മറ്റൊന്നു കൂടി ചെയ്തു. ഒരുപക്ഷേ ഫാഷന്റെയും ലൈഫ് സ്റ്റൈലിന്റെയും ലോകം വിലമതിക്കാത്ത ഒരു കാര്യം. വിളക്കുതിരി നിര്‍മ്മിക്കുന്ന ഒരു ചെറുസംരംഭത്തിന്റെ സമാരംഭം. സാമൂഹിക സേവന താല്‍പര്യമുള്ള പിതാവിന്റെയും സഹോദരന്റെയും മാതൃക ലക്ഷ്മിയുടെ ഉള്ളില് ഉണ്ടായിരുന്നു. ഒപ്പം സ്വന്തം അമ്മൂമ്മയ്ക്ക് വിളക്ക് തിരി തിരിക്കുമ്പോള് കിട്ടുന്ന ശാന്തിയും സമാധാനവും പ്രചോദനമായി. അതുകൊണ്ടുതന്നെ ലക്ഷ്മി തന്റെ സംരംഭത്തിന് അമ്മൂമ്മത്തിരി എന്ന് പേരിട്ടു. അമ്മൂമ്മമാരെ വിളക്കുതിരി തെറുപ്പുകാരാക്കി. തിരിയുല്‍പാദകരെ വൃദ്ധസദനങ്ങളില്‍നിന്ന് കണ്ടെടുത്തു. അമ്മൂമ്മത്തിരിയുടെ ഒരുവിളക്കുതിരി ദൈവസന്നിധിയുടെ വെളിച്ചമാകുമ്പോള് ഏതോ വൃദ്ധസദനത്തില് ഒരമ്മൂമ്മയുടെ കരിന്തിരി കത്തുമായിരുന്ന ജീവിതത്തിരിയും വെളിച്ചം ചൂടി.\nഅമ്മൂമ്മത്തിരി കണ്ണില്‍പ്പെട്ടപ്പോള് ആ സംരംഭത്തിന്റെ ചരിത്രവും ദൗത്യവും അറിഞ്ഞപ്പോള് നടന് മോഹന്‍ലാല് വികാരഭരിതനായി. രണ്ടു കൊല്ലം കഴിയുന്നു. ഇപ്പോള് മുപ്പത് നിരാംലംബ വാര്‍ദ്ധക്യങ്ങള്‍ക്ക് അമ്മൂമ്മത്തിരി കര്‍മ്മവും സാന്ത്വനവും. ഒരു കൂടിന് അഞ്ച് രൂപ വിലയുള്ള ആ എളിയ ഉല്‍പ്പന്നം കൊണ്ട് ഒരുലക്ഷം രൂപയുടെ വരെ വിറ്റുവരവ് ഈ സംരംഭം സൃഷ്ടിക്കുന്നു.\nലാഭം തിരിയുല്‍പാദകരായ അമ്മൂമ്മമാരിലേയ്ക്ക് തന്നെ തിരികെ എത്തുന്നു. ഇത് നിറപ്പകിട്ടുള്ള ലോകവും ജീവിതവും സ്വന്തമായ ഒരുയുവതി സ്വന്തം മനുഷ്യത്വത്തിന്റെ ചോദ്യത്തിന് നല്‍കുന്നഉത്തരം. ഒട്ടേറെ സാമൂഹിക സന്ദേശങ്ങള് ഉള്ള മുഴങ്ങുന്ന ഉത്തരത്തിന്റെ പേരാണ് ലക്ഷ്മി എന് മേനോന്.\nTags: Kairali Jwala AwardeesKairali People TVYoung Entrepreneur


അയര്‍ലണ്ടിലെ തൊഴില്‍രഹിതരോട് വിദേശത്ത് ജോലി തേടാന് സര്‍ക്കാര്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅയര്‍ലണ്ടിലെ തൊഴില്‍രഹിതരോട് വിദേശത്ത് ജോലി തേടാന് സര്‍ക്കാര്\n: സ്വന്തം ലേഖകന് in Features, കാഴ്ചകള് on January 6, 2015\nഡബ്ലിന്: അയര്‍ലണ്ടിലെ തൊഴില്‍രഹിതരോട് വിദേശത്ത് ജോലി തേടാന് സര്‍ക്കാര് നിര്‍ദ്ദേശം. അയര്‍ലണ്ടില് തൊഴിലില്ലായ്മ വേതനം കൈപ്പറ്റുന്ന 13,000 പേരോടാണ് സര്‍ക്കാര് ഇക്കാര്യം ആവശ്യപ്പെട്ടത്. തൊഴിലില്ലായ്മ വേതനം കൈപ്പറ്റുന്നവര്‍ക്ക് അയച്ച കത്തിലാണ് ഇക്കാര്യം ആവശ്യപ്പെട്ടിരിക്കുന്നത്. ജര്‍മനി, സ്‌പെയ്ന്, നോര്‍വേ തുടങ്ങിയ രാജ്യങ്ങളില് തൊഴില് തേടാനാണ് ഉപദേശം. തൊഴിലില്ലായ്മ വേതനം വാങ്ങുന്നവര്‍ക്ക് അയച്ച കത്തില് ഈ നിര്‍ദ്ദേശം നല്‍കിയതായി സോഷ്യല് പ്രൊട്ടക്ഷന് വകുപ്പ് സ്ഥിരീകരിച്ചു.\nവിവാദ നിര്‍ദ്ദേശം നല്‍കിയതിനെ വകുപ്പ് മന്ത്രി കൂടിയായ ജോണ് ബര്‍ട്ടന് ന്യായീകരിച്ചു. തൊഴിലില്ലായ്മ വേതനം കൈപ്പറ്റുന്ന യുവതീ, യുവാക്കള്‍ക്ക് തൊഴില് തേടാന് പ്രോത്സാഹനം നല്‍കുന്നത് യൂറോപ്പില് എല്ലായിടത്തും നടക്കുന്നതാണെന്ന് ജോണ് ബര്‍ട്ടന് പറഞ്ഞു. 1993 മുതല് യൂറോപ്യന് യൂണിയന് രാജ്യങ്ങള് എല്ലാ ഇക്കാര്യം ചെയ്തുവരുന്നു. യൂറോപ്യന് മാര്‍ക്കറ്റില് ഐറിഷ് യുവതീ, യുവാക്കള്‍ക്ക് താല്‍പ്പര്യമുള്ള നിരവധി തൊഴില് അവസരങ്ങളുണ്ട് അവയെക്കുറിച്ച് ഉദ്യോഗാര്‍ത്ഥികള്‍ക്ക് അറിയിപ്പ് നല്‍കുക മാത്രമാണ് വകുപ്പ് ചെയ്യുന്നതെന്നും മന്ത്രി വ്യക്തമാക്കി.\nജര്‍മനിയിലെ അപ്രന്റിസ്ഷിപ്പ് പ്രോഗ്രാമിനെക്കുറിച്ച് അയ്യായിരം പേര്‍ക്ക് കത്തയച്ചു. ഐടി മേഖലയിലെ ജോലിയെക്കുറിച്ച് 363 പേര്‍ക്ക് അറിയിപ്പ് ലഭിച്ചു. യുകെയിലെ ജഗ്വാര് ലാന്‍ഡ് റോഡിലെ വേക്കന്‍സിയെക്കുറിച്ച് 2500 പേര്‍ക്ക് അറിയിപ്പ് ലഭിച്ചു. നോര്‍വെയിലെ വേക്കന്‍സിയെക്കുറിച്ച് 200 പേര്‍ക്ക് അറിയിപ്പ് ലഭിച്ചു. 2013 ല് തൊഴിലില്ലായ്മ വേതനം വാങ്ങുന്നവര്‍ക്ക് ഇത്തരത്തിലുള്ള 400 കത്തുകള് അയച്ച സ്ഥാനത്താണ് ഈ വര്‍ഷം അത് 13000 ആയി വര്‍ധിച്ചത്. യൂറോപ്യന് എമ്പ്‌ലോയ്‌മെന്റ് സര്‍വീസില് നിന്ന് യൂറോപ്യന് രാജ്യങ്ങളിലെ വേക്കന്‍സികളെക്കുറിച്ചുള്ള അറിയിപ്പുകള് മാത്രമേ ലഭിക്കൂ. അതുകൊണ്ട് തന്നെ യൂറോപ്പിന് പുറത്ത് ഓസ്‌ട്രേലിയ, അമേരിക്ക, കാനഡ, ന്യൂസിലണ്ട് തുടങ്ങിയ രാജ്യങ്ങളിലെ വേക്കന്‍സികള് ചൂണ്ടിക്കാട്ടി എത്ര പേര്‍ക്ക് കത്ത് ലഭിച്ചിട്ടുണ്ടെന്ന് വ്യക്തമല്ല.


Navya out of Aval Peru Tamilarasi!, നവ്യയെ ഒഴിവാക്കി - Malayalam Filmibeat\nFinance വിപണി നഷ്ടത്തില്; സെന്‍സെക്‌സില് 200 പോയിന്റ് ചോര്‍ന്നു, നിഫ്റ്റി 15,700 -ന് താഴെ\nNews പ്രതിഷേധം ശക്തമായി: ഭൂമി ഏറ്റെടുക്കൽ നടപടി നിർത്തി വെച്ച് ലക്ഷദ്വീപ് അഡ്മിനിസ്ട്രേറ്റ്\nAutomobiles ചെറുതായൊന്ന് മിനുങ്ങി ടെല്ലുറൈഡ്, 2022 മോഡലിനെ പരിചയപ്പെടുത്തി കിയ\nSports Copa America 2021: ബ്രസീല്-പെറു പോരാട്ടം കടുക്കും, കൊളംബിയ വെനസ്വേലയ്‌ക്കെതിരേ\nനവ്യയുടെ പാര മലയാളി തന്നെ\n| Published: Wednesday, August 20, 2008, 12:19 [IST]\nമലയാളിയ്‌ക്ക് എന്നും പാര മലയാളി തന്നെയെന്ന ചൊല്ല് ശരിവെയ്‌ക്കുന്നതാണ് ഈയിടെ കോളിവുഡില് നവ്യയ്ക്കുണ്ടായ അനുഭവം.\nസ്‌ത്രീ കഥാപാത്രങ്ങള്‍ക്ക് പ്രാധാന്യം നല്‌കി നിര്‍മ്മിയ്‌ക്കുന്ന 'അവള് പേര് തമിഴരശി' എന്ന ചിത്രത്തില് നിന്നും നവ്യയെ ഒഴിവാക്കി മറ്റൊരു മലയാളി നടിയെ തത്സ്‌ഥാനത്ത് പ്രതിഷ്‌ഠിച്ചതാണ് നവ്യയ്‌ക്ക് പാരയായത്.\nചിത്രത്തിന്റെ സംവിധായകനായ മീര കതിരവനുമായുണ്ടായ അഭിപ്രായ വ്യത്യാസമാണ് നവ്യക്ക് ചിത്രത്തില് നിന്നും പുറത്തേക്ക് പോകേണ്ട അവസരമൊരുക്കിയത്.\nബാലു മഹേന്ദ്രയുടെയും ലോഹിതദാസിന്റെയുമൊക്കെയൊപ്പം സഹസംവിധായകനായി പ്രവര്‍ത്തിച്ചയാളാണ് മീര കതിരവന്. മോസര് ബെയര് നിര്‍മ്മിയ്‌ക്കുന്ന ചിത്രത്തിലെ നായക വേഷമവതരിപ്പിയ്‌ക്കുന്നത് സുബ്രമണ്യപുരം ഫെയിം ജയ് ആണ്.\nചിത്രത്തിന്റെ ഷൂട്ടിംഗ് ആരംഭിയ്‌ക്കാന് ഒരാഴ്‌ച മാത്രം ബാക്കി നില്‌ക്കെയാണ് നവ്യയുടെ പുറത്താകല്. തിരക്കഥ സംബന്ധിച്ചുള്ള തര്‍ക്കവും കുറച്ച് കൂടി ചെറുപ്പം തോന്നിയ്‌ക്കുന്ന താരത്തെ നായികയാക്കിയാല് കൊള്ളാമെന്ന ജയ്‌യുടെ ആഗ്രഹവുമാണത്രേ അഭിപ്രായ വ്യത്യാസം ഉണ്ടാകാനുള്ള കാരണം.\nനവ്യയ്‌ക്ക് പകരം കണ്ടെത്തിയ മലയാളി താരത്തിന്റെ പേര് വെളിപ്പെടുത്താന് സംവിധായകന് ഇതു വരെ തയാറായിട്ടില്ല.\nനവ്യാ നായരുടെ ചിത്രങ്ങള്\nStory first published: Wednesday, August 20, 2008, 12:19 [IST]\nതെലുങ്ക് ചിത്രത്തിനായി വിജയ്ക്ക് നൂറ് കോടി? സൂപ്പര്‍താരത്തിന് റെക്കോര്‍ഡ് പ്രതിഫലം\nമീനൂട്ടി വന്നു, എന്നെ കാണാന്; സന്തോഷം പങ്കുവച്ച് മഞ്ജു പിള്ള\n'നീ ഭാഗ്യവാനാടാ, സത്യന് അഭിനയിച്ച ചെമ്മീന് കാണാന് നിനക്ക് സാധിക്കുമല്ലോ, ഞാനതിനു മുമ്പ് മരിക്കും'


രാവിലെ ഉണർന്നപ്പോൾ തന്നെ നല്ല മഴ.\nകാറ്റോടൊത്ത് ഓടിയെത്തുന്ന മഴത്തുള്ളികൾ ജനാലചില്ലിലൂടെ സ്ലൈഡിലിറങ്ങുന്ന കുട്ടിക്കുറുംബിന്റെ വ്യഗ്രതയോടെ തുടിച്ചിറങ്ങുന്നു.\nപുറത്ത് മഴയിൽ കുതിരുന്ന ബ്രാംട്ടൻ നഗരം.\nഇന്നെങ്ങനെ മഴക്കു പെയ്യാതിരിക്കാനാവും?\nഇന്നു ജൂൺ ഒന്ന്!\nഇന്നലയിലെ മഴ...കാലങ്ങൾ കവച്ചു വെച്ചു...അതിർത്തികൾ ഭേദിച്ചു..എന്നെ തേടി വന്നിരിക്കുന്നു.\nമഴയുടെ താളത്തിലേക്ക് കാതുകൾ നീട്ടിയിരുന്നപ്പോൾ പൂട്ടിവെച്ച ഇമകൾക്കപ്പുറം അവധികാലത്തിന്റെ രസച്ചരടുകൾ മുറിച്ചു പുസ്തകമാറാപ്പു കെട്ടിയൊരുങ്ങുന്ന കുട്ടികൾ. ഇളമ്മനസ്സിന്റെ കോണിലൂടെ ചാലിട്ടൊഴുകുന്ന സങ്കടമഴ.\nഇസ്തിരിരിയിട്ട് നിവർത്തിയ നെയ് റോസ്റ്റിന്റെ കിരുകിരുപ്പുള്ള പുത്തൻ യൂണിഫോം, ബ്രൌൺ പേപ്പറിൽ പൊതിഞ്ഞ പുത്തനറിവുകൾ...പ്രിയപ്പെട്ട കാർട്ടൂൺ കഥാപാത്രങ്ങളും സിനിമാതാരങ്ങളൂം ചിരിക്കുന്ന നേയ്ം സ്ലിപ്പുകൾ..ഇതൊക്കെയും ,കയ്യിൽ നിന്നും ചോർന്നു പോകുന്ന അവധികാല രസങ്ങളെയോർത്ത് പെയ്യാനോങ്ങുന്ന കണ്ണീർ മഴക്കു തടയിണ കെട്ടുന്നു.\nവീടിനകത്ത് ഒരുക്കമേളം കൊഴുക്കുമ്പോൾ പടിഞ്ഞാപ്പുറത്തെ ജനലിലൂടെ പാറിയെത്തും അയലത്തെ പീലു ആന്റി മക്കളുടെ മേൽ ചൊരിയുന്ന സാരോപദേശമഴ.\nഅവിടേയും മൂന്നു കുട്ടികൾ ഒഴിവുകാലത്തിന്റെ സിംഹാസനമൊഴിഞ്ഞു ‘വിദ്യാടന‘ത്തിനിറങ്ങാനൊരുങ്ങുന്നു. അവർ പഠിക്കുന്നത് തൊട്ടപ്പുറത്തെ സ്ക്കൂളിൽ.\nഒരു പുതിയ കൊല്ലം തുടങ്ങുകയാണ്. ദൈവ വിചാരത്തോടെ തുടങ്ങണം. രൂപക്കൂടിനു മുന്നിൽ പ്രാർഥിച്ചിട്ടിറങ്ങണം. ഈ കൊല്ലമെങ്കിലും കളിച്ചു നടക്കാതെ മര്യാദക്ക് നാലക്ഷരം പഠിക്കണം. പരീക്ഷ പാസാകണം. പീലു ആന്റിയുടെ ഉപദേശം തീരെ മയമില്ലാതെ...നിർഗളിക്കുന്നത്..കരയാനോങ്ങുന്നൊരെൻ മനസിൽ ചെറിയ ചിരികൾ വിടർത്തുന്നു. അമ്മ “ കേട്ടോ” എന്നൊരു ചെറു ചിരിയോടെ പെൺക്കുട്ടികളുടെ മുടിയിൽ ചുമന്ന റിബൺ കെട്ടുന്നു. അതു വരേയും ആകാശം തളിഞ്ഞു തന്നെയിരിക്കും.\nടൈയ്യും സോക്സും ഷൂസും മുറുക്കി ഇറങ്ങാൻ നേരം എവിടെ നിന്നില്ലാതെ ഇരംബിയെത്തും തുള്ളിക്കൊരു കുടം മഴ...! “കുട്ട്യോളെറങ്ങാൻ നേരത്തെക്കെത്ത്യേത് കണ്ടോ” എന്നു അച്ഛമ്മയും അമ്മയും മഴയോട് പരിഭവിക്കും.\nചേട്ടനോടും ചേച്ചിമാരോടും കുടശ്ശീലക്കുള്ളിൽ ഒളിച്ച് ബസ്റ്റോപ്പിലേക്ക് നടക്കുമ്പോൾ കൂടെ തുള്ളിത്തുളുംബി മഴയുമുണ്ടാകും. മുഖത്തേക്ക് ശീതൻ കോരിയിട്ട് മഴ കുറുംബ് കാട്ടി ചിരിക്കും.\nആദ്യമൊക്കെ സ്ക്കൂൾ ബസ്സ് കാത്ത് നിന്നിരുന്നത് അന്തോണി അങ്കിളിന്റെ മെഡിക്കൽ ഷോപ്പിന്റെ ചവിട്ടു പടിമേലാണ്. അന്നു അമ്മയോ മേമയൊ കൊണ്ട് വിടാനും കൂട്ടാനുമെത്തും. ചവിട്ടു പടിക്കു തൊട്ടു താഴെ മഴവെള്ളമൊലിച്ചു പോകാൻ ഒരു ചാലു കെട്ടിയിട്ടുണ്ട്. മഴക്കാലമായാൽ ചാല് നിറഞ്ഞു കവിയും. മഴയൊന്നു ആഞ്ഞൂ പെയ്താലൊ പടിയോളം പൊന്തും വെള്ളം. അങ്ങനൊരു മഴക്കാലത്ത്, റോഡേത്, ചാലേത്, പടിയേതെന്ന് വേർത്തിരിച്ചറിയാനാവാത്ത വിധം മഴവെള്ളമങ്ങനെ കടലായി പരന്നപ്പോൾ ചാലിൽ ചെന്നു വീണു ഞാൻ. അമ്മയുടെ കൈപിടിച്ചിരുന്നു. എന്നിട്ടൂം ഞാൻ വീണു. പാവാടയും വെളുത്ത ഷർട്ടും ചെളിവെള്ളത്തിൽ മുക്കിയെടുത്ത് ഞാൻ എണിറ്റു നിന്നതും സ്ക്കൂൾ ബസ്സ് വന്നതും ചേട്ടനും ചേച്ചിമാരും മറ്റു കുട്ടികളും അതിലേക്ക് ഊളിയിട്ടു കയറിയതും ബസ്സിലിരുന്ന കൂട്ടുകാർ അമ്പരന്ന നോട്ടങ്ങൾ എനിക്ക് നേരെ എയ്തതും ഞാൻ ചുങ്ങി ചുളുങ്ങീ അമ്മയുടെ പിന്നിലൊളിച്ചതും നല്ല ഓർമ്മ. അന്നേരം വല്ലാത്തൊരു വൈക്ലബ്യം തോന്നിയെങ്കിലും അമ്മയുടെ കൈ പിടിച്ച് വീട്ടിലേക്ക് നടക്കുമ്പോൾ മനസ്സിലൊരു സന്തോഷ മഴ തുടികൊട്ടിയെത്തിയിരുന്നു.\nഅന്നത്തെ സംഭവത്തിനു ശേഷം അന്തോണി അങ്കിളിന്റെ മെഡിക്കൽ ഷോപ്പിന്റെ മുന്നിൽ നിന്നും കുരിശുപള്ളിയോടു തൊട്ടുള്ള ശ്രീരാമക്രിഷ്ണൻ അങ്കിളിന്റെ ബേക്കറിയുടെ മുന്നിലേക്ക് ഞങ്ങൾ കുട്ടികളെ പറിച്ചു നട്ടു. പിന്നെ കാലങ്ങളോളം അതായിരുന്നു ഞങ്ങളുടെ ബസ്റ്റോപ്. എങ്കിലും അന്തോണി അങ്കിൾ ഞങ്ങൾ കുട്ടി സംഘത്തെ എവിടെ വെച്ചു കണ്ടാലും ഒരു ഗുഡ് മോറ്ണിങ്ങൊ..ഗുഡ് ഈവനിങ്ങൊ സമയം പോലെ തന്നു പോന്നു. കുട്ടികളോട് അതുമാതിരി ഉപചാരങ്ങൾ കാണിക്കാൻ അന്ന് ഒരു അന്തോണിയങ്കിളെയുള്ളൂ. അദ്ദേഹത്തിന്റെ സൈക്കിൾ ദൂരെ നിന്നും കാണുമ്പോൾ തന്നെ ഞങ്ങൾ ഒരു ഉപചാരവാക്കിനായി തയ്യാറെടുത്തു.\nവീട്ടിൽ നിന്നിറങ്ങുമ്പോൾ മാത്രല്ല..സ്ക്കൂൾ വിടുന്ന നേരം നോക്കിയും മഴ വിക്രിതി കാട്ടാനെത്തും . കുട്ടികളോട് കൂട്ടു കൂടാനാണ് മഴക്ക് എന്നും കമ്പം... തിരിച്ചു നടത്തത്തിലാണ് മഴയെ ശരിക്കും സ്നേഹിക്കുക. കാരണം ഹോം വർക്ക്. ചോദ്യം ചോദിക്കൽ, ടെസ്റ്റ് പേപ്പർ...എന്നിങ്ങനെയുള്ള..പേടികളൊന്നുമില്ലാതെ..മനസ്സിന്റെ ആകാശം അന്നേരം തെളിഞ്ഞ നീലയായിരിക്കും. അതിലേക്കൂർന്നു വീഴുന്ന ഓരോ തുള്ളി മഴക്കും ഒരു പളുങ്കുമണിയുടെ ചന്തവും.\nക്ലസ്സിലിരിക്കുമ്പോഴും മഴ ചിലപ്പോൾ കുട്ടികളോട് കൂട്ടുകൂടാനോടിയെത്തും. മഴയുടെ പൊട്ടിച്ചിരിയോട് തോറ്റ്..അധ്യാപിക പാഠപുസ്തകം അടച്ചു വെച്ച് നിസ്സഹായയായി നിൽക്കുമ്പോൾ ഞങ്ങൾ നന്ദി പൂർവം മഴയെ നോക്കും.\nഎല്ലാ ബാല്യത്തേയും പോലെ ഞാനും മഴയെ സ്നേഹിച്ചു. മഴയിലേക്ക് കടലാസ്സ് തോണികൾ ഇറക്കി. ഇടവപ്പാതിയുടെ വരവ് വിളംബരം ചെയ്തു കൊണ്ട് ആകാശം കാർമേഘമുഖരിതമാകുമ്പോൾ..തണുത്തക്കാറ്റ് ഇരമ്പിയെത്തുമ്പോൾ....തെങ്ങോലകൾക്കൊത്ത് എന്റെ മനസ്സും ആന്ദനടനം ചെയ്തു.\nപക്ഷെ പലപ്പോഴും മഴ ചീരാപ്പുകൾ മാത്രം പകരം തന്നു.\nകൂട്ടു കൂടി ഒന്നു തുള്ളിക്കളിക്കാൻ വിടാതെ അസുഖങ്ങളുടെ തടവറയിൽ പിടിച്ചിട്ടെന്റെ കുഞ്ഞൂ സ്വപ്നങ്ങൾ ഊതിക്കെടുത്തി.\nമഴയോട് പരിഭവിക്കാൻ തോന്നിയില്ല. തോന്നിപ്പിച്ചില്ല മഴ.\nചുമച്ചും വലിച്ചും തളർന്നു കിടക്കുമ്പോൾ ചെവിയിലൊരു പാട്ടായി ഇരമ്പിയൊഴുകി മഴ. സ്വകാര്യം പോലെ പറഞ്ഞു മഴ. മറ്റു കുട്ട്യോളെ പോലെ കളിച്ച് മറിഞ്ഞ് നേരം കൊല്ലാൻ വിടില്ല കുഞ്ഞേ നിന്നെ ഞാൻ...സ്വപ്നം കാണാൻ പഠിപ്പിക്കും...!\nമഴ സ്വപ്നം കാണാൻ പഠിപ്പിച്ചു. കഥ പറയാൻ പഠിപ്പിച്ചു.\nമഴക്ക് പലപല സ്വരങ്ങളെന്ന പോലെ പലപല നിറങ്ങൾ . ഭൂമിയിൽ വീ‍ഴും മുന്നു മഴ കരിക്കിൻ വെള്ളമാണ്. ചെമ്മൺ പാതയിലെ ഒരോ കുണ്ടിലും കുഴിയിലും മഴക്ക് ഓറഞ്ച് നിറമാണ്. അപ്പോൾ ഞങ്ങളാ മഴയെ ‘ടാങ്ക് ജ്യുസെന്നു വിളിച്ചു.. ടാങ്ക് ജൂസിങ്ങനെ തോരാത്ത മഴയായി പെയ്തിറങ്ങുന്ന നല്ല നാൾ കൊതിച്ചു നടന്നുവെന്റെ ബാല്യകാലം.\nഇന്നെന്ന പോലെ അന്നും, ആ കുഞ്ഞു പ്രായത്തിലും മഴയെനിക്ക് മനസ്സായിരുന്നു. മനസ്സ് കരയുമ്പോൾ മഴയും കരഞ്ഞു. മനസ്സ് ചിരിച്ചപ്പോൾ മഴയും ചിരിച്ചു.\nമഴ നനഞ്ഞൂ നിൽക്കുന്ന നഗരത്തെ നോക്കി ഞാൻ നാട്ടിലേക്ക്...വിളിച്ചു.\n“ഇന്നു മഴ പെയ്തൊ?”\n“അതെ ഇന്നു ജൂൺ ഒന്നല്ലെ?”\n“ ഓ ..ഇന്നു മഴയൊന്നും പെയ്തില്ല.” മഴയോട് പരിഭവിച്ച പോലെ അച്ഛ പറഞ്ഞു.\n“ സരല്ല്യ...ഇന്നു സ്ക്കൂൾ തുറന്നില്ലല്ലൊ..സ്ക്കൂൾ തുറക്കാൻ കാത്തിരിക്കുകയായിരിക്കും മഴ...” ഞാൻ പറഞ്ഞത് അച്ഛക്ക് മനസ്സിലായില്ല എന്നു തോന്നി.\nഅല്ലെങ്കിലും ഇന്നവിടെ എങ്ങനെ മഴ പെയ്യാനാണ്? മഴ എന്റെ ജാലക ചില്ലിൽ വന്നു മുട്ടിവിളിക്കുകയല്ലെ. രാവിലെ തുടങ്ങിയ മഴ..ഇനിയും പെയ്തൊഴിഞ്ഞിട്ടില്ല. സന്ധ്യയുടെ നെഞ്ചിലേക്ക് ഉരുണ്ട് വീഴുക തന്നെയാണ്.\nകണ്ണുകളടച്ചാൽ കേൾക്കാം ജൂൺ മഴയുടെ മന്ത്രണം..സ്വപ്നം ..കാണൂ...സ്വപനം കാണൂ......!!!\nPosted by Maya Indira Banerji at 11:04 PM\nഅമ്പിളി. June 2, 2012 at 12:15 AM\nAs you know me I love rain.... so just repeating my lines here.\nമഴ പെയ്യുന്നു.... വീണ്ടും വീണ്ടും....\nസ്വാതന്ത്ര്യല്ബ്ധിയില് അത്യധികം ആഹ്ലാദിച്ച് അത്\nമണ്ണിന്റെ മാറിലേയ്ക്കു നിപതിയ്ക്കുന്നു, പരമമായ നിഷ്ക്കളങ്ക്തയോടെ, രഹസ്യങ്ങളൊന്നും മറച്ച് വയ്ക്കാതെ, വാ തോരാതെ വര്ത്ത്മാനം പറഞ്ഞു , എല്ലാവരിലും ഉണര്വേകി പെയ്തു തിമിര്ക്കുകയാണ്..... ആ നീര് മണി മുത്തുകള് ഒരോന്നിലും മുങ്ങാം കുഴിയിട്ട് അവയുടെ ആഴം അളന്നു......അവയില് അലിഞ്ഞു.....ആ ആര്ദ്രതയില്.....സൌകുമാര്യത്തില്ഞാന് സ്വയം നഷ്ടപ്പെട്ടുകൊണ്ടിരിക്കുകയാണോ?\nEe mazhayude unarvu ippol enikku thannathinu nandi sakhi.... enikkum undallo enne pole thanne mazhayolam thanne athinde ormakal perunna ee hrudayathinudama sakhiyayittu... maya enna sakhi.... itha ee postinu aashamsakal.\npreena June 2, 2012 at 8:14 AM\nI too thought of our school days when it rained yesterday...All the people were cursing the rain but i was enjoying it...Your post surely broughtasmile this time..:)\nമാണിക്യം November 25, 2012 at 4:22 PM\nസന്തോഷം മഴയെ സ്നേഹിക്കുന്ന മറ്റൊരു എഴുത്തുകാരിയെ കണ്ടത്തില് ..\nഒരു ചൂട് കട്ടന് കാപ്പിയും കുടിച്ച് പുറത്ത് തകര്‍ത്ത് പെയ്യുന്ന മഴ കണ്ടു നില്‍ക്കാന് എന്താ ഒരു രസം .. അതിലും രസാ ഒന്ന് നനഞ്ഞു വന്നാല് !


ജിഷ വധക്കേസില് വിധി ഈ മാസം 12ന്; വിചാരണ പൂര്‍ത്തിയായി - https://www.dnnewsonline.com\nNews\tഒന്നാം ക്ലാസുകാരനെ ക്രൂരമായി മർദ്ദിച്ച സംഭവം; പട്ടികജാതി-പട്ടികവർഗ്ഗ കമ്മീഷന് പരാതി\nKerala\tദമ്പതികളുടെ ആത്മഹത്യ; ചങ്ങനാശേരിയിൽ ഹർത്താൽ\nജിഷ വധക്കേസില് വിധി ഈ മാസം 12ന്; വിചാരണ പൂര്‍ത്തിയായി\nDecember 6, 2017\tKerala\t, News\nപെരുമ്പാവൂര് ജിഷ വധക്കേസില് ഡിസംബര് 12ന് വിധി പറയും. എറണാകുളം പ്രിന്‍സിപ്പല് സെഷന്‍സ് കോടതിയാണ് കേസില് വിധി പറയുക. കേസിലെ വിചാരണ ഇന്ന് പൂര്‍ത്തിയായി. അസം സ്വദേശിയായ അമീറുള് ഇസ്ലാമാണ് കേസിലെ ഏക പ്രതി. സംസ്ഥാനത്ത് ഏറെ കോളിളക്കം സൃഷ്ടിച്ചതാണ് പെരുമ്പാവൂരിലെ നിയമ വിദ്യാർഥിനി ജിഷയുടെ കൊലപാതകം.\nകഴിഞ്ഞമാസം 22നാണ് കേസിൽ അന്തിമ വാദം ആരംഭിച്ചത്. അന്വേഷണ ഉദ്യോഗസ്ഥര്, ഡോക്ടര്‍മാര്, ഫോറന്‍സിക്, ഡിഎന്‍എ വിദഗ്ധര് തുടങ്ങി 100 സാക്ഷികളെയാണ് കേസില് വിസ്തരിച്ചത്. പ്രതി കുറ്റക്കാരനാണെന്ന് സ്ഥാപിക്കുന്ന സാഹചര്യ തെളിവുകളും സാക്ഷിമൊഴികളുമാണ് പ്രോസിക്യൂഷന് ഹാജരാക്കിയത്. അടച്ചിട്ട കോടതി മുറിയില് 74 ദിവസമാണ് പ്രോസിക്യൂഷന് വാദം നടത്തിയത്. പ്രതിയുടേത് ഹീനമായ കുറ്റമാണെന്ന് പ്രോസിക്യൂഷന് കോടതിയില് വാദിച്ചു.\n2016 ഏപ്രിൽ 28നു വൈകിട്ട് 5.30നും ആറിനുമിടയിൽ പെരുമ്പാവൂർ കുറുപ്പംപടി വട്ടോളിപ്പടി കനാൽബണ്ട് പുറമ്പോക്കിലെ അടച്ചുറപ്പില്ലാത്ത വീട്ടിലാണു ജിഷ കൊല്ലപ്പെട്ടത്. അതിക്രമിച്ചു കയറിയ പ്രതി അമീറുൾ ഇസ്ലാം ജിഷയെ മാനഭംഗപ്പെടുത്തി കൊലപ്പെടുത്തി എന്നതാണ് കേസ്. ഏറെ വിവാദങ്ങൾക്കൊടുവിലാണ് കേസിലെ പ്രതി പിടിയിലായത്. വിചാരണ വേഗത്തിലാക്കണമെന്ന് ജിഷയുടെ അമ്മ രാജേശ്വരി കോടതിയിൽ അപേക്ഷിച്ചിരുന്നു.\nTags jishaJUSTICE FOR JISHA\nPrevious article നടിയെ ആക്രമിച്ച കേസ്; ദിലീപിന് കോടതിയുടെ സമന്‍സ്; 19 ന് നേരിട്ട് ഹാജരാകണം\nNext article ജാലിയന്‍വാലാബാഗ് കൂട്ടക്കൊലയില് ബ്രിട്ടീഷ് സര്‍ക്കാര് മാപ്പു പറയണമെന്ന് ലണ്ടന് മേയര്


bangladesh out of world cup ബംഗ്ലാദേശ് പുറത്ത്\nനാണംകെട്ട് ബംഗ്ലാദേശ് പുറത്ത്\nSaturday 19th March 2011 5:14pm\nമിര്‍പുര്: ജയത്തില് കുറഞ്ഞ ഒന്നും മതിയാകില്ലെന്ന യാഥാര്‍ത്ഥ്യം മനസിലാക്കി കളിക്കാനിറങ്ങിയ ബംഗ്ലാദേശ് ഒന്നു പൊരുതാന് പോലും കൂട്ടാക്കാതെ തോറ്റു. ദക്ഷിണാഫ്രിക്കയോട് 206 റണ്‍സിന്റെ നാണംകെട്ട തോല്‍വി ഏറ്റുവാങ്ങിയാണ് ബംഗ്ലാ കടുവകള് ലോകകപ്പിനോട് സലാം പറഞ്ഞത്. സ്‌കോര്: ദക്ഷിണാഫ്രിക്ക 8/284. ബംഗ്ലാദേശ് 78. ബംഗ്ലാദേശ് മുന്‍നിരയെ അരിഞ്ഞിട്ട പേസര് ടോട്ട്‌സോബെയാണ് കളിയിലെ താരം.\nക്വാര്‍ട്ടറിലെത്തിയെങ്കിലും ദക്ഷിണാഫ്രിക്കന് പോരാട്ടത്തിന്റെ വീര്യം കുറഞ്ഞിരുന്നില്ല. അംലയും 51, സ്മിത്തും 45 ചേര്‍ന്ന് അവര്‍ക്ക് മികച്ച തുടക്കം നല്‍കി. തുടര്‍ന്ന് ക്രീസില് ഒത്തുചേര്‍ന്ന കാലിസ് (69) തന്റെ മികച്ച പ്രകടനം ഒകിക്കല്‍ക്കൂടി ആവര്‍ത്തിച്ചു. ഡൂപ്ലെസ്സിയുടെ മികച്ച പ്രകടനം (52) കൂടിയായപ്പോള് ടീം സ്‌കോര് 284ലെത്തി.\nഎന്നാല് സ്‌റ്റെയിനു പകരം കളിക്കാനിറങ്ങിയ ടോട്‌സൊബെ ബംഗ്ലാദേശ് മുന്‍നിരയെ പിഴുതെറിഞ്ഞു. അഞ്ചോവറില് 14 റണ്‍സ് വഴങ്ങി മൂന്നുവിക്കറ്റാണ് ഈ പേസര് വീഴ്ത്തിയത്. സ്പിന്നര് പീറ്റേഴ്‌സണ് നാലുവിക്കറ്റ് വീഴ്ത്തി. ബംഗ്ലാ നിരയില് ഷാക്കിബ് അല് ഹസന് മാത്രമാണ് രണ്ടക്കം കണ്ടത്.\nബംഗ്ലാദേശ് പുറത്തായതോടെ ഗ്രൂപ്പ് ബി യില്‍നിന്ന് ഇന്ത്യയും ഇംഗ്ലണ്ടും വെസ്റ്റ്ഇന്‍ഡീസും ദക്ഷിണാഫ്രിക്കയ്‌ക്കൊപ്പം ക്വാര്‍ട്ടറിലെത്തി.


Priyanka gandhi taking new role in congress may beatrouble for bjp | കോണ്‍ഗ്രസിലെ ട്രബിള്‍ഷൂട്ടറായി പ്രിയങ്ക, യുപിയില് അഗ്രസീവ്,2റോള്, കോണ്‍ഗ്രസില് ലക്ഷ്യം മൂന്ന്!! - Malayalam Oneindia\nകോണ്‍ഗ്രസിലെ ട്രബിള്‍ഷൂട്ടറായി പ്രിയങ്ക, യുപിയില് അഗ്രസീവ്,2റോള്, കോണ്‍ഗ്രസില് ലക്ഷ്യം മൂന്ന്!!\nPublished: July 19 2020, 18:18 [IST]\nദില്ലി: കോണ്‍ഗ്രസില് പ്രിയങ്ക ഗാന്ധി പുതിയ റോള് കൂടി ഏറ്റെടുക്കുന്നു. പാര്‍ട്ടിയുടെ ട്രബിള്‍ഷൂട്ടറെന്ന പദവി സോണിയാ ഗാന്ധിയില് അവര് സ്വീകരിച്ചിരിക്കുകയാണ്. തുടര്‍ച്ചയായ രണ്ടാം തവണയാണ് കോണ്‍ഗ്രസിന്റെ പ്രതിസന്ധിയില് അവര് ഇടപെടുന്നത്. അതേസമയം തന്നെ കാര്‍ക്കശ്യം പുലര്‍ത്തുന്ന സംഘടനാ രീതിയും പ്രിയങ്ക മുന്നിലേക്ക് വെച്ചിട്ടുണ്ട്. വിവിധ സംസ്ഥാനങ്ങളിലെ നേതൃത്വങ്ങളില് പ്രിയങ്ക പതിയെ സ്വാധീനം നേടിവരികയാണ്. ഉത്തര്‍പ്രദേശല്ല പ്രിയങ്ക ലക്ഷ്യം വെക്കുന്നതെന്ന് അവര് വ്യക്തമാക്കി തരികയാണ്.\nമിഷന് യുപി മാത്രമല്ല\nപ്രിയങ്ക മുന്നില് വെക്കുന്നത് യുപി പിടിക്കുക മാത്രമല്ല. 50 സീറ്റുകളില് അധികം കോണ്‍ഗ്രസ് നേടിയാല് അത് പ്രിയങ്കയുടെ നേട്ടമായി ചിത്രീകരിക്കപ്പെടും. കാരണം സംഘടനാ ശേഷി പോലുമില്ലാത്ത ഒരു സംസ്ഥാനത്താണ് പ്രിയങ്ക വന്നിരിക്കുന്നത്. ഇത് നേതൃപാടവമായും കാണാം. എന്നാല് യുപിയല്ല പ്രിയങ്കയുടെ ലക്ഷ്യമെന്ന് വ്യക്തം. കോണ്‍ഗ്രസ് ഹൈക്കമാന്‍ഡ് മോഡലിലേക്ക് സോണിയക്ക് ബദലായുള്ള വരവാണ് പ്രിയങ്കയ്ക്കുള്ളത്. ഇത്രയും കാലം കോണ്‍ഗ്രസ് രഹസ്യമായി വെച്ചിരുന്ന കാര്യമാണത്.\nരാഹുല് മുമ്പ് വഹിച്ചിരുന്ന ഉപാധ്യക്ഷ പദവിയാണ് പ്രിയങ്കയ്ക്ക് വേണ്ടി കാത്തിരിക്കുന്നത്. എന്നാല് ഏതെങ്കിലും സ്ഥാനം വഹിക്കാതെ അവര് ആ പദവി ഏറ്റെടുത്താല് ഒന്നും ചെയ്യാതെ പദവി കിട്ടിയത് പോലെയാകും. അതുകൊണ്ടാണ് വെല്ലുവിളി നിറഞ്ഞ യുപി തന്നെ തിരഞ്ഞെടുത്തത്. സോണിയാ ഗാന്ധി നേരത്തെ പ്രിയങ്കയുടെ വരവിനായി താല്‍പര്യപ്പെട്ടിരുന്നില്ല. പക്ഷേ അനാരോഗ്യം കാരണം പാര്‍ട്ടിയെ നയിക്കാന് സോണിയക്ക് സാധിക്കുന്നില്ല. അതാണ് പ്രിയങ്കയെ കൊണ്ടുവരാന് കാരണം. രാഹുലിന് സോണിയക്ക് ബദലായി രാഷ്ട്രീയ ഉപദേശങ്ങള് നല്‍കുക എന്ന റോള് ഇനി പ്രിയങ്കയിലേക്ക് എത്തും.\nകോണ്‍ഗ്രസിന്റെ ദേശീയ മുഖമായി പ്രിയങ്ക മാറുന്നു എന്ന സച്ചിന് പൈലറ്റുമായി സംസാരിച്ചതിലൂടെ വ്യക്തമാക്കിയിരുന്നു. മുമ്പ് സംസ്ഥാനങ്ങളില് നേതാക്കള് വിമത നീക്കം നടത്തുമ്പോള് പരിഹരിച്ചിരുന്നത് സോണിയയായിരുന്നു. ഇത് പ്രിയങ്കയിലേക്ക് എത്തിയിരിക്കുകയാണ്. സച്ചിനുമായി പരമാവധി അനുനയത്തിന് ശ്രമിച്ചപ്പോഴും കാര്‍ക്കശ്യം അവര് കൈവിട്ടില്ല. ഇതും സോണിയയുടെ സ്‌റ്റൈലാണ്. ഭീഷണിപ്പെടുത്തി കാര്യം നേടാന് സാധിക്കില്ലെന്ന ഡയറക്ടായിട്ടുള്ള സന്ദേശവും പ്രിയങ്ക നല്‍കിയിരുന്നു. നേരത്തെ ജ്യോതിരാദിത്യ സിന്ധ്യയുമായുള്ള പ്രശ്‌നങ്ങള് പരിഹരിക്കാനും പ്രിയങ്ക ശ്രമിച്ചിരുന്നു.\nപ്രിയങ്ക ഗാന്ധിയെ രാജ്യസഭയിലേക്ക് മത്സരിപ്പിക്കാന് വിവിധ സംസ്ഥാനങ്ങള് ആവശ്യപ്പെട്ടത് സീനിയേഴ്‌സിന്റെ നിര്‍ദേശപ്രകാരമായിരുന്നു. സോണിയ ഗ്രൂപ്പിലെ പല സീനിയര് നേതാക്കളും ഇപ്പോള് പ്രിയങ്കയ്‌ക്കൊപ്പമാണ്. അഹമ്മദ് പട്ടേലാണ് ആദ്യം എത്തിയത്. ഗാന്ധി കുടുംബത്തില് നിന്ന് ഇഡിയുടെ ചോദ്യം ചെയ്യലില് അഹമ്മദ് പട്ടേലിനെ പിന്തുണ ഏക നേതാവും പ്രിയങ്കയായിരുന്നു. ചിദംബരം, ഗുലാം നബി ആസാദ്, തുടങ്ങി വമ്പന് നേതാക്കളും പ്രിയങ്കയ്‌ക്കൊപ്പമാണ്. ഇവര്‍ക്ക് രാഹുലുമായുള്ള ആശയവിനിമയം എളുപ്പമല്ല എന്ന് പ്രിയങ്കയ്ക്കറിയാം.\nയുപി മുഖ്യമന്ത്രി പദത്തിലേക്കില്ല\nപ്രിയങ്ക ഗാന്ധിയാവണം യുപിയില് മുഖ്യമന്ത്രി സ്ഥാനാര്‍ത്ഥിയെന്ന് ജിതിന് പ്രസാദ കഴിഞ്ഞ ദിവസം ആവശ്യപ്പെട്ടിരുന്നു. കോണ്‍ഗ്രസ് വര്‍ക്കിംഗ് കമ്മിറ്റിയിലെ പ്രത്യേക ക്ഷണിതാവാണ് പ്രസാദ. എന്നാല് പ്രിയങ്ക തിരഞ്ഞെടുപ്പിനെ നയിക്കുകയും രണ്ട് പേരെ നിര്‍ദേശിക്കുകയും ചെയ്യും എന്നതാണ് ഫോര്‍മുല. ജിതിന് പ്രസാദയും അജയ് കുമാര് ലല്ലുവുമാണ് ഇവര്. സന്ദീപ് സിംഗിനെ മന്ത്രിസഭ രൂപീകരിക്കുകയാണെങ്കില് ഉള്‍പ്പെടുത്തും. കൂട്ടുകക്ഷി ഭരണമാണെങ്കിലും അങ്ങനെ തന്നെ. അജയ് കുമാര് ലല്ലുവിനെയാണ് പ്രിയങ്കയ്ക്ക് താല്‍പര്യം.\nകര്‍ഷകര്, ബ്രാഹ്മണര്, സ്ത്രീകള് എന്നീ ഫോര്‍മുലയാണ് ഇത്തവണ പ്രിയങ്ക പയറ്റുന്നത്. ഇത് എല്ലാ മണ്ഡലത്തിലും ശക്തമാക്കാനാണ് തീരുമാനം. സര്‍വേയിലൂടെ പ്രാദേശിക തലത്തില് ജനപ്രീതിയുള്ള ബ്രാഹ്മണ നേതാക്കള് തദ്ദേശതിരഞ്ഞെടുപ്പില് തന്നെ സ്ഥാനാര്‍ത്ഥികളാക്കും. അത്തരത്തില് ഒരാള് പോലും ഇപ്പോള് യോഗി മന്ത്രിസഭയില് ഇല്ല. റീത്താ ജോഷി, ശ്രീകാന്ത് ശര്‍മ എന്നീ ബിജെപിയിലെ ബ്രാഹ്മണ നേതാക്കള്‍ക്ക് ജനപിന്തുണയില്ല. നിയമസഭാ തിരഞ്ഞെടുപ്പില് കൂടുതല് ബ്രാഹ്മണ സ്ഥാനാര്‍ത്ഥികളുണ്ടാവും. കര്‍ഷകരില് തന്നെ കരിമ്പ് കര്‍ഷകരാണ് കോണ്‍ഗ്രസിന്റെ ടാര്‍ഗറ്റ്. സ്ത്രീകളില് ദളിത് വിഭാഗമാണ് കൂടുതല് ടാര്‍ഗറ്റ്.\nകോണ്‍ഗ്രസ് നേതാക്കള് പരമാവധി പോലീസ് ക്രൂരതകള് ഏറ്റുവാങ്ങാന് തന്നെയാണ് തീരുമാനിച്ചത്. ഇതിനെ സമുദായ തരത്തിലുള്ള വേട്ടയായി തന്നെ അവതരിപ്പിക്കാനാണ് നിര്‍ദേശം. ബ്രാഹ്മണരെ അണിനിരത്തി നിയമസഭാ മാര്‍ച്ചും അതോടൊപ്പം സോഷ്യല് മീഡിയ പ്രതിഷേധവും സംഘടിപ്പിക്കും. ഗ്രാമങ്ങളില് അജയ് കുമാര് ലല്ലുവാണ് പ്രചാരണം നയിക്കുക. ജിതിന് പ്രസാദയ്ക്ക് ബ്രാഹ്മണ വിഭാഗത്തിന്റെ റോളും നല്‍കും. പ്രിയങ്ക ദളിത്, മുസ്ലീം വിഷയങ്ങളെയാണ് കൂടുതലായും ഫോക്കസ് ചെയ്യുന്നത്. യോഗി ആദിത്യനാഥിനെ ത്രീമെന് ആര്‍മിയിലൂടെ നേരിടുന്ന രീതിയാണ് പ്രിയങ്ക സ്വീകരിക്കുന്നത്.\npriyanka gandhi congress uttar pradesh bjp yogi adityanath sonia gandhi rahul gandhi പ്രിയങ്ക ഗാന്ധി കോണ്‍ഗ്രസ് സോണിയാ ഗാന്ധി രാഹുല് ഗാന്ധി യോഗി ആദിത്യനാഥ് politics\npriyanka gandhi taking new role in congress may beatrouble for bjp\nStory first published: Sunday, July 19, 2020, 18:18 [IST]


ഓപ്പണറായി ഇറങ്ങാന് യാചിച്ചിരുന്ന കാലമുണ്ടായിരുന്നു -സചിന് | Azchavattom Online USA\nഓപ്പണറായി ഇറങ്ങാന് യാചിച്ചിരുന്ന കാലമുണ്ടായിരുന്നു -സചിന്\nPosted by George Kakkanatt | Sep 26, 2019 | Sports\nന്യൂഡല്‍ഹി: ഓപ്പണിങ് ബാറ്റ്സ്മാനായി കളിക്കാന് താന് ടീം അധികൃതരോട് യാചിച്ചിരുന്ന കാലമുണ്ടായിരുന്നെന്ന് ബാറ്റിങ് ഇതിഹാസം സചിന് തെണ്ടുല്‍ക്കര്. സമൂഹമാധ്യമ വെബ്സൈറ്റായ ലിങ്ക്ഡ് ഇന്നില് വീഡിയോ പങ്കുവെച്ചാണ് സചിന് പഴയകാല അനുഭവം ഓര്‍ത്തെടുത്തത്.\n1994ല് ന്യൂസിലാന്‍ഡിനെതിരെ ഓക് ലന്‍ഡില് നടന്ന ഏകദിന മത്സരത്തിലായിരുന്നു അത്. തുടക്കത്തിലേ വിക്കറ്റ് നഷ്ടപ്പെടുത്താതെ കളിക്കുന്ന രീതിയായിരുന്നു അന്ന് എല്ലാ ടീമുകളും പ്രയോഗിച്ചിരുന്നത്. എന്നാല്, ആക്രമിച്ച് മുന്നേറി കളിക്കുകയായിരുന്നു തന്‍റെ രീതി.\nഇന്നിങ്സ് ഓപ്പണ് ചെയ്യാനായി അനുവദിക്കണമെന്ന് താന് അപേക്ഷിച്ചു. പരാജയപ്പെടുകയാണെങ്കില് പിന്നീട് ഈ ആവശ്യവുമായി വരില്ലെന്നും താന് പറഞ്ഞു. അങ്ങനെ ഓപ്പണറായി ഇറങ്ങിയ ആദ്യ മത്സരത്തില് തന്നെ 49 പന്തില് നിന്ന് 82 റണ്‍സ് അടിച്ചെടുത്തു. പിന്നീട് തനിക്ക് യാചിക്കേണ്ടി വന്നില്ല -സചിന് പറയുന്നു.\nപരാജയം നേരിടുമോയെന്ന് ഭയന്ന് പിന്മാറരുതെന്ന് ആരാധകരെ ഉപദേശിച്ചുകൊണ്ടാണ് സചിന് വീഡിയോ പോസ്റ്റ് ചെയ്തത്. ഓപ്പണറായി ഇറങ്ങിയ ആദ്യ അഞ്ച് മത്സരങ്ങളില് 82, 63, 40, 63, 73 എന്നിങ്ങനെയായിരുന്നു സചിന്‍റെ പ്രകടനം.\nഏകദിനത്തില് 49 സെഞ്ച്വറി പൂര്‍ത്തിയാക്കിയ സചിന് പക്ഷേ തന്‍റെ ആദ്യ സെഞ്ച്വറി നേടാന് അഞ്ച് വര്‍ഷം കാത്തിരിക്കേണ്ടി വന്നിരുന്നു. 1994ല് ഓസ്ട്രേലിയക്കെതിരെയാണ് സചിന് തന്‍റെ ആദ്യ ഏകദിന സെഞ്ച്വറി നേടുന്നത്.\n463 ഏകദിനങ്ങളില് നിന്ന് 18,426 റണ്‍സെടുത്ത് എക്കാലത്തെയും മികച്ച റണ് വേട്ടക്കാരനായാണ് സചിന് ക്രിക്കറ്റിനോട് വിടപറഞ്ഞത്.\nPreviousജോര്‍ജ് കുടിലില് (80): ന്യൂയോര്‍ക്ക്\nNextപിറവം പള്ളി കലക്ടര് ഏറ്റെടുത്തു; ഗെയ്റ്റ് പൊലീസ് പൊളിച്ചുമാറ്റി, പ്രതിഷേധക്കാരെ അറസ്റ്റ് ചെയ്തു നീക്കി


(IPL2020)മൂന്നാം അങ്കത്തിനിറങ്ങാന് സഞ്ജു; ധോണിയെപ്പോലെയെന്ന താരതമ്യങ്ങളോട് പ്രതികരണം ഇങ്ങനെ|Sanju to make third appearance; This is the reaction to the comparisons like Dhoni\nഐപിഎല് 13ാം സീസണിലെ ആദ്യ രണ്ടു മത്സരങ്ങളിലും തകര്‍പ്പന് പ്രകടനം പുറത്തെടുത്ത സഞ്ജു ഇന്ന് മൂന്നാം മത്സരത്തിനിറങ്ങുകയാണ്. കൊല്‍ക്കത്ത നൈറ്റ്‌റൈഡേഴ്‌സുമായി രാജസ്ഥാന് റോയല്‍സ് കൊമ്പ്‌കോര്‍ക്കുമ്പോള് രാജസ്ഥാന് നിരയില് സഞ്ജുവിനെയും കഴിഞ്ഞ മത്സരത്തില് തകര്‍പ്പന് പ്രകടനം കാഴ്ചവെച്ച രാഹുല് തിവാട്ടിയയെയും ആകും ആരാധകര് ഉറ്റുനോക്കുക. ഷാര്‍ജയിലെ ചെറിയ സ്‌റ്റേഡിയത്തില് നിന്ന് ദുബൈയിലേക്കെത്തുമ്പോള് ഇരുവരുടെയും ബാറ്റിംഗ് റോയല്‍സിന് നിര്‍ണായകം തന്നെയാണ്.\nഅതേസമയം ആദ്യ രണ്ട് അര്‍ധസെഞ്ച്വറികളുമായി മികച്ച ഇന്നിംഗ്‌സുകളോടെ സീസണ് തുടങ്ങിയ സഞ്ജു സാംസണെ ഇന്ത്യയുടെ മുന് നായകന് എംഎസ് ധോണിയുമായി താരതമ്യപ്പെടുത്തി ശശി തരൂര് എംപി ചര്‍ച്ചകള്‍ക്ക് തുടക്കമിട്ടിരുന്നു. എന്നാല് മുന് താരങ്ങളായ ഗൗതം ഗംഭീറും എസ്. ശ്രീശാന്തും രംഗത്തെത്തി. സഞ്ജുവിന് സഞ്ജു തന്നെയാകാനെ കഴിയു എന്നായിരുന്നു അത്. എന്നാല് ഇക്കാര്യത്തില് സഞ്ജു നേരിട്ട് നിലപാട് വ്യക്തമാക്കിയിരിക്കുകയാണ്.\n'ആര്‍ക്കും ധോണിയേപ്പോലെ ആകാന് കഴിയില്ലെന്ന് എനിക്കുറപ്പാണ്. ആരും അതിനു ശ്രമിക്കുകയും ചെയ്യരുത്. ധോണിയേപ്പോലെ കളിക്കുന്നത് അത്ര എളുപ്പമല്ല. അതുകൊണ്ട് അതിന് ശ്രമിക്കാതിരിക്കുന്നതാണ് ഉചിതം. ധോണിയേപ്പോലെ കളിക്കാന് ശ്രമിക്കുന്നത് എന്റെ ചിന്തകളില്‍പ്പോലുമില്ല. ഇന്ത്യന് ക്രിക്കറ്റിലെ ഇതിഹാസമാണ് അദ്ദേഹം. ക്രിക്കറ്റ് എന്ന കളിയിലേയും. ഞാന് എന്റെ കളിയില് മാത്രമാണ് ശ്രദ്ധിക്കുന്നത്. എനിക്കെന്തു ചെയ്യാനാകും എന്നു മാത്രമാണ് നോക്കുന്നത്. ഏറ്റവും മികച്ച പ്രകടനം എങ്ങനെ പുറത്തെടുക്കാം, എങ്ങനെ മത്സരങ്ങള് ജയിക്കാം എന്നൊക്കെയാണ് ചിന്തിക്കുന്നത്' സഞ്ജു പറഞ്ഞു.\nഐപിഎല്ലില് തുടര്‍ച്ചയായ രണ്ട് മത്സരങ്ങളിലും കളിയിലെ താരമായി തിരഞ്ഞെടുക്കപ്പെട്ടതോടെ സഞ്ജുവിന് ഇന്ത്യന് ടീമില് എത്താന് കഴിയുമെന്ന് കരുതുന്നുണ്ടോ എന്ന ചോദ്യത്തിന് തനിക്ക് ചെയ്യാന് കഴിയുന്നത് മികച്ച ഫോമില് കളിക്കുകയെന്നതാണ്. അത് ചെയ്യും, ഏതു ടീമില് കളിച്ചാലും ആ ടീമിനായി മത്സരങ്ങള് ജയിക്കുകയെന്നതാണ് എന്റെ സ്വപ്നം. നിലവില് എന്റെ ശ്രദ്ധ ഐപിഎല്ലില് മാത്രമാണെന്നും സഞ്ജു പറഞ്ഞു.\n#IPL2020 #Sanju Samson Dhoni


ഏപ്രിലിലെ സൗജന്യ ഭക്ഷ്യക്കിറ്റ് വിതരണം ഈ മാസം5വരെ ലഭിക്കും ; ജൂണിലെ റേഷന് വിതരണം7മുതല്\nവനക്കാരുടെയും ലഭ്യതക്കുറവും മൂലം കിറ്റ് വിതരണം ഇഴഞ്ഞുനീങ്ങുന്ന സാഹചര്യത്തിലാണ് കിറ്റ് വിതരണം ശനിയാഴ്ച വരെ നീട്ടാന് അധികൃതര് തീരുമാനിച്ചത്.\nതിരുവനന്തപുരം: കൊവിഡ് പശ്ചാതലത്തില് റേഷന് കടകള് വഴി സംസ്ഥാന സര്‍ക്കാര് വിതരണം ചെയ്യുന്ന സൗജന്യ ഭക്ഷ്യക്കിറ്റിന്റെ ഏപ്രിലിലെ കിറ്റ് വിതരണം ജൂണ്5വരെ നീട്ടി. ലോക്ഡൗണും ടെന്‍ഡര് നടപടികളിലെ പ്രശ്‌നങ്ങളും സാധനങ്ങളുടെയും ജീവനക്കാരുടെയും ലഭ്യതക്കുറവും മൂലം കിറ്റ് വിതരണം ഇഴഞ്ഞുനീങ്ങുന്ന സാഹചര്യത്തിലാണ് കിറ്റ് വിതരണം ശനിയാഴ്ച വരെ നീട്ടാന് അധികൃതര് തീരുമാനിച്ചത്.\nമെയിലെ റേഷന് ശനിയാഴ്ച വരെ ലഭിക്കുമെന്നും അതിനു ശേഷവും മെയ് മാസത്തെ കിറ്റ് വിതരണം തുടരുമെന്നും സിവില് സപ്ലൈസ് വകുപ്പ് അറിയിച്ചു. ജൂണിലെ റേഷന് വിതരണം 7ാം തിയതി മുതല് ആരംഭിക്കും. മത്സ്യത്തൊഴിലാളി കുടുംബങ്ങള്‍ക്കുള്ള 20 ഇനങ്ങള് അടങ്ങിയ സൗജന്യ ഭക്ഷ്യക്കിറ്റ് 8 മുതല് റേഷന് കടകളില് എത്തിക്കുമെന്നും സപ്ലൈകോ അധികൃതര് പറഞ്ഞു.\nഅഞ്ച് കിലോ ഗ്രാം അരി, ഒരു പായ്ക്കറ്റ് ഉപ്പ്, ഒരു കിലോഗ്രാം വീതം പയര്, ഗോതമ്ബ് പൊടി, പഞ്ചസാര, അരക്കിലോ വീതം പരിപ്പ്, ഉഴുന്ന്, 250 ഗ്രാം തേയില, മുളകുപൊടി, 100 ഗ്രാം ജീരകം, അര ലീറ്റര് വെളിച്ചെണ്ണ,2ബാത്ത് സോപ്പ്, ബാര് സോപ്പ്,2പാല്‍പ്പൊടി പാക്കറ്റ്, മെഴുകുതിരി, തീപ്പെട്ടി, മാസ്‌ക്, സാനിറ്റൈസര് എന്നിവയാണ് മത്സ്യത്തൊഴിലാളി കുടുംബങ്ങള്‍ക്കുള്ള കിറ്റിലുള്ളത്.\nആകെ 90.45 ലക്ഷം കാര്‍ഡ് ഉടമകളാണ് സംസ്ഥാനത്തുള്ളത്. ഏപ്രിലിലെ കിറ്റ് ഇതു വരെ 84,98,309 കാര്‍ഡ് ഉടമകള്‍ക്കു നല്‍കി. 15നു വിതരണം ആരംഭിച്ച മെയിലെ കിറ്റ് 15,95,652 എണ്ണം മാത്രമാണ് ഇതുവരെ നല്‍കിയത്.


Metro Vaartha - വിശ്വാസം, അതല്ലേ കല്യാണ്\nMay 2020 - 7:13 am IST\nആത്മവിശ്വാസത്തില് പണിതെടുത്ത പൊന്ന് അതാണ് ടി.എസ്. കല്യാണരാമന്. രാജ്യത്തിന്‍റെ അതിരുകള് കടന്ന് മലയാളിയുടെ ബിസിനസ് സാമ്രാജ്യം ലോകത്ത് എത്തിച്ച ബിസിനസ് മാന്ത്രികനാണ് കല്യാണ് ജ്വല്ലേഴ്സിന്‍റെ സാരഥിയായ ടി.എസ്. കല്യാണരാമന്.\nസംരംഭക മികവ് രാജ്യാന്തരതലത്തോളം വളര്‍ത്തിയവരില് മുന്‍നിരയില് തന്നെയാണ് കല്യാണ് സ്വാമിമാരുടെ സ്ഥാനം. പട്ടായാലും പൊന്നായാലും ഏതായാലും "കല്യാണ് സ്വാമി'മാരുടെ തലപ്പൊക്കം ഒന്നുവേറെയാണ്. വിശ്വാസം അതല്ലേ എല്ലാം എന്ന് പറയാന് പഠിപ്പിച്ച ബ്രാന്‍ഡ് അതാണ് മലയാളിക്ക് കല്യാണ്. ആത്മവിശ്വാസത്തില് പണിതെടുത്ത പൊന്ന് അതാണ് ടി.എസ്. കല്യാണരാമന്. രാജ്യത്തിന്‍റെ അതിരുകള് കടന്ന് മലയാളിയുടെ ബിസിനസ് സാമ്രാജ്യം ലോകത്ത് എത്തിച്ച ബിസിനസ് മാന്ത്രികനാണ് കല്യാണ് ജ്വല്ലേഴ്സിന്‍റെ സാരഥിയായ ടി.എസ്. കല്യാണരാമന്.\nകഥ തുടങ്ങുന്നത് 122 വര്‍ഷം മുന്‍പ്\n122 വര്‍ഷത്തെ പാരമ്പര്യമുണ്ട് കല്യാണ് ഗ്രൂപ്പിന്‍റെ കച്ചവട ശൃംഖലയ്ക്ക്. ഒരു ചെറിയ തുണിക്കടയില് തുടങ്ങിയ ആ കച്ചവടം ഇന്ന് ലോകമെങ്ങും ഷോറൂമുകളുള്ള കല്യാണ് ജ്വല്ലേഴ്‌സ് എന്ന വന്‍കിട ബിസിനസ് ഗ്രൂപ്പായി പരിണമിച്ചിരിക്കുന്നു. മുത്തച്ഛന് ആരംഭിച്ച ചെറിയൊരു തുണിക്കടയിലായിരുന്നു തുടക്കം. അച്ഛന്‍റെ വിദ്യാഭ്യാസത്തിനു ശേഷം ആ കട അച്ഛനാണ് നടത്തിയത്. 12ാമത്തെ വയസു മുതല് ഇന്നത്തെ ടീം ക്യാപ്റ്റന് കല്യാണരാമന് കടയില് പോയിത്തുടങ്ങി. അന്നൊക്കെ അച്ഛന് കടയില് ചെന്നാല് മസാലദോശ വാങ്ങിത്തരാം എന്നു പറയും. മസാലദോശ കിട്ടും എന്ന ഒറ്റ കാരണത്താലാണ് അന്ന് കടയില് പോകുന്നത്. അങ്ങനെ പോയിപ്പോയി കടയോടും കസ്റ്റമേഴ്‌സിനോടും വലിയ ഇഷ്ടമായി. വൈകുന്നേരമാകുമ്പോള് അച്ഛന് ഞങ്ങളെ ക്രിക്കറ്റ് കളിക്കാന് വിടും. അങ്ങനെ 1972ല് എന്‍റെ കോളെജ് വിദ്യാഭ്യാസത്തിനുശേഷം മുനിസിപ്പല് ഓഫിസ് റോഡില് കല്യാണ് ടെക്‌സ്റ്റൈല്‍സ് എന്നൊരു കട തുടങ്ങി. അതിന്‍റെ മുഴുവന് മേല്‍നോട്ടവും എനിക്കായിരുന്നു. ചെറുപ്പത്തിലേ കടയില് പോയുള്ള പരിചയം ഉള്ളതുകൊണ്ട് എന്നില് ഒരു വിശ്വാസം ഉണ്ടായിരുന്നു. എന്നാലും വൈകുന്നേരം ആകുമ്പോള് അച്ഛന് അന്നത്തെ കണക്കും സെയിലും ഒക്കെ നോക്കാനായി വരും. അങ്ങനെ 1972 മുതല് 1993 വരെ ഞാന് ആ കടയില് ആയിരുന്നു.\n1993 ഒക്കെ ആയപ്പോഴേക്കും വൈവിധ്യമുള്ള മറ്റേതെങ്കിലും കാര്യം ചെയ്യണമെന്നു തോന്നി അങ്ങനെയാണ് സ്വര്‍ണക്കട എന്ന ആശയം വരുന്നത്. അതിനുള്ള പ്രചോദനം കിട്ടിയതും റഗുലര് കസ്റ്റമേഴ്‌സില്‍നിന്നു തന്നെയാണ്.\nകട തുടങ്ങുന്നതിനു മുന്‍പ് കേരളത്തിലും തമിഴ്‌നാട്ടിലും ഉള്ള സ്വര്‍ണക്കടകള് സന്ദര്‍ശിച്ചു. അന്ന് എല്ലായിടത്തും ചെറിയൊരു കടമുറി മാത്രമേ ഉണ്ടായിരുന്നുള്ളൂ. പാര്‍ക്കിങ് സൗകര്യങ്ങള് ഒന്നുമുണ്ടായിരുന്നില്ല. കസ്റ്റമേഴ്‌സ് വരുമ്പോള് അവര്‍ക്ക് എല്ലാ സൗകര്യങ്ങളും കൊടുക്കണം എന്ന് നേരത്തെ തന്നെ തീരുമാനിച്ചു. അങ്ങനെ പാറമേക്കാവ് അമ്പലത്തിനടുത്ത് ഒരു കട കണ്ടെത്തി. പാര്‍ക്കിങ് സൗകര്യമുള്ള, എയര് കണ്ടീഷനൊക്കെ ചെയ്ത കെട്ടിടം. കസ്റ്റമേഴ്‌സ് സന്തോഷത്തോടെ പര്‍ച്ചേസ് ചെയ്തു പോകണം എന്നതായിരുന്നു ആഗ്രഹിച്ചിരുന്നത്. അന്നത്തെ ഇന്‍വെസ്റ്റ്‌മെന്‍റ് 50 ലക്ഷം രൂപയായിരുന്നു. 25 ലക്ഷം സ്വന്തമായും ബാക്കി 25 ലക്ഷം ലോണെടുത്തുമാണ് കട തുടങ്ങിയത്. 1993 ഏപ്രില് 8ാം തീയതി ആണ് കട തുടങ്ങിയത്. നടന് മുരളിയും നടി ഗീതയുമാണ് അന്ന് ആ കട ഉദ്ഘാടനം ചെയ്തത്. ടി.എസ്. കല്യാണരാമന് എന്ന ക്യാപ്റ്റന്‍റെ നേതൃത്വത്തിലാണ് വെറും 27 കൊല്ലം കൊണ്ട് ഇന്ത്യയിലെ തന്നെ ഏറ്റവും വലിയ ജ്വല്ലറി ഗ്രൂപ്പായി കല്യാണ് മാറിയത്.\nഡയമണ്ട് വ്യാപാരം തുടങ്ങിയത്\nഅന്ന് ഡയമണ്ട് കേരളത്തില് ഒരു കടയിലും ഉണ്ടായിരുന്നില്ല. തമിഴ്‌നാട്ടിലൊക്കെയേ ഉണ്ടായിരുന്നുള്ളൂ. കല്യാണ് ഡയമണ്ടിനും ലക്കി സ്റ്റോണ്‍സിനും വേണ്ടി പ്രത്യേക സെക്ഷന് ഒരുക്കി. ഒരു ജ്യോത്സ്യനെ ഇരുത്തി കസ്റ്റമേഴ്‌സിന് ഓരോ നാളിനും ചേരുന്ന സ്റ്റോണ്‍സ് തെരഞ്ഞെടുക്കാനുള്ള സമ്പ്രദായം കൊണ്ടുവന്നു.\nസ്വര്‍ണത്തിന്‍റെ ക്വാളിറ്റി കണ്ടുപിടിക്കാന് ആ കാലഘട്ടത്തില് ഒരു സംവിധാനം ഉണ്ടായിരുന്നില്ല. അങ്ങനെയാണ് BIS 916 എന്ന മുദ്ര വച്ച് സ്വര്‍ണം വില്‍ക്കാന് ആരംഭിച്ചത്. മറ്റു കടക്കാരും അത് പിന്തുടര്‍ന്നു. പിന്നീടാണ് എംആര്‍പി പ്രൈസ് എന്തുകൊണ്ട് സ്വര്‍ണത്തിനു കൊടുത്തുകൂട എന്നു ചിന്തിച്ചത്. അങ്ങനെ അതും നടപ്പിലാക്കി. ഇന്നും അത് തുടരുന്നു.\nആദ്യഷോറൂം തുറന്ന് ഏഴുവര്‍ഷം കഴിഞ്ഞ് 2000-ത്തിലാണ് കല്യാണിന്‍റെ രണ്ടാമത്തെ ഷോറൂം പാലക്കാട്ട് തുറന്നത്. കല്യാണരാമന്‍റെ മക്കളായ രാജേഷ് കല്യാണരാമനും രമേഷ് കല്യാണരാമനും അച്ഛന്‍റെ ഇടത്തും വലത്തും നിന്ന് സ്ഥാപനത്തെ നയിച്ചു. സ്വര്‍ണവ്യാപാരത്തിന്‍റെ എല്ലാ തലങ്ങളിലൂടെയും താന് വന്നപോലെയാണ് മക്കളെയും ആ അച്ഛന് കൊണ്ടുവന്നത്. രണ്ടു മക്കള്‍ക്കും ഓരോ ഷോറൂം. ഇത്രയേ അച്ഛന് ആദ്യം ചിന്തിച്ചുള്ളൂ. എന്നാല്, പാലക്കാടിനുശേഷം കോയമ്പത്തൂരിലെ സ്വര്‍ണവിപണി കല്യാണിനെ മാടിവിളിച്ചു. ഒപ്പം കേരളത്തിലെ മറ്റു ജില്ലകളിലെ വിപണിസാധ്യതകളും മുന്നില് തെളിഞ്ഞ പാതകളായി മാറി. 2003ല് തമിഴ്നാട്ടിലെ ആദ്യഷോറൂം കോയമ്പത്തൂരില് തുറന്നു. 2008ല് ബംഗളൂരുവിലും ഹൈദരാബാദിലും. പിന്നീട് വിസ്മയവേഗത്തിലാണ് കല്യാണ് വിദേശത്തേക്കടക്കം പടര്‍ന്നത്. രാജേഷ് കല്യാണരാമന് ഫിനാന്‍സ്, പര്‍ച്ചേസ് വിഭാഗങ്ങള്‍ക്ക് നേതൃത്വം നല്‍കുമ്പോള് രമേഷ് കല്യാണരാമന് മാര്‍ക്കറ്റിങ്, സെയില്‍സ്, എച്ച് ആര് വിഭാഗങ്ങളുടെ ചുക്കാന് പിടിക്കുന്നു. രാജ്യത്തെ വിവിധ സംസ്ഥാനങ്ങളിലും വിദേശരാജ്യങ്ങളിലും തലയെടുപ്പോടെ കല്യാണ് വളര്‍ന്നപ്പോഴും കല്യാണരാമന് അഭിമാനം കൊള്ളുന്നത് സ്ഥാപനത്തിലെ ടീം വര്‍ക്കിലും ഉപഭോക്താക്കളുടെ തൃപ്തിയിലുമാണ്.\n1993ല് ഒരു ലക്ഷം ഡോളര് മൂലധനവുമായി തൃശൂരില് ആദ്യ ജ്വല്ലറി തുറന്ന കല്യാണ് ജ്വല്ലേഴ്സിന്‍റെ തുടക്കം മുതലുള്ളവര് ഇന്നും കൂടെയുണ്ട്. 1993 ഏപ്രിലില് തൃശൂര് റൗണ്ടിലെ 20 ജീവനക്കാരുള്ള ഒരു കടയില് നിന്ന് ഇന്ന് പ്രത്യക്ഷമായും പരോക്ഷമായും പതിനായിരക്കണക്കിനാളുകള്‍ക്ക് ജോലി നല്‍കുന്ന പ്രസ്ഥാനമായി കല്യാണ് വളര്‍ന്നുകൊണ്ടേയിരിക്കുന്നു. "പ്രസ്ഥാനത്തിന്‍റെ സാരഥ്യത്തില് മികച്ച പ്രൊഫഷണലുകളുണ്ട്. പിന്നെ വര്‍ഷങ്ങളായി ഞങ്ങള്‍ക്കൊപ്പമുള്ള ആത്മാര്‍ത്ഥതയുള്ള ജീവനക്കാരുണ്ട്. മികവുറ്റ ഐറ്റി ഇന്‍ഫ്രാസ്ട്രക്ചറും ഒരുക്കിയിട്ടുണ്ട്. ഇവയെല്ലാമാണ് കല്യാണിന്‍റെ റീട്ടെ‌യ്ല് സക്സസ് സാധ്യമാക്കിയത്. സൂക്ഷ്മമായ നിരീക്ഷണമാണ് മറ്റൊന്ന്. കല്യാണിലേക്ക് ഒരു കസ്റ്റമറെ ആകര്‍ഷിച്ചതെന്താണ് അവരെ വീണ്ടും കൊണ്ടുവരുന്നതെന്താണ് എന്നൊക്കെ കൃത്യമായി മനസിലാക്കും. തിരുത്തല് വേണ്ടിടത്ത് അത് വരുത്തിയിരിക്കും' കല്യാണ് സാരഥികള് പറയുന്നു.\nവിജയം എത്തിപിടിക്കാന് ഒട്ടനവധി കടമ്പകള് താണ്ടണം. അത്രത്തോളം സഹനങ്ങള് സഹിച്ചാല് മാത്രമെ ജീവിതത്തിലും ബിസിനസിലും വിജയം കൈവരിക്കാന് സാധിക്കൂ. ലാളിത്യത്തിന്‍റെയും മൂല്യങ്ങളുടെയും പ്രതീകമാണ് കല്യാണ് ജ്വല്ലേഴ്സ്. വിശ്വാസത്തില് പൊതിഞ്ഞ ആഭരണങ്ങള് നല്‍കുമ്പോള് അത് വിശ്വാസത്തോടെ വാങ്ങാനും കഴിയുമെന്ന് കല്യാണ് തെളിയിച്ചു.\nകടയുടമയുടെ കണ്ണു തെറ്റിയാല് കച്ചവടം പാളുമെന്ന് തുടങ്ങിയ ചിന്താഗതിയെ ഡിജിറ്റല് സാങ്കേതിക വിദ്യയുടെയും പ്രൊഫഷണലിസത്തിന്‍റെയും പിന്‍ബലത്തില് കല്യാണരാമന് തകര്‍ത്തെറിയുകയായിരുന്നു. ബിസിനസ് വിപുലീകരണത്തിന്‍റെ ആദ്യഘട്ടത്തില് തന്നെ ഡിജിറ്റല് സാങ്കേതിക വിദ്യ കല്യാണ് സജ്ജമാക്കിയിരുന്നു. ബ്രാന്‍ഡിങ്, മാര്‍ക്കറ്റിങ് രംഗത്തും കല്യാണ് എന്നും വേറിട്ട് നിന്നിരുന്നു. കല്യാണിന്‍റെ പരസ്യ ക്യാംപെയിനുകള് രാജ്യാന്തര തലത്തില് തന്നെ ചര്‍ച്ച വിഷയമായിട്ടുണ്ട്. ഇന്ത്യയിലെ മുന്‍നിര താരങ്ങളെ അണി നിരത്തിയാണ് കല്യാണ് പരസ്യം ഒരുക്കിയിട്ടുള്ളത്.\nആദ്യം നല്ലൊരു സെയില്‍സ്മാനാകൂ പിന്നീട് മതി ബിസിനസുകാരനാകുന്നതെന്ന അഭിപ്രായമാണ് ടി.എസ്. കല്യാണരാമനുള്ളത്. വിശ്വാസം അത് ഊട്ടി ഉറപ്പിക്കുവാന് പ്രയാസമാണ്. അത് ഉറപ്പിച്ചു കഴിഞ്ഞാല് ഇളക്കി മാറ്റാനും സാധിക്കില്ല. അതു തന്നെയാണ് കല്യാണ് ജ്വല്ലേഴ്സിന്‍റെ വിജയവും. പാരമ്പര്യത്തിന്‍റെയും വിശ്വാസത്തിന്‍റെയും പാത പിന്തുടര്‍ന്ന് വിജയ ലാഭം ലക്ഷ്യം മുന്നില് കാണാതെ ജനങ്ങള്‍ക്ക് പ്രയോജനപ്രദമായ രീതിയില് കൂടി തന്‍റെ ബിസിനസ് രംഗം വളര്‍ത്തി കൊണ്ട് വന്ന് അതില് വിജയം കൈവരിച്ച കല്യാണരാമന് വിശ്വാസത്തിന്‍റെ മാറ്റി നിറുത്തപ്പെടാത്ത ഒരു പ്രതീകമാണ്.


ആധുനികവത്കരണമുൾപ്പെടെ 25.41 കോടിയുടെ പതിനൊന്നിന പദ്ധതികൾക്ക് കേന്ദ്ര സർക്കാറിന്‍റെയും നാഷണൽ ബാംബു മിഷന്‍റെയും അനുമതി ലഭിച്ചു.\nതിരുവനന്തപുരം: മുളയുത്പന്ന നിർമാണ മേഖലയിൽ പുത്തൻ പദ്ധതികളുമായി സംസ്ഥാന വ്യവസായ പൊതുമേഖലാ സ്ഥാപനം ബാംബു കോര്‍പ്പറേഷന്. ആധുനികവത്കരണമുൾപ്പെടെ 25.41 കോടിയുടെ പതിനൊന്നിന പദ്ധതികൾക്ക് കേന്ദ്ര സർക്കാറിന്‍റെയും നാഷണൽ ബാംബു മിഷന്‍റെയും അനുമതി ലഭിച്ചു. യന്ത്രവത്കൃത പനമ്പു നെയ്‌ത്തുകേന്ദ്രങ്ങൾ തുടങ്ങുന്നതിനും ബാംബു കൊറുഗേറ്റഡ് ഷീറ്റ് നിർമാണത്തിനുമാണ് മുൻഗണനയെന്ന് വ്യവസായ മന്ത്രി ഇ.പി. ജയരാജൻ ഫെയ്സ്ബുക്കിൽ കുറിച്ചു.\nകൂടുതൽ നെയ്‌ത്തുകേന്ദ്രങ്ങൾ വരുന്നതോടെ പനമ്പുനെയ്‌ത്ത് ഊർജിതമാകും. ബാംബു ബോർഡ് ഫാക്റ്ററിയിൽ ഉത്പാദനം വർധിച്ചു. മുൻപ് മാസത്തിൽ നാലു ദിവസങ്ങൾ മാത്രമായിരുന്ന ഉത്പാദനം ഇപ്പോൾ 15 ദിവസങ്ങളിൽ എത്തി. ഈറ്റയും മുളയും ചതച്ചരച്ച് പനമ്പ് ബോർഡിനായി ഉപയോഗപ്പെടുത്താനാകുമോയെന്ന് പരിശോധിക്കുന്നുണ്ട്. ഇത് സാധ്യമായാൽ ഗുണനിലവാരമുള്ള ബോർഡ് ഉത്പാദിപ്പിക്കാനാകും. വിപണിയിൽ മത്സരിക്കാനും കോർപറേഷന് കഴിയും. വിദേശ വിപണിയിലേക്ക് കടക്കാൻ കഴിഞ്ഞത് വലിയ നേട്ടമാണ്.\nരണ്ട് ലോഡ് ഉത്പന്നങ്ങൾ ബഹ്‌റൈനിലേക്ക് കയറ്റി അയച്ചു. കൂടുതൽ ഓർഡറുകൾ ലഭിക്കുന്നുണ്ട്. പദ്ധതിയിൽ നാഷണൽ ബാംബു മിഷന്‍റെ വിഹിതം 11 കോടി രൂപയാണ്. ബാക്കി തുക സംസ്ഥാന ബാംബു മിഷനും ഗവൺമെന്‍റും നൽകും. നാഷണൽ ബാംബു മിഷന്‍റെ വിഹിതത്തിൽനിന്ന് 5.8 കോടി രൂപ ലഭിച്ചു. സംസ്ഥാന ബജറ്റിൽ 7.85 കോടി രൂപ കോർപറേഷനുവേണ്ടി വകയിരുത്തിയതിൽ മൂന്നുകോടി നൽകി.


ശ്വാസതടസം: പ്രഗ്യാ സിംഗ് ഠാക്കൂറിനെ ആശുപത്രിയില് പ്രവേശിപ്പിച്ചു, ഒരു മാസത്തിനിടെ രണ്ടാം തവണ – Utharadesam\nMarch 6, 2021 Published Time: 10:25 PM\nമുംബൈ: ബി.ജെ.പി എം.പി പ്രഗ്യാ സിംഗ് ഠാക്കൂറിനെ ആശുപത്രിയില് പ്രവേശിപ്പിച്ചു. ശ്വാസ തടസ്സത്തെ തുടര്‍ന്നുള്ള പ്രശ്‌നങ്ങളെ തുടര്‍ന്ന് വിമാനമാര്‍ഗം മുംബൈയിലെ കോകിലാബെന് ആശുപത്രിയിലാണ് പ്രവേശിപ്പിച്ചിരിക്കുന്നത്. കഴിഞ്ഞ ഒരു മാസത്തിനിടെ ഇത് രണ്ടാം തവണയാണ് പ്രഗ്യാ സിംഗ് ആശുപത്രിയിലാകുന്നത്.\nകഴിഞ്ഞ കുറച്ച് നാളുകളായി ആരോഗ്യസ്ഥിതി മോശമായിരുന്നു. രണ്ട് മാസത്തെ ആശുപത്രി വാസത്തിന് വീട്ടിലെത്തിയങ്കിലും ഫെബ്രുവരി 19ന് ആരോഗ്യനില വഷളായതോടെ വീണ്ടും ആശുപത്രിയില് പ്രവേശിപ്പിച്ചിരുന്നു. കഴിഞ്ഞ ഡിസംബറിലാണ് കോവിഡ് ലക്ഷണങ്ങളോടെ ഡെല്‍ഹി എയിംസില് പ്രവേശിപ്പിച്ചത്.\n2008 മാലേഗാവ് സ്‌ഫോടനക്കേസിലെ മുഖ്യ പ്രതികളിലൊരാളായിരുന്നു സാധ്വി പ്രഗ്യാ സിങ് ഠാക്കൂര്. 2017ല് ആരോഗ്യ കാരണങ്ങള് ചൂണ്ടിക്കാട്ടി എന്.ഐ.എ ജാമ്യം അനുവദിക്കുകയായിരുന്നു. 2019 ലോക്‌സഭാ തെരഞ്ഞെടുപ്പില് കോണ്‍ഗ്രസ് നേതാവ് ദിഗ്‌വിജയ് സിംഗിനെ പരാജയപ്പെടുത്തിയാണ് പ്രഗ്യാ സിങ് ഠാക്കൂര് ലോക്‌സഭയിലെത്തിയത്. ഇന്ത്യയുടെ ചരിത്രത്തില് ആദ്യമായാണ് തീവ്രവാദ കേസിലെ ഒരു പ്രതി ലോക്‌സഭാ എം.പിയാകുന്നത്.


രണ്ട് മക്കളെ നഷ്ടപ്പെട്ട മലയാളി വീട്ടമ്മ മൂന്നാമത്തെ മകനെ രക്ഷിക്കാന് അബുദാബിയില് സഹായം തേടുന്നു\nമകളുടെ വയറ്റില് കണ്ട നീല നിറത്തിലുള്ള തടിപ്പായിരുന്നു തുടക്കം. പരിശോധനയില് ജുവനൈല് മൈലോമോണോസൈറ്റിക് ലൂക്കീമിയ എന്ന അപൂര്‍വ്വ ക്യാന്‍സര് രോഗമാണെന്ന് സ്ഥിരീകരിച്ചു. അവയവങ്ങള് പ്രവര്‍ത്തനരഹിതമായി രണ്ട് മാസത്തിനുള്ളില് സര്‍ഖ ലോകത്തോട് വിടപറഞ്ഞു.\nAbu Dhabi - United Arab Emirates, First Published Nov 4, 2018, 7:46 PM IST\nഅബുദാബി: മാരക രോഗങ്ങള് കാരണം രണ്ട് മക്കളെ നഷ്ടപ്പെട്ട മലയാളി വീട്ടമ്മ മൂന്നാമത്തെ മകനെയും രോഗിയായ ഭര്‍ത്താവിനെയും രക്ഷിക്കാന് അബുദാബിയില് സുമനസുകളുടെ സഹായം തേടുന്നു. ക്യാന്‍സര് ബാധിച്ച് ആദ്യത്തെ മകളെയും പിന്നീട് മസ്തിഷ്ക രോഗം ബാധിച്ച് രണ്ടാമത്തെ മകനെയും നഷ്ടപ്പെട്ട സന എന്ന മലയാളി വനിതയുടെ മൂന്നാമത്തെ മകന് മൂന്ന് വയസായിട്ടും സംസാരിച്ച് തുടങ്ങിയിട്ടില്ല. ഇതിനിടെ വയറ്റില് ക്യാന്‍സര് ബാധിച്ച ഭര്‍ത്താവ് സാമ്പത്തിക കേസുകളില് പെട്ട് ജയിലിലുമായി.\nറീന ചാക്കോ എന്ന സന റിയാദിലെ ആശുപത്രിയില് ടെക്നീഷ്യനായി ജോലി ചെയ്യവെയാണ് ഒപ്പം ജോലി ചെയ്തിരുന്ന ശാബാസ് ഗൗസിനെ പരിചയപ്പെട്ടത്. വിവാഹം കഴിക്കാന് തീരുമാനിച്ചതോടെ റീന മതംമാറി സന എന്ന പേര് സ്വീകരിച്ചു. ഇതോടെ കേരളത്തിലുള്ള ബന്ധുക്കള് ഇവരെ കയ്യൊഴിഞ്ഞു. ശേഷം 2003ലാണ് ശാബാസിന്റെ നാടായ ഹൈദരാബാദില് വെച്ച് ഇരുവരും വിവാഹിതരായത്. തുടര്‍ന്ന് 2006ല് ഇവര്‍ക്ക് അബുദാബിയിലെ ഒരു സ്വകാര്യ ആശുപത്രിയില് ജോലി ലഭിച്ചു. 2008ലാണ് മകള് സര്‍ഖ ജനിച്ചത്. 2012 വരെ സന്തോഷത്തോടെ ജീവിച്ച ഇവരുടെ കുടുംബത്തെ പിന്നീടാണ് രോഗങ്ങളുടെ രൂപത്തില് വിധി വേട്ടയാടാന് തുടങ്ങിയത്.\nമകളുടെ വയറ്റില് കണ്ട നീല നിറത്തിലുള്ള തടിപ്പായിരുന്നു തുടക്കം. പരിശോധനയില് ജുവനൈല് മൈലോമോണോസൈറ്റിക് ലൂക്കീമിയ എന്ന അപൂര്‍വ്വ ക്യാന്‍സര് രോഗമാണെന്ന് സ്ഥിരീകരിച്ചു. അവയവങ്ങള് പ്രവര്‍ത്തനരഹിതമായി രണ്ട് മാസത്തിനുള്ളില് സര്‍ഖ ലോകത്തോട് വിടപറഞ്ഞു. മകളെ നഷ്ടപ്പെട്ട വേദനയ്ക്കിടെ 2013ല് ഇവര്‍ക്ക് രണ്ടാമത്തെ മകനെ ലഭിച്ചു. മോഹിതിന് ജന്മനാ മസ്തിഷ്ക വൈകല്യമുണ്ടായിരുന്നു. ചികിത്സകള്‍ക്ക് ശേഷം വീട്ടില് പ്രത്യേതമായി സജ്ജീകരിച്ച വെന്റിലേറ്ററിലായിരുന്നു കുട്ടി കഴിഞ്ഞുവന്നത്. കഴിഞ്ഞ മേയില് മോഹിതും മരണപ്പെട്ടു.\n2015ലാണ് ശാബാസിന് കോളന് ക്യാന്‍സര് കണ്ടെത്തിയത്. മൂന്ന് ശസ്ത്രക്രിയകള് നടത്തി. രക്ഷപെടില്ലെന്ന് ഒരു ഘട്ടത്തില് ഡോക്ടര്‍മാര് അഭിപ്രായപ്പെട്ടെങ്കിലും 2016ല് അദ്ദേഹം രോഗത്തെ അതിജീവിച്ചു. 2013ല് ഇവര് റെസ്റ്റോറന്റ് ആരംഭിച്ചെങ്കിലും മകന്റെയും അച്ഛന്റെയും ചികിത്സാ ചെലവുകള് താങ്ങാനാവാതെ കടുത്ത നഷ്ടത്തിലായി. ബിസിനസില് ശ്രദ്ധിക്കാനും സനയ്ക്കും ഭര്‍ത്താവിനും കഴിഞ്ഞില്ല. വാടക പോലും നല്‍കാന് കഴിയാതെ വന്നതോടെ ഇത് അടച്ചുപൂട്ടി. സാമ്പത്തിക ബാധ്യതകള് പെരുകി. ലോണുകളും ക്രെഡിറ്റ് കാര്‍ഡ് ബില്ലുകളും തിരിച്ചടയ്ക്കാനാവാതെ വന്നതോടെ കഴിഞ്ഞമാസം ശാബാസ് ജയിലിലായി. 40,000 ദിര്‍ഹത്തോളമാണ് ഇവരുടെ സാമ്പത്തിക ബാധ്യത.\nമൂന്ന് വയസായ മകന് അമാനൊപ്പമാണ് ഇപ്പോള് അബുദാബിയിലെ വീട്ടില് സന കഴിഞ്ഞുകൂടുന്നത്. ഇക്കാലയളവില് ആരെയും ചതിക്കുകയോ വഞ്ചിക്കുകയോ ചെയ്തിട്ടില്ലെങ്കിലും രോഗങ്ങളുടെ രൂപത്തില് വിധി വേട്ടയാടുമ്പോള് തനിക്ക് ഒന്നും ചെയ്യാനായില്ലെന്ന് സന പറയുന്നു. മക്കളെ വളര്‍ത്താനുള്ള ഭാഗ്യം ദൈവം തങ്ങള്‍ക്ക് തരുന്നില്ലായിരിക്കാം. തന്റെ ആഭരണങ്ങളെല്ലാം നേരത്തെ വിറ്റു. കുഞ്ഞിന് ഭക്ഷണം നല്‍കാന് പോലും ഇപ്പോള് നിവൃത്തിയില്ല. മൂന്ന് വയസായെങ്കിലും സംസാരിച്ച് തുടങ്ങാത്ത മകന് ചികിത്സ നല്‍കണം. നാല് മാസമായി വാടക പോലും നല്‍കാത്തതിനാല് താമസ സ്ഥലം നഷ്ടപ്പെട്ട് ഉടനെ തങ്ങള് തെരുവില് ഇറങ്ങേണ്ടിവരുമെന്നും സന പറയുന്നു. സഹായിക്കാന് ബന്ധുക്കളോ സുഹൃത്തുക്കളോ ഇല്ലാതെ ജീവിതം വഴിമുട്ടിയ അവസ്ഥയിലാണ് ഈ കുടുംബം.\nLast Updated Nov 4, 2018, 10:07 PM IST\nExpat seeks help


സ്വര്‍ണക്കുതിപ്പ് തുടരുന്നു; പവന് വര്‍ദ്ധന 480 രൂപ\nദിനം തോറും പുതിയ റെക്കോര്‍ഡിലേക്ക് കുതിച്ച് സ്വര്‍ണ വില. കേരളത്തില് പവന് 480 രൂപ ഉയര്‍ന്ന് ഈ മാസത്തെ ഏറ്റവും ഉയര്‍ന്ന നിരക്കായ 37,880 രൂപയില് എത്തി. ഗ്രാമിന് വില 4,735 രൂപയായി.\nസംസ്ഥാനത്ത് ജൂലൈ 22 നാണ് ആദ്യമായി പവന് 37,000 രൂപ കടന്നത്. ഒരു പവന് സ്വര്‍ണത്തിന് അന്ന് 37,280 രൂപയായി വില. ഗ്രാമിന് 4,660 രൂപയും. രണ്ടു മാസം കൊണ്ട് പവന് 5,500 രൂപ വില ഉയര്‍ന്നു. ഈ വര്‍ഷം മാത്രം പവന് 8,280 രൂപയുടെ വര്‍ധനവുണ്ടായിട്ടുണ്ട്. ജൂലൈ9നാണ് പവന് 280 രൂപ വര്‍ധിച്ച് സ്വര്‍ണ വില സര്‍വകാല റെക്കോര്‍ഡില് എത്തിയത്. രാജ്യാന്തര വിപണിയില് സ്വര്‍ണ വില ഉയര്‍ന്നതാണ് ആഭ്യന്തര വിപണിയിലും പ്രതിഫലിച്ചത്. രാജ്യാന്തര വിപണിയിലെ വില വര്‍ധനവും തുടരുകയാണ്. ഔണ്‍സിന് 1,889 ഡോളറിലാണ് വ്യാപാരം.\nസുരക്ഷിത നിക്ഷേപം എന്ന നിലയില് സ്വര്‍ണത്തെ ആശ്രയിക്കുന്നവരുടെ എണ്ണം കൂടിയതാണ് ആഗോള വിപണിയില് സ്വര്‍ണ വില ഉയര്‍ത്തുന്നത്.കൊറോണ വൈറസ് പ്രതിസന്ധി ഘട്ടത്തില് നിക്ഷേപം എന്ന നിലയില് സ്വര്‍ണത്തിന് ഡിമാന്‍ഡ് കൂടി. രാജ്യാന്തര വിപണിയില് ട്രോയ് ഔണ്‍സ് വില ഇനിയും കുതിയ്ക്കും എന്നാണ് വിദ്ഗധര് പറയുന്നത്.


swara bhaskar about director behavior | ഒരിക്കൽ രാത്രി സിനിമയിലെ അടുത്ത ദിവസത്തെ സീൻ ചർച്ച ചെയ്യാൻ സംവിധായകൻ ഹോട്ടൽറൂമിലേക്ക് വിളിച്ചു; ഷൂട്ട് തുടങ്ങി ആദ്യ ആഴ്ചമുതൽ സെക്സും പ്രേമവും മാത്രമാണ് അയാൾക്ക് സംസാരിക്കാനുണ്ടായിരുന്നത്; സൂപ്പർ സംവിധായകനെതിരെ ഞെട്ടിക്കുന്ന വെളിപ്പെടുത്തലുമായി ധനുഷിന്റെ നായിക - MarunadanMalayali.com\nഒരിക്കൽ രാത്രി സിനിമയിലെ അടുത്ത ദിവസത്തെ സീൻ ചർച്ച ചെയ്യാൻ സംവിധായകൻ ഹോട്ടൽറൂമിലേക്ക് വിളിച്ചു; ഷൂട്ട് തുടങ്ങി ആദ്യ ആഴ്ചമുതൽ സെക്സും പ്രേമവും മാത്രമാണ് അയാൾക്ക് സംസാരിക്കാനുണ്ടായിരുന്നത്; സൂപ്പർ സംവിധായകനെതിരെ ഞെട്ടിക്കുന്ന വെളിപ്പെടുത്തലുമായി ധനുഷിന്റെ നായിക\nNovember 08, 2017 | 08:42 AM IST | Permalink\nമുംബൈ: സിനിമയിലെ കാസ്റ്റിങ്ങ് കൗച്ചുകളെപ്പറ്റിയുള്ള വാർത്തകൾ വരുന്നതിനിടയിൽ ഞെട്ടിക്കുന്ന വെളിപ്പെടുത്തലുമായി എത്തിയിരിക്കുകയാണ് ബോളിവുഡ് താരവും മോഡലുമായ സ്വരാ ഭാസ്‌കർ. സിനിമയിൽ ലൈംഗികാതിക്രമങ്ങൾ എത്രത്തോളം ഒരു പെൺകുട്ടി നേരിടേണ്ടി് വരുന്നു എന്ന തെളിയിക്കുന്നതാണ് സ്വരാ ഭാസ്‌കറിന്റെ വെളിപ്പെടുത്തൽ.\nസിനിമയിലെ വേഷങ്ങൾക്കായി കിടക്ക പങ്കിടാൻ പലരും വിളിച്ചിട്ടുണ്ട്. അതുകൊണ്ട് തന്നെ പലവേഷങ്ങളും നഷ്ടമായി. ഫിലിം സെറ്റുകളിൽ ഇപ്പോഴും സ്ത്രീകൾക്ക് വേണ്ടത്ര സുരക്ഷ ലഭിക്കുന്നില്ല. ഇക്കാരണങ്ങൾ കൊണ്ടാണ് സ്ത്രീ വീണ്ടും ഇത്തരം ആക്രമണങ്ങൾക്ക് ഇരയായികൊണ്ടിരിക്കുന്നത്. സ്വര പറയുന്നു. തന്റെ സിനിമാ ജീവിതത്തിന്റെ തുടക്കകാലത്ത് ഇത്തരം ഒരു അനുഭവം തനിക്ക് ഉണ്ടായിട്ടുണ്ടെന്നും സ്വര പറയുന്നു.\nകടം വാങ്ങിയ ഒന്നരലക്ഷവും ഏട്ടിരട്ടിയും തിരിച്ചു നൽകിയിട്ടും ഈട് നൽകിയ ഭൂമി നൽകിയില്ല; ചോദ്യം ചെയ്തപ്പോൾ തട്ടിക്കൊണ്ട് പോയി ഒളിവിൽ പാർപ്പിച്ച് മർദ്ദിച്ചു; പരാതിപ്പെട്ടപ്പോൾ പൊലീസ് കൈമലർത്തി; ഒന്നരവർഷം നീണ്ട നിയമപോരാട്ടത്തിനൊടുവിൽ ബോബി ചെമ്മണ്ണൂരിനെ ഒന്നാം പ്രതിയാക്കി കേസ് രജിസ്റ്റർ ചെയ്ത് പൊലീസ്; മറുനാടന്റെ ഇടപെടലിന് മറ്റൊരു വിജയം കൂടി\nതനിക്കുണ്ടായ ദുരനുഭവത്തെക്കുറിച്ച് സ്വര പറയുന്നതിങ്ങനെ ഒരു കുഗ്രാമത്തിലായിരുന്നു സിനിമയുടെ ഷൂട്ട്. സിനിമ തുടങ്ങിയ അന്നു മുതൽ സംവിധായകൻ ശല്യം ചെയ്യാൻ തുടങ്ങി. ആദ്യമൊക്കെ നിരന്തരം മെസേജ് അയയ്ക്കുകയായിരുന്നു പതിവ്.\nപിന്നീട് ഡിന്നറിന് ക്ഷണിക്കാൻ തുടങ്ങി. ദിവസം മുഴുവൻ എന്നെ പിന്തുടരും, ഷൂട്ട് കഴിഞ്ഞാൽ രാത്രി ഫോൺ വിളിക്കും. ഒരിക്കൽ രാത്രി സിനിമയിലെ അടുത്ത ദിവസത്തെ സീൻ ചർച്ച ചെയ്യാൻ സംവിധായകൻ ഹോട്ടൽറൂമിലേക്ക് വിളിച്ചു. അവിടെ ചെന്നപ്പോൾ അയാൾ മദ്യപിച്ചിരിക്കുകയാണ്. ഉടൻ തന്നെ അവിടെ നിന്നും ഓടി രക്ഷപ്പെടേണ്ടിവന്നു. ഷൂട്ട് തുടങ്ങി ആദ്യ ആഴ്ചമുതൽ സെക്‌സും പ്രേമവും മാത്രമാണ് അയാൾക്ക്‌സംസാരിക്കാനുണ്ടായിരുന്നത്.\nപിന്നീടൊരു ദിവസം രാത്രി എന്റെ മുറിയിൽ മദ്യപിച്ചെത്തി ആലിംഗനം ചെയ്യാൻ ആവശ്യപ്പെട്ടു. ശരിക്കും പേടിച്ച് പോയിരുന്നു.അന്ന് ഞാൻ ഒറ്റയ്ക്കാണ്, ചെറുപ്പവും. സിനിമയുടെ പാക്ക് അപ്പ് സമയത്ത് റൂമിന്റെ ലൈറ്റ് ഓഫ് ചെയ്ത് ഇരുട്ടത്ത് ഇരുന്നാണ് മേക്കപ്പ് അഴിച്ചത്. അയാൾ വന്ന് നോക്കുമ്പോൾ ഞാൻ ഉറങ്ങുകയാണെന്ന് വിചാരിക്കും എന്ന് ഓർത്ത് ചെയ്തതാണ്. അത്രയ്ക്ക് ഗതികെട്ടിരുന്നു.എന്നാണ് സ്വര പറയുന്നു.


pc george earnakulam press meetപരാതി നല്‍കി\nപി. രാമകൃഷ്ണനെതിരെയും പോസ്റ്ററുകള്\nMonday 12th September 2011 1:38pm\nപരാതി നല്‍കിയത് പൗരനെന്ന നിലയില്: പി.സി ജോര്‍ജ്\nMonday 12th September 2011 1:00pm\nകൊച്ചി: പാമോലിന് കേസില് തുടരന്വേഷണത്തിന് ഉത്തരവിട്ട തിരുവനന്തപുരം വിജിലന്‍സ് കോടതി ജഡ്ജിക്കെതിരായി പരാതി അയച്ചത് പൗരനെന്ന് നിലയിലാണെന്ന് സര്‍ക്കാര് ചീഫ് വിപ്പ് പി.സി ജോര്‍ജ്. കോടതിയോട് തനിക്ക് ഏറെ ബഹുമാനമാണ് ഉള്ളതെന്നും അദ്ദേഹം പറഞ്ഞു. ജഡ്ജിക്കെതിരെ നല്‍കിയ പരാതി വിവാദമായതിന്റെ പശ്ചാത്തലത്തില് കൊച്ചിയില് വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം.\nതന്റെ പദവിയുടെ അടിസ്ഥാനത്തിലല്ല താന് രാഷ്ട്രപതിയ്‌ക്കോ മറ്റുള്ളവര്‍ക്കോ കത്ത് അയച്ചത്. തന്റെ പരാതി ജഡ്ജിയെയോ കോടതിയെയോ അപമാനിക്കുന്ന തരത്തിലുള്ളതുമല്ല. പരാതി വായിക്കാതെയാണ് തനിക്കെതിരെ വിമര്‍ശനം ഉന്നയിക്കുന്നത്. താന് നല്‍കിയ പരാതിയുടെ പകര്‍പ്പ് മാധ്യമങ്ങള്‍ക്ക് നല്‍കാം. അതില് കോടതിയെ അവഹേളിക്കുന്ന എന്തെങ്കിലും പരാമര്‍ശങ്ങള് ഉണ്ടെന്ന് മാധ്യമപ്രവര്‍ത്തകര് ചൂണ്ടിക്കാട്ടിയാല് ഏതു ശിക്ഷയും ഏറ്റുവാങ്ങാമെന്നും ആരും പിന്തുണച്ചില്ലെങ്കിലും പരാതിയുമായി മുന്നോട്ടുപോകുമെന്നും ജോര്‍ജ് പറഞ്ഞു.\nആരുടേയും പരാതിയില്ലാതെയാണ് പാമോലിന് കേസില് ഉമ്മന്‍ചാണ്ടിക്കെതിരെ അന്വേഷണം വേണമെന്ന വിധി ജഡ്ജി പുറപ്പെടുവിച്ചത്. കുറ്റപത്രത്തില് പ്രതിയായ ആള് സാക്ഷിയാണെന്നും മറിച്ചും തീരുമാനിക്കാനുള്ള അധികാരം കോടതിക്കുണ്ട്. എന്നാല് ഒരു പരാതിയുമില്ലാതെ ഒരാള്‍ക്കെതിരെ അന്വേഷണത്തിനുത്തരവിടുന്നത് നിയമവിധേയമല്ല.\nവിജിലന്‍സ് കോടതി വിധി വന്നശേഷം ഇന്ത്യന് ന്യായവ്യവസ്ഥയുടെ കുലപതി എന്നുവിശേഷിപ്പുക്കുന്ന വി.ആര് കൃഷ്ണയ്യറെ താന് കണ്ടിരുന്നു. ഈ വിധി തെറ്റാണ്. ഇത് ചോദ്യം ചെയ്യാന് ഇന്ത്യയിലാരുമില്ലേ എന്നാണ് അദ്ദേഹം ചോദിച്ചത്. ഏത് കാര്യത്തിലും അഭിപ്രായം പറയുന്ന അഡ്വ. കാളീശ്വരന്‍രാജും ഈ വിധി തെറ്റാണെന്ന അഭിപ്രായമാണ് പറഞ്ഞത്. ഈ വിധി തെറ്റാണെന്ന് തനിക്ക് പലരില് നിന്നും നിയമോപദേശം ലഭിച്ചിട്ടുണ്ട്. വി.എസ് അച്യുതാനന്ദന് നിയമോപദേശം നല്‍കുന്നതില് വിവരമുണ്ടെന്ന് ഞാന് കരുതുന്ന ചിലരും ഈ അഭിപ്രായം തന്നെയാണ് പറഞ്ഞത്.\nരാഷ്ട്രീയക്കാരുടെ അഭിപ്രായം ആരാഞ്ഞല്ല പരാതി നല്‍കിയത്. ജഡ്ജിയെ അപമാനിച്ചിട്ടില്ല. എന്നിട്ടും കോടതീയലക്ഷ്യ നടപടികള് നേരിടുന്നെന്ന് മാധ്യമങ്ങള് റിപ്പോര്‍ട്ട് ചെയ്തു. കോടതീയലക്ഷ്യത്തിന് തനിക്കിതുവരെ നോട്ടീസ് കിട്ടിയിട്ടില്ല. സി.പി.ഐ.എമ്മിനോട് അനുഭാവമുള്ള ചില അഭിഭാഷക സംഘടനകളാണ് തനിക്കെതിരെ നോട്ടീസ് അയച്ചതെന്നാണ് കേള്‍ക്കുന്നത്.\nതാന് നല്‍കിയ പരാതി വായിച്ചു നോക്കിയിട്ടുവേണം അച്യുതാനന്ദന് കാരണവരും പിണറായി മുതലാളിയും അഭിപ്രായം പറയാന്. ഇംഗ്ലീഷില് നല്‍കിയ പരാതി വി.എസിന് വായിച്ച് മനസ്സിലാക്കാനാവാത്തത് പള്ളികൂടത്തില് പോവാത്തതുകൊണ്ടായിരിക്കും. പരാതി നല്‍കുമ്പോള് പരാതിക്കാരന് ആരാണെന്ന് അതില് വ്യക്തമാക്കണമെന്ന സുപ്രീംകോടതി നിര്‍ദേശം ഉള്ളതിനാലാണ് ഔദ്യോഗിക ലെറ്റര് പാഡില് തന്നെ പരാതി നല്‍കിയത്. തനിക്കെതിരെ നടപടി വരുമെന്ന് ഭയന്നാണ് എം.എല്.എയാണെന്നും ചീഫ് വിപ്പാണെന്നും പരാതിയില് വ്യക്തമാക്കിയത്.\nവി.എസ് അച്യുതാനന്ദന് പറയുമ്പോള് ചീഫ് വിപ്പ് സ്ഥാനം രാജിവെക്കാന് എനിക്ക് സൗകര്യമില്ല. പരാതിയുമായി മുന്നോട്ടുപോകാന് തന്നെയാണ് തീരുമാനം. അതിന് ഒരു രാഷ്ട്രീയക്കാരന്റെയും പിന്തുണ വേണ്ട. ഇതില് നിന്നും പിന്തിരിപ്പിക്കാന് ദൈവം തമ്പുരാന് വിചാരിച്ചാല് മാത്രമേ സാധിക്കൂ. റഊഫ് പറഞ്ഞതുമുഴുവന് ശരിയാണെന്ന് പറഞ്ഞ് ചുമന്നുകൊണ്ട് നടക്കുന്ന വി.എസിന് വിവരമില്ല. വി.എസ്.തന്നെ പഠിപ്പിക്കാന് വരേണ്ട. റഊഫ് പറഞ്ഞത് വിശ്വസിക്കുന്നുണ്ടെങ്കില് വി.എസിന്റെ മകനെതിരെ സന്തോഷ് മാധവന്റെ ആരോപണങ്ങളും വിശ്വസിക്കണം. മുഖ്യമന്ത്രി ഉമ്മന്‍ചാണ്ടി ശുദ്ധനും മനുഷ്യസ്‌നേഹിയുമാണെന്നും പി.സി.ജോര്‍ജ് പറഞ്ഞു.\nഅറസ്റ്റ് തടയണമെന്നാവശ്യപ്പെട്ട് സി.ബി.ഐ ഡയറക്ടര് രാകേഷ് അസ്താന ദല്‍ഹി ഹൈക്കോടതിയില്\n2019ല് മോദി പ്രധാനമന്ത്രിയാവില്ലെന്ന് ശരദ് പവാര്\nകോഴിക്കോട് സ്‌കൂള് കെട്ടിടത്തില് നിന്ന ചാടിയ പ്ലസ്ടു വിദ്യാര്‍ത്ഥിനി മരിച്ചു\n'ആര്‍ത്തവ രക്തംപുരണ്ട പാഡുമായി സുഹൃത്തിന്റെ വീട്ടില് പോകാറുണ്ടോ?' ശബരിമല സ്ത്രീ പ്രവേശനത്തെ എതിര്‍ത്ത് വിചിത്രവാദവുമായി സ്മൃതി ഇറാനി\n' ആ നായിന്റെ തലയെനിക്കുവേണം' ഖഷോഗ്ജിയെ കൊല്ലാന് സ്‌കൈപ്പിലൂടെ നിര്‍ദേശം നല്‍കിയത് മുഹമ്മദ് ബിന് സല്‍മാന്റെ അടുത്ത അനുയായി\nമുഖ്യമന്ത്രിക്കുള്ള മറുപടി തന്ത്രി കുടുംബവുമായി ആലോചിച്ചിട്ട് നല്‍കും; പന്തളം രാജകുടുംബാഗം ശശികുമാര വര്‍മ\nക്ഷേത്രം തുറക്കാനും അടയ്ക്കാനുമുള്ള അവകാശം ദേവസ്വം ബോര്‍ഡിനാണ്, തന്ത്രിക്കല്ല; കണ്ഠരര് രാജീവര്‍ക്കെതിരെ രൂക്ഷവിമര്‍ശനവുമായി പിണറായി\nശബരിമലയില് നടന്നത് കലാപം സൃഷ്ടിക്കാനുള്ള സംഘപരിവാറിന്റെ ആസൂത്രിത ഗൂഢാലോചന: കാര്യകാരണം നിരത്തി മുഖ്യമന്ത്രി\nമോഹന്‍ലാലിന് പിന്നില് എ.എം.എം.എ ഒളിച്ചിരിക്കുന്നു; കൃത്യമായൊരു നിലപാട് അദ്ദേഹം എടുത്തിരുന്നെങ്കില് കാര്യങ്ങള് മാറിമറിഞ്ഞേനെ: റിമ കല്ലിങ്കല്


Priya Prakash Varrier's Sridevi Bungalow location photos - Malayalam Filmibeat\nനായികയായി അഭിനയിച്ച ആദ്യ സിനിമയിലൂടെ തന്നെ ലോകം മുഴുവന് ശ്രദ്ധിക്കപ്പെട്ട നടിയാണ് പ്രിയ പ്രകാശ് വാര്യര്. ഒരു അഡാറ് ലവ്വിലെ കണ്ണിറുക്കലായിരുന്നു പ്രിയയുടെ ജീവിതത്തെ മാറ്റി മറിച്ചത്. അഡാറ് ലവ് പ്രതീക്ഷിച്ചത് പോലെ ബോക്‌സോഫീസില് വിജയിച്ചിരുന്നില്ല. ഇന്‍സ്റ്റാഗ്രാമില് റെക്കോര്‍ഡ് കണക്കിന് ഫോളോവേഴ്‌സിനെ ലഭിച്ചതോടെ പ്രമുഖ ബ്രാന്‍ഡുകളുടെ പരസ്യ ചിത്രങ്ങളിലും ബോളിവുഡ് സിനിമയിലേക്കും പ്രിയയ്ക്ക് അവസരങ്ങള് ലഭിച്ചിരുന്നു.\nഅഡാറ് ലവിന് ശേഷം ബോളിവുഡിലേക്കാണ് പ്രിയ അരങ്ങേറ്റം നടത്തിയത്. ശ്രീദേവി ബംഗ്ലാവ് എന്ന് പേരിട്ടിരിക്കുന്ന സിനിമയില് നിന്നും പുറത്ത് വന്ന ടീസറും ട്രെിയലറുമെല്ലാം വലിയ വിമര്‍ശനങ്ങള്‍ക്കും വിവാദങ്ങള്‍ക്കും വഴിയൊരുക്കിയിരുന്നു. ഇപ്പോഴിത അതീവ ഗ്ലാമറസായിട്ടിരിക്കുന്ന പ്രിയയുടെ ചിത്രങ്ങള് പുറത്ത് വന്നിരിക്കുകയാണ്. സംവിധായകനാണ് ഫേസ്ബുക്ക് പേജിലൂടെ ചിത്രങ്ങള് പുറത്ത് വിട്ടിരിക്കുന്നത്.\nഒരു അഡാറ് ലവിന് ശേഷം പ്രിയ പ്രകാശ് വാര്യര് നായികയായി അഭിനയിക്കുന്ന സിനിമയാണ് ശ്രീദേവി ബംഗ്ലാവ്. പ്രിയയുടെ ബോളിവുഡിലേക്കുള്ള അരങ്ങേറ്റ ചിത്രമാണെന്നുള്ളതിനാല് ശ്രീദേവി ബംഗ്ലാവിനെ കുറിച്ചുള്ള മലയാളികളുടെ പ്രതീക്ഷകള് വളരെ വലുതാണ്. മലയാളിയായ പ്രശാന്ത് മാമ്പുള്ളിയാണ് ശ്രീദേവി ബംഗ്ലാവിന്റെ സംവിധായകന്. 70 ഓളം കോടി രൂപ മുതല് മുടക്കിലാണ് സിനിമ നിര്‍മ്മിക്കുന്നതെന്നാണ് റിപ്പോര്‍ട്ടുകള്. എന്നാല് ഔദ്യോഗികമായി സിനിമയെ കുറിച്ചുള്ള കൂടുതല് വിവരങ്ങള് പുറത്ത് വന്നിട്ടില്ല. എങ്കിലും ലൊക്കേഷനില് നിന്നും പുറത്ത് വന്ന ചിത്രങ്ങള് വാര്‍ത്തകളില് നിറഞ്ഞ് നില്‍ക്കുകയാണ്.\nഅന്തരിച്ച മുന്‍നടി ശ്രീദേവിയുമായി ഈ സിനിമയ്ക്ക് എന്തോ സാമ്യമുണ്ടെന്ന് പലരും ശ്രദ്ധിച്ചിരുന്നു. ശ്രീദേവി ബംഗ്ലാവ് എന്ന പേര് കൊണ്ടും സിനിമയിലെ ടീസറും ട്രെയിലറും സൂചിപ്പിക്കുന്നത് പ്രകാരവും ശ്രീദേവിയുടെ കഥയാണ് സിനിമ പറയാന് പോവുന്നതെന്ന തരത്തില് വാര്‍ത്തകള് പ്രചരിച്ചിരുന്നു. ഇതിനെതിരെ ശ്രീദേവിയുടെ കുടുംബം ഒന്നടങ്കം രംഗത്ത് വന്നിരുന്നെങ്കിലും പ്രശാന്ത് സിനിമയുമായി മുന്നോട്ട് പോവുകയായിരുന്നു. ഇപ്പോള് തരംഗമായിരിക്കുന്ന ശ്രീദേവി ബംഗ്ലാവിന്റെ പുതിയ ചിത്രങ്ങള് സൂചിപ്പിക്കുന്നതും അതൊക്കെ തന്നെയാണെന്നാണ് ആരാധകര് പറയുന്നത്.\nസംവിധായകന് പ്രശാന്ത് മാമ്പുള്ളി ഫേസ്ബുക്ക് പേജിലൂടെയാണ് ശ്രീദേവി ബംഗ്ലാവിന്റെ ലൊക്കേഷന് ചിത്രങ്ങള് പുറത്ത് വിട്ടത്. ഈ ചിത്രങ്ങളില് പ്രിയ ധരിച്ചിരിക്കുന്ന വസ്ത്രം 1994 ല് പുറത്തിറങ്ങിയ ചാന്ത് കാ തുക്ടടാ എന്ന ചിത്രത്തിലെ ശ്രീദേവിയുടെ കോസ്റ്റിയൂമായി ചില സാമ്യങ്ങളുണ്ട്. ചിത്രത്തില് ഒരു ബോളിവുഡ് നടിയായിട്ടാണ് പ്രിയ വാര്യര് അഭിനയിക്കുന്നതെന്ന റിപ്പോര്‍ട്ട് കൂടി വന്നതോടെ ഇത് ശ്രീദേവിയുമായി എന്തോ സാമനാതകളുള്ള ചിത്രമാണെന്ന സൂചനകള്‍ക്ക് ബലം പ്രാപിച്ചു. റിലീസിനോട് അടുക്കുമ്പോള് കൂടുതല് വിവരങ്ങള് പ്രേക്ഷകരിലേക്ക് എത്തുമെന്നാണ് കരുതുന്നത്.\nസിനിമയുടെ പേരില് വിവാദങ്ങള് വന്നപ്പോള് സംവിധായകന് പ്രശാന്ത് തുറന്ന് സംസാരിച്ചിരുന്നു. ഈ ചിത്രം ഒരു സസ്‌പെന്‍സ് ത്രില്ലറാണ്. ഇതിനെ കുറിച്ച് കൂടുതല് ഒന്നും ഞാനിപ്പോള് പറയുന്നില്ല. അത് നിങ്ങള് തിയേറ്ററില് പോയി അറിയേണ്ടതാണ്. എന്റെ ചിത്രത്തില് ശ്രീദേവി എന്ന കഥാപാത്രവും ഒരു നടിയാണ്. ശ്രീദേവിയുടെ ജീവിതത്തില് സംഭവിച്ച ചില പ്രത്യേക സംഭവങ്ങള് ഈ കഥയിലുണ്ടെന്ന സംവിധായകന് പ്രശാന്ത് മാമ്പൂട്ടി പല അഭിമുഖങ്ങളിലും പറഞ്ഞിരുന്നു. സിനിമയെ കുറിച്ച് കൂടുതല് പറയാനില്ലെന്നുമാണ് സംവിധായകന് വിവാദങ്ങളോട് പ്രതികരിച്ചത്.\nപൂര്‍ണമായും ഇംഗ്ലണ്ടില് നിന്നുമാണ് സിനിമയുടെ ഷൂട്ടിംഗ്. നേരത്തെ സിനിമയില് നിന്നും പുറത്ത് വന്ന ടീസര് വളരെയധികം ചര്‍ച്ച ചെയ്യപ്പെട്ടിരുന്നു. ലഹരി നുണഞ്ഞും പുകവലിച്ചും ഹോട്ട് ആന്‍ഡ് ഗ്ലാമറസായിട്ടാണ് ടീസറില് പ്രിയ പ്രത്യക്ഷപ്പെടുന്നത്. സ്‌കൂള് യൂണിഫോമിലാണ് പ്രിയയെ എല്ലാവരും കണ്ടതെങ്കില് ബോളിവുഡിലേക്ക് അരങ്ങേറ്റം നടത്തിയിതന് പിന്നാലെ തന്നെ നടിയുടെ ഹോട്ട് ലുക്ക് പുറത്ത് വന്നു. ഇതും സോഷ്യല് മീഡിയയില് ചര്‍ച്ചയായിരുന്നു. പ്രധാന കാര്യം ശ്രീദേവിയുടെ മരണവുമായി ബന്ധപ്പെട്ട് കാണിച്ച ദൃശ്യങ്ങളായിരുന്നു.\nRead more about: priya prakash varrier photo sridevi bungalow പ്രിയ പ്രകാശ് വാര്യര് ശ്രീദേവി ബംഗ്ലാവ്\nPriya Prakash Varrier's Sridevi Bungalow location photos


യുദ്ധം : ജനവും മരണവും ജീവിതവും\nജനവും മരണവും ജീവിതവും\nauthor :_ al\nനഗരത്തിന്‍റെ തെരുവുകള് രണ്ട് ആത്മഹത്യാ വാര്‍ത്ത കേട്ടാണ് അന്ന് ഉണര്‍ന്നത് , രണ്ടുമരണങ്ങളിലും ദുഖിക്കുന്നവരായി ആരും ഇല്ലായിരുന്നു .\nപക്ഷേ കഥീജ ആത്മഹത്യചെയ്തത് റഫീക് ഹോട്ടെലിലെ ജോലിക്കാര്‍ക്കെല്ലാം അല്‍ഭുദമായിരുന്നു . റഫീക് ഹോട്ടെലിലെ ജോലിക്കാരി യായിരുന്നു അവള് . അവിടെ ഉള്ളതില് വച്ചേറ്റവും നല്ല പാചകക്കാരി .\nമനസില് എന്തോ അലട്ടുന്നത് കൊണ്ടാവണം രാവിലെ വരുന്നമുതല് ഹോട്ടലില് അവള് പൊട്ടിത്തെറിച്ച് നടക്കും . അവളോടു അവിടെ അര്‍കും ദേഷ്യമോ ഇഷ്ടമോ ഉണ്ടായിരുന്നില്ല .\nപാചകത്തെ ഒരു കലയായി തന്നെ അവള് ഇഷ്ടപ്പെട്ടു . അതുകൊണ്ട് അവളുടെ തൊഴിലിനേയും ഇഷ്ടപ്പെട്ടു . താന് തിന്നുന്നതെന്തും അതിനെക്കാള് മികച്ച രീതിയില് തനിക്കുണ്ടാക്കാനാവും എന്ന ആത്മവിശ്വസം ആവള്‍ക്കുണ്ടായിരുന്നു . അത് പലപ്പോയും ശെരിയാവുകവും ചെയ്തു . . ഒരു വിഭവത്തിന്‍റെ രുചി എന്നത് അതിന്‍റെ മണവും രൂപവും സമയവും ചേര്‍ന്നതാണെന്ന് അവള് മനസിലാകിയിരുന്നു . അരിയുന്ന പച്ചക്കറികള് മുതല് കറിയെ അവളുടേതാക്കിയിരുന്നു . അരിയല് പാചക കലയിലെ പ്രധാന ഘടകമാണ് .\nപക്ഷേ ഹോട്ടലിനു വെളിയിലിറങ്ങുന്നതോടെയാണ് പ്രശ്നം ,\nഅവളുടെ രൂപം വളരേ മെല്ലിച്ചതും ഉയരം വളരേ കുറഞ്ഞതും കറുത്തതും ആയിരുന്നു . മൂടികള് നീളം കുറഞ്ഞതും വൃത്തികെട്ട എണ്ണ മെഴുക്കുള്ളതുമായിരുന്നു .മുലകളും തുടകളും ഒട്ടിയതുമായിരുന്നു , വസ്ത്രങ്ങള് നുരുബിച് പഴകിയ സാരിയും തേഞ്ഞ കറുത്ത ആവായി ചെറുപ്പുമായിരുന്നു . പക്ഷേ അവള്‍ക്കും ചെറുപ്പത്തില് കേള്‍ക്കാനുണ്ടായിരുന്നത് സുന്ദരിയായ രാജകുമാരെന്‍റെയും സുന്ദരിയായ രാജകുമാരിയുടെയും കഥകള് തന്നെയായിരുന്നു . മനസിന്‍റെ സുന്ദരതയെ വാഴ്ത്തുന്ന കഥകള് അവള് അപൂര്‍വമായേ കേട്ടതുള്ളൂ എന്നതില് അവള് അല്‍ഭുതപെട്ടു .\nറഫീക് ഹോട്ടലില് നിന്ന് ചേരിയിലെ തന്‍റെ വീടുവരെ തെരുവിലൂടെയുള്ള യാത്രയില് ആരും തന്നെ കാണുന്നില്ലേ എന്നവള്‍ക്ക് തോന്നി തുടങ്ങി . തിരക്കുള്ള തെരുവിലൂടെ ഒറ്റയ്ക്ക് നടക്കുമ്പോളും ആരും തന്നെ തുറിച്ച് നോക്കുന്നതവള് കണ്ടില്ല . ആരും അവളുടെ ശരീരത്തില് മുട്ടാന് ശ്രമിച്ചില്ല . ആരും അവളേ നോക്കി അശ്ലീലം പറയുന്നത് അവള് കേട്ടില്ല .അവള്‍ക്ക് തന്നെ അവളുടെ സാന്നിധ്യം അനുഭവപ്പെടുന്നില്ല . തെരുവിലൂടെ നടക്കുമ്പോള് താന് അത്യക്ഷ്യയാണെന്നവള്‍ക്ക് തോന്നിത്തുടങ്ങിയപ്പോള് അവള് ഇടക്കിടെ ഉറക്കെ കൂവിനോക്കും . അപ്പോള് ആളുകള് അവളേ തുറിച്ച് നോക്കുമ്പോള് അവല്‍ക്ക് തോന്നി ഞാനൊരു വൃത്തികെട്ട ശബ്ദം മാത്രമാണോ എന്ന് .\nപക്ഷെ അവള് സ്വയം സുന്ദരിയാണെന്ന് തന്നെ വിശ്വസിച്ചു . അവളുടെ മനോഹരമായ വലിയ കൃഷ്ണമണികളെ ചെറിയ കണ്‍കീര് വിരൂപമാകിയെന്നും . ദാരിദ്രം അവളുടെ ശരീര പുഷ്ട്ടിയെ കവര്‍ന്നതാണെന്നും . അവള് സ്വയം ആശ്വസിച്ചു .\nഅവള് വിവാഹം കഴിക്കാന് ആഗ്രഹിച്ചില്ല , അല്ലെകില് അവള്‍ക്ക് വിവാഹം കഴിക്കാനാകുമായിരിക്കും . വല്ല കുളനെയോ വായസനേയോ മറ്റോ , സമൂഹം ഒഴിവാക്കിയ ആരെകിലും , പക്ഷെ അവരില്‍നിന്നുണ്ടാകുന്ന കുഞ്ഞ് എന്തു പിഴച്ചു ? അവന് തീര്‍ച്ചയായും സമൂഹത്തിന്‍റെ കണ്ണുകളില് അയോഗ്യനായിരിക്കുമല്ലോ ...\nപക്ഷെ കാലങ്ങള്‍കിടയിലെപ്പോയോ അവള് ഒരു ആണ് കുഞ്ഞിന്‍റെ അമ്മയാകാന് ആഗ്രഹിച്ചു . തന്‍റെ രക്ഷയുടെ മാര്‍ഗമായി അവള് ആ കുഞ്ഞിനെ കണ്ടു , അവള് ഭരമേറിയ മനസിനെ താങ്ങാന് ആ ഭാവനാ കുഞ്ഞിനെ ഏല്‍പ്പിച്ചു . അവന്‍റെ മുഴക്കങ്ങള് അവളേ പതിയെ ഭ്രാന്തിന്‍റെ മേച്ചില് പുറത്തിലേക്കായച്ചു ... ഹോട്ടലില് പാചകം ചെയ്യുന്ന അപൂര്‍വം ചില നിമിഷങ്ങള് ഒഴികെ അവള് അവനെതന്നെ ഓര്‍ത്തു . ചില രാത്രികളില് അവന്‍റെ കരച്ചില് കേട്ടു അവള് നെട്ടി ഉണര്‍ന്നു അവള്‍ക്കൊരു കുഞ്ഞിനെ വേണമായിരുന്നു . മനസിന്‍റെ പിടച്ചില് താങ്ങാതാവുമ്പോള് അവള് തെരുവിലിറങ്ങി അങ്ങുമിങ്ങും നടക്കും .\nഅങ്ങനെ ഇരിക്കെ ഒരു ദിവസം അവള് വാടക ഗര്‍ഭപാത്രത്തെ കുറിച്ച് കേട്ടത് . പണം അങ്ങോട്ട് കൊടുത്തെങ്കിലും ഒരു വാടക ഗര്‍ഭപാത്രമാകാന് അവള് ആഗ്രഹിച്ചു .പിറ്റേന്ന് രാവിലെതന്നെ അവള് നഗരത്തിലെ വാടക ഗര്‍ഭപാത്ര ങ്ങള് വില്‍ക്കുന്ന സ്ഥാപനത്തില് പ്രത്യക്ഷയായി . അവിടെ യുള്ളവരുടെ പുച്ഛത്തോടെ യുള്ള നോട്ടെത്തെ അവള് ഗവ്നിച്ചില്ല . ഒടുവില് അവളുടെ ആവിശ്യമറിഞ്ഞ മാനേജര് - "എന്താ നിന്‍റെ വിജാരം ? നിന്നെ നോക്കി ആരെങ്കിലും ...." പിന്നെ അവളൊന്നും കേട്ടില്ല , അവിടെനിന്ന്\nഇറങ്ങി ഓടുബോള് അവളുടെ മനസ്സ് മുഴുവന് ആശ്വാസത്തിന്‍റെ സഗീതമായിരുന്നു . ലോകത്തില് ഏറ്റവും ആശ്വാസമേകുന്ന സഗീതം . പിന്നെ ഒന്നിന്നും അവളേ തടയുവാനാവുമായിരുന്നില്ലഅവള് ഒരു തുണ്ട് പ്ലാസ്റ്റിക്ക് കയറിനെയും ദ്രവിച്ച വീടിന്‍റെ മച്ചിലും വിശ്വാസമര്‍പ്പിച്ചു .. അവ രണ്ടും അവളേ ചധിച്ചില്ല .\nരാഗിണി നഗരത്തിലെ സുന്ദരിയായ ഒരു വേശിയായിരുന്നു യക്ഷിയെപ്പോലെ വശ്യതയാര്‍ന്ന കണ്ണുകളും ശരീരവും ഉള്ളവള് . വഴിവിട്ട ചെറുപ്പകാല സ്വതന്ത്ര അഭിലാഷങ്ങളാണ് അവളേ ഒരു വേശിയാക്കിയത് . മറ്റ് വേശികളെ പോലെ അവള് ഒരു വേശിയായതില് പരിതഭിച്ചില്ല . പകരം ആഘോഷിക്കുകയായിരുന്നു വ്യത്യസ്ത വിയര്‍പ്പിന്‍റെ ഗന്ധങ്ങളെയും വ്യത്യസ്ത ബലങ്ങലങ്ങളെയും, ശരീരത്തിന്‍റെ ചൂടിനെയും സ്വതന്ത്രമായി അനുഭവിക്കാനുള്ള ഉബാദി യായ് അവള് തന്‍റെ തൊഴിലിനെ കണ്ടു\n. നീണ്ട് മൂര്‍ച്ചമേറിയ കണ്ണുകളും തടിച്ച ചൂണ്ടുകളും അവളുടെ മുഖത്തിനൊരു ദേവീ ഭാവം നല്കി . അവള് തെരുവിലൂടെ നടക്കുന്നത് അര്‍ക്കും അവകണിക്കാനാവുമായിരുന്നില്ല . പുരുഷ വര്‍ഗത്തിന്‍റെ കണ്ണുകളെ അവളുടെ ശരീരത്തില്‍നിന്ന് പറിച്ചെടുക്കാന് ആവാതിരിക്കുന്നതിന്ന് മറ്റൊരു കാരണമാണ് ഉണ്ടായിരുന്നത് ; ഇളം നെയ്യില് പൊതിഞ്ഞ അവളുടെ വയറില് എപ്പോയും നഗ്നമായി കിടക്കാറുള്ള വലിയ പൊക്കിള് കുഴി .അത് അവളുടെ ആണ് വര് ഗത്തോടുള്ള സ്നേഹത്തിന്‍റെയും സ്വതന്ത്രത്തിന്റെയും പ്രക്യാബനമായിരുന്നു .\nഅവള് എപ്പോയും ചെറുപ്പക്കാരെ മാത്രമേ സീകരിച്ചിരുന്നുള്ളൂ . വിവാഹിതരായ ചെറുപ്പകാരെയായിരുന്നു അവള്‍ക്ക് താല്‍പര്യം . ഒരിക്കല് അവളുമായി ബന്ധപ്പെട്ടാല് പിന്നെ തങ്ങളുടെ ഭാര്യമാരുടെ അപൂര്‍ണതകള് അവര് അറിയുകയും വേശികള്‍ക്ക് മാത്രം സാധ്യമാകുന്ന കൊഞ്ചലുകളും ഒലിപ്പികളും കൊണ്ട് അവള് അവരുടെ ഹ്രദയത്തില് വിടാതെ പിടിമുറുക്കുകയും ചെയ്യും . അവളുടെ സ്നേഹത്തിനായി അവര് ഇരക്കുമ്പോള് അവരുടെ കുടുംബത്തിന്‍റെ ശൂന്യത ഓര്‍ത്ത് അവള് ഉല്ലാലെ പുച്ഛിക്കുമായിരുന്നു . അങ്ങനെ അവള് തൊഴിലിനെ ആഘോഷമാക്കി ഇരിക്കുംബോഴായിരുന്നു ഒരു പകല്\nഅവളതറിഞ്ഞത് താന് വീണ്ടും ഗര്‍ഭിണിയായിരിക്കുന്നു എന്ന് .അവളുടെ മുഖത്ത് എപ്പോഴും ഉണ്ടായിരുന്ന ആ പുഞ്ചിരി മാഞ്ഞു .എന്തുകൊണ്ടോ അവള്‍ക്ക് ഗുളിക കഴിക്കാന് മനസ്സ് വന്നില്ല . വീണ്ടും ഒരു ഗര്‍ഭചിത്രം അവള്‍ക്ക് ആലോചിക്കാനേ കഴിഞ്ഞില്ല .\nഒരു രാത്രിയും പകലും കൂടി കഴിഞ്ഞപ്പോയെക്കും സ്ഥിതി ഗതികള് ആകെ കുഴഞ്ഞ് മറിഞ്ഞിരുന്നു . അവളുടെ മനസ് നീറി നീറി ഭ്രാന്തമായി കഴിഞ്ഞിരുന്നു . അവള് ഇടക്കിടെ വിളിച്ചുപറഞ്ഞു എനിക്കവനെ വളര്‍ത്തണം വീണ്ടുമവള് യദാര്‍ത്യത്തിലേക്ക് ഊളയിടും . താന് ഒരു വേശിയാണ് സമൂഹത്തിലെ ഒരു വശത്തേക്ക് മാത്രം തുറക്കുന്ന വാതിലുകളാന്നവ. ഞാന് എങ്ങനെ അവനെ ഒരു വേശിയുടെ മകനായി വളര്‍ത്തൂം ?ആ പേരില്‍നിന്ന് അവനൊരിക്കലും മോജിതനാവാന് കയിയില്ല . നൂറുകണക്കിന് പുരുഷന്മാരുടെ ശുക്ല കറ ചീഞ്ഞുകിടക്കുന്ന ഗര്‍ഭ പാത്രത്തില് വളരാന് മാത്രം അവന് എന്തു തെറ്റ് ചെയ്തു? . എനിക്കൊരു കുഞ്ഞിനെ വേണ്ടാ .\nവീണ്ടും കുറേ കഴിയുമ്പോള് അവള് അവന്‍റെ കരച്ചില് കേള്‍ക്കും . വീണ്ടും പറയും അവനെ ഞാന് കൊല്ലാന് മാത്രം അവനെന്ത് ചെയ്തു? ഞാന് എന്തു സഹിച്ചെന്‍റെ മകനെ വളര്‍ത്തൂം . . പക്ഷെ അതവനിഷ്ട്ടപ്പെടുമോ?\nഒരു തീരുമാനവുമില്ലാതെ അവളുടെ മനസ്സ് ചാക്രികമായി തിരിഞു കൊണ്ടിരുന്നു . മനസിന്റെ വേദന സഹിക്കാദാവുമ്പോള് അവള് തെരുവിലെക്കിറങ്ങി അങ്ങുമിങ്ങും ഓടി . അങ്ങനെ ഒരു ഓട്ടത്തിനിടെ അവളും ആ സംഗീതം കേട്ടു . മനുഷ്യ മനസുകള്‍ക്ക് ആശ്വാസമേകുന്ന ചെകുത്താന്‍റെ ഗീതം\nഅവള് പിന്നെ ആ ഗീതമല്ലാതെ മറ്റൊന്നും കേട്ടില്ല ... നഗരത്തിലെ ചീട്ടില്ലാതെ ഉറക്കുഗുളിക കിട്ടുന്ന നേജര് മെഡിക്കല്‍സ് നിന്ന് ഒരു കുപ്പി ഉറക്ക ഗുളിക വാങ്ങി അവളും അവള് കേട്ട സഗീതത്തിന് പിറകേ പോയി...\nPosted by aluph shahim at 2:30 PM\nഎങ്കിലും യുദ്ധം ഒരു തുടര്‍കഥയാണ്\nഞാന് കളി നിര്‍ത്തുന്നു\nരണ്ടു ഡിസൈനുകള് ...\nകറുപ്പിന്‍റെ താഴ്വാരം ..\nഅക്ഷര തെറ്റുകള്‍ക്ക് ക്ഷമിക്കുക .


ചന്ദ്രന് വധം; പ്രോസിക്യൂഷന് സാക്ഷിവിസ്താരം പൂര്‍ത്തിയായി\nTuesday 19 January 2016 8:10 pm IST\nമാവേലിക്കര: ആര്‍എസ്എസ് ചാരുംമൂട് താലൂക്ക് കാര്യവാഹായിരുന്ന വള്ളികുന്നം നെടിയത്ത് ജി. ചന്ദ്രനെ(39) സിപിഎമ്മുകാര് കൊലപ്പെടുത്തിയ കേസില് പ്രോസിക്യൂഷന് ഭാഗം സാക്ഷി വിസ്താരം പൂര്‍ത്തിയായി. കഴിഞ്ഞവര്‍ഷം ആഗസ്റ്റ് മൂന്നാം തീയതി തുടങ്ങിയ സാക്ഷി വിസ്താരമാണ് രണ്ട് ഷെഡ്യൂളുകളിലായി മാവേലിക്കര അഡീഷല് സെഷന്‍സ് കോടതി (മൂന്ന്) മുന്‍പാകെ പൂര്‍ത്തീകരിച്ചത്. കോടതി നേരിട്ട് പ്രതികളുടെ മൊഴിയെടുക്കുന്നത് മാത്രമാണ് കേസില് ഇനിയും പൂര്‍ത്തിയാകാനുള്ളത്. കേസിന്റെ അന്വേഷണ ഉദ്യേഗസ്ഥനായിരുന്ന അന്നത്തെ ചെങ്ങന്നൂര് ഡിവൈഎസ്പി ബി. രവീന്ദ്രപ്രസാദ് ഹാജരാക്കിയ കുറ്റപത്രത്തിലെ സാക്ഷികളെ കൂടാതെ പ്രോസിക്യൂഷന് കൂടുതലായി ഹാജരാക്കിയ സാക്ഷിപ്പട്ടികയിലെ സാക്ഷിയെയും കോടതി മുമ്പാകെ വിസ്തരിച്ചു. ചന്ദ്രനെ സിപിഎമ്മുകാരായ പ്രതികള് വെട്ടിയും അടിച്ചും കൊലപ്പെടുത്തുന്നത് ഒന്നാം സാക്ഷി രാജീവ് കോടതി മുന്‍പാകെ പൊട്ടിക്കരഞ്ഞുകൊണ്ടാണ് വിവരിച്ചത്. കൊലപാതകത്തിന് ദൃക്‌സാക്ഷികളായ ഒന്നു മുതല് മൂന്നുവരെ സാക്ഷികളുടെ വിസ്താരം ദിവസങ്ങളോളമാണ് നീണ്ടുനിന്നത്. തുടര്‍ന്നു വിസ്തരിച്ച സാക്ഷികളും പ്രോസിക്യൂഷന് അനുകൂലമായാണ് മൊഴി നല്‍കിയത്. കേസിന്റെ വിചാരണയുടെ തുടക്കം മുതല് തന്നെ സാക്ഷികളെ പ്രലോഭിപ്പിച്ച് വിചാരണ അട്ടിമറിക്കാനുള്ള ശ്രമങ്ങളാണ് പ്രതികള് സ്വീകരിച്ചത്. 2007 ഏപ്രില് 20ന് രാത്രിയില് വെട്ടിയാര് പഠിപ്പുര ജംഗ്ഷനു സമീപമാണ് ചന്ദ്രനെ കൊലപ്പെടുത്തിയത്. സിപിഎമ്മുകാരായ വെട്ടിയാര് കോട്ടയ്ക്കകത്ത് ഓമനക്കുട്ടന് (45), റോബിന്‍വില്ലയില് റോഷന്(30), സഹോദരന് റോബിന് (25), കോട്ടയ്ക്കകത്ത് പ്രദീപ് (30), സഹോദരന് പ്രവീണ് (27), മുളംകുറ്റിയില് വീട്ടില് സുനില് (37), നെടുംങ്കണ്ടത്തില് വീട്ടില് കുഞ്ഞുമോന് (60) എന്നിവരാണ് കേസിലെ പ്രതികള്. പ്രോസിക്യൂഷനു വേണ്ടി സ്‌പെഷ്യല് പബ്ലിക്ക് പ്രോസിക്യൂട്ടര് അഡ്വ. പ്രതാപ് ജി. പടിക്കല്, ശ്രീദേവി പ്രതാപ് എന്നിവര് ഹാജരായി.\nചന്ദ്രന് വധം: 12 സാക്ഷികളുടെ വിസ്താരം പൂര്‍ത്തിയായി\nചന്ദ്രന് വധം; വിചാരണ പൂര്‍ത്തിയായി വിധി അടുത്ത മാസം ഒന്നിന്\nചന്ദ്രന് വധക്കേസ് : ഏഴ് സിപി‌എമ്മുകാര്‍ക്ക് ജീവപര്യന്തം തടവ്\nചന്ദ്രന് വധക്കേസ്: ഏഴു സിപിഎമ്മുകാര് കുറ്റക്കാര്; ശിക്ഷ ഇന്ന്\nമാറാട് : രണ്ടുപേര്‍കൂടി കൂറുമാറി\nചന്ദ്രബോസ് കൊലക്കേസ്: കോടതിക്ക് അതൃപ്തി\nസൗമ്യ വധക്കേസ് പ്രോസിക്യൂഷന് തെറ്റി: സുപ്രീംകോടതി


ബ്രോ. ഭാസ് | True Copy Webzine - ente kadha indumenon part 28\nഎന്റെ കഥ- 28\n‘‘അയാള് സമ്മതിക്കുമെങ്കില് തീര്‍ച്ചയായും ഞാന് ഈ വിവാഹത്തിന് സമ്മതിക്കും’’ എന്ന് എന്നിലെ ദുര്‍ബലയായ ഹോമോസാപ്പിയന് പെണ്ണ് കരുതി. ഞാന് മുഖമുയര്‍ത്തിയില്ല. ആദിമമായ ഒരു ലജ്ജയോ ഭയമോ എന്നെ ചൂഴ്ന്നുനിന്നു.\nകഥ തുടങ്ങുമ്പോള് എനിക്ക് 20 വയസ്സാണ്.\nപി.ജിക്ക് ഗുരുവായൂരപ്പനില് ചേര്‍ന്ന കാലം.\nകൗമാരം വിട്ട് യൗവ്വനത്തിലേയ്ക്കു ചെറുതായ ചെറുപ്പം.\nനരവംശശാസ്ത്രം ഗൗരവമായി പഠിക്കണമെന്നും കഥയും കവിതയും നോവലും എഴുതണമെന്നും എഴുത്തിന്റെ അക്ഷരച്ചുഴിപ്പുകളിലെ അഗാധതകളില് വീണ് മുങ്ങിമരിക്കണമെന്നും ഉന്മാദിയായി നടക്കുന്ന കാലം.\nഅങ്ങനെയുള്ള കാലത്താണ് ആദ്യത്തെ കല്യാണാലോചനകളില് ഒന്ന് വരുന്നത്.\nകല്യാണച്ചെക്കന് മിടുമിടുക്കനാണ് എന്നതായിരുന്നു ഏറ്റവും ആകര്‍ഷകമായ സംഭവം.\nവമ്പിച്ച അളവില് പോരാ, അതി വമ്പിച്ച അളവില് തന്നെ ചങ്ങായി മിടുമിടുമിടുമിടുക്കനായിരുന്നു. സ്‌കൂള് കാലഘട്ടങ്ങളില് തന്നെ കട്ടിക്കണ്ണട വെയ്ക്കത്തക്കവണ്ണമുള്ള വായനക്കാരന്. ഉയര്‍ന്ന അക്കാദമിക മികവ്. ഏതാണ്ട് റാങ്കോളം മാര്‍ക്കുള്ള എസ്.എസ്.എല്.സി വിജയം. എന്‍ട്രന്‍സിലെ വമ്പന് റാങ്ക്. ആള് ഇന്ത്യാ സെലക്ഷന്. ഐ.ഐ.ടി ഉപരിപഠനം. കാമ്പസ് ഇന്റര്‍വ്യൂയിലൂടെ മികച്ച ഐ.ടി ജോലി. അന്നത്തെ കാലത്ത് കിട്ടാവുന്നതില് വച്ച് ഏറ്റവും ഉയര്‍ന്ന സാലറികളില് ഒന്ന്.\n‘‘55,000 രൂപ ഓന് പെരേയ്ക്കി കൊണ്ടോകാന് കയ്യും. ടേക്ക്‌സ് കയിച്ചിട്ട്''; ബ്രോക്കര് ഭാസ് എങ്കിര ഭാസ്‌കരപിള്ള പറഞ്ഞു. ആളപ്പോള് ചില്ലറക്കാരനല്ല. അച്ഛനുമമ്മയും മുഖാമുഖം നോക്കി.\nഒരേയൊരു പ്രശ്‌നം, ചെക്കന്റെ വയസ്സ്; വെറും 23.\n‘‘ഓഹ് അയ്‌നിപ്പെന്താ? ചെക്കന് എല്ലാങ്കൊണ്ടും ശൊങ്കനാന്ന്. സെറ്റിലായ്ട്ട്ണ്ട്. ഇനി കയിച്ചാലെന്താ?''\nശരിയാണ്. അച്ഛനും അമ്മയും ജോലിക്കാര്. ഒരേയൊരു അനുജന്. അച്ഛന്റെ സുഹൃത്തുകൂടിയായ ഭാസ്‌കരപിള്ള മാമന് ഒരു മുഴു ബ്രോക്കര് ആയി മാറിയിരുന്നത് അതീവ ദുഃഖത്തോടെ ഞാന് കണ്ടുനിന്നു. ഗംഗ നാഗവല്ലിയായതു പോലെ ചെറുക്കന്മാരുടെ ഫോട്ടോ കാട്ടുമ്പോള് കണ്ണില് തിളക്കം മാറിമറിയുന്നു.\n‘‘എന്ത്ത്താണമ്മെ. ഇയ്യാക്കീ വയസ്സാകാലത്ത് വട്ടായാ?''\n‘‘ഈ ബ്രോക്കറുപണിക്ക് നല്ല കമീഷനാ''; അമ്മ പാത്രം മോറി കമിഴ്ത്തി.


കൊവിഡ് 19 വ്യാപിക്കുന്നു ദില്ലി ആർ കെ പുരത്തെ ചേരി അടച്ചു; എയിംസ് ട്രോമാ കെയറിലെ ശുചീകരണ തൊഴിലാളിക്ക് രോഗം | Covid 19 India Delhi RK puram slum closed down as aims cleaning staff tests positive\nDelhi, First Published 5, Apr 2020, 10:25 AM\n2020 മാർച്ച് 3നാണ് ദില്ലിയിൽ ആദ്യത്തെ കൊവിഡ് കേസ് റിപ്പോർട്ട് ചെയ്തത്. നിലവിൽ രാജ്യ തലസ്ഥാനത്ത് 445 പേർക്കാണ് രോഗം സ്ഥിരീകരിച്ചിട്ടുള്ളത് ഇതിൽ 15 പേർക്ക് രോഗം ഭേദമാകുകയും6പേർ മരിക്കുകയും ചെയ്തു.\nദില്ലി: കൊവിഡ് 19 വ്യാപിക്കുന്നതിനെ തുടർന്ന് ദില്ലി ആർ കെ പുരത്തെ ചേരി അടച്ചു. സൗത്ത് മോത്തി ബാഗിന് സമീപമുള്ള ജെജെ കോളനിയാണ് അടച്ചത്. ഇവിടെ താമസിക്കുന്ന എയിംസ് ട്രോമാ കെയറിലെ ശുചീകരണ തൊഴിലാളിക്ക് രോഗം സ്ഥിരീകരിച്ചതോടെയാണ് നടപടി.\nകൊവിഡിൽ രാജ്യത്ത് മരണം 77 ആയെന്നാണ് കേന്ദ്ര ആരോഗ്യമന്ത്രാലയത്തിന്‍റെ ഔദ്യോഗിക കണക്ക്. 3030 പേർ ചികിത്സയിലുണ്ടെന്നും 267 പേർക്ക് രോഗം ഭേദമായെന്നും ആരോഗ്യവകുപ്പ് വ്യക്തമാക്കുന്നു. മഹാരാഷ്ട്രയിൽ രോഗബാധിതരുടെ എണ്ണം 637 ആയി ഉയർന്നിരിക്കുകയാണ്. ഇന്നലെ മാത്രം അ‌ഞ്ച് പേർ സംസ്ഥാനത്ത് മരിച്ചു. 32 പേരാണ് മഹാരാഷ്ട്രയിൽ മാത്രം മരിച്ചത്. ധാരാവിയിൽ കൂടുതൽ പേർക്ക് രോഗം സ്ഥിരീകരിച്ചിട്ടുമുണ്ട്. ഇന്ന് രണ്ട് പേർക്കാണ് ധാരാവിയിൽ രോഗം സ്ഥിരീകരിച്ചത് 30 വയസുകാരനും 48 വയസുകാരിയുമാണ് പുതുതായി കൊവിഡ് സ്ഥിരീകരിച്ച രോഗികൾ.\nഗുജറാത്തിലെ സൂറത്തിൽ കൊവിഡ് ബാധിച്ച് 61കാരി മരിച്ചു. ഇതോടെ ഗുജറാത്തിൽ മരണ സംഖ്യ 11 ആയി. ആകെ 108പേർക്കാണ് രോഗം ബാധിച്ചത്. മഹാരാഷ്ട്രയിൽ കൊവിഡ് രോഗികളുടെ എണ്ണം ഇന്നലെ രാത്രിയോടെയാണ് 600 കടന്നത്. 147പേർക്കാണ് 24 മണിക്കൂരിനിടെ രോഗം സ്ഥിരീകരിച്ചത്. സംസ്ഥാനത്ത് മരിച്ച അഞ്ച് പേരിൽ നാല് പേരും മുംബൈയിലാണ്. നിലവിലെ സാഹചര്യത്തിൽ സംസ്ഥാനത്ത് ഒറ്റയടിക്ക് ലോക്ഡൗൺ പിൻവലിക്കാനായേക്കില്ലെന്ന് ആരോഗ്യ മന്ത്രി രാജേഷ് തോപ്പെ പറഞ്ഞു. ഘട്ടം ഘട്ടമായി ലോക്ഡൗൺ പിൻവലിക്കുന്നതാണ് പരിഗണനയിലെന്നും അദ്ദേഹം വ്യക്തമാക്കി.\nRead more at: ഗുജറാത്തിൽ കൊവിഡ് ബാധിച്ച് 61കാരി മരിച്ചു; രാജ്യത്ത് കൊവിഡ് മരണം 77 ആയി\nRead more at: കൊവിഡ് ബാധിച്ച് തമിഴ്‍നാട്ടില് രണ്ടുപേര് കൂടി മരിച്ചു; മരണസംഖ്യ അഞ്ചായി ...\nLast Updated 5, Apr 2020, 1:06 PM\nആർ കെ പുരത്തെ ചേരി അടച്ചു\nശുചീകരണ തൊഴിലാളിക്ക് രോഗം


ആനകള്‍ക്ക് പീഡന കേന്ദ്രമായി ഗുരുവായൂരിലൊരു ആനത്താവളം - Janayugom Online\nആനകള്‍ക്ക് പീഡന കേന്ദ്രമായി ഗുരുവായൂരിലൊരു ആനത്താവളം\nBy: Web Desk | Saturday7October 2017 1:24 AM IST\nകെടുകാര്യസ്ഥതയുടെ പര്യായമായി ഗുരുവായൂര് ദേവസ്വത്തിന്റെ ആനത്താവളം മാറുന്നു. ദേവസ്വത്തിലെ രണ്ട് പിടിയാനയും ഒരു മോഴയാനയും പാദരോഗത്തിന് ഏറെനാളായി ചികിത്സയില് കഴിയുമ്പോഴും ആനത്താവളത്തില് എങ്ങും ചീഞ്ഞളിഞ്ഞ മാലിന്യ കൂമ്പാരങ്ങളാണ്. ദേവസ്വം അധികാരികളുടെയും ആനത്താവളം ചുമതലക്കാരുടെയും ഭാഗത്തുനിന്ന് തികഞ്ഞ അവഗണനയാണ് ആനത്താവളത്തിന് ലഭിക്കുന്നത്. മദപ്പാടില് നിന്ന് അഴിച്ച കൊമ്പനെ വേണ്ടത്ര വിശ്രമം നല്‍കാതെ എഴുന്നള്ളിപ്പിനയച്ചതും വിവാദമായിട്ടുണ്ട്.\nമദപ്പാടില് നിന്ന് അഴിച്ച ആനയെ 15 ദിവസത്തെ വിശ്രമം നല്‍കിയശേഷമേ പുറത്തേക്ക് കൊണ്ടുപോകാവു എന്ന ചട്ടം നിലനില്‍ക്കുമ്പോഴാണ് സെപ്തംബര് 20 ന് മദപ്പാടില് നിന്ന് അഴിച്ച കൊമ്പന് ദാമോദര്‍ദാസിനെ നാട്ടാനപരിപാലന നിയമം ലംഘിച്ച് വെറും മൂന്ന് ദിവസം കഴിഞ്ഞപ്പോള് കോഴിക്കോട്ടേക്ക് എഴുന്നള്ളിപ്പിനയച്ചത്. ഇക്കാര്യത്തില് ആനപ്രേമികള് പ്രതിഷേധത്തിലാണ്. കോഴിക്കോട് എത്തിയ ആന അവിടെ ഇടയുകയും ആനയെ നാല് ദിവസം അവിടെത്തന്നെ തളച്ചിടേണ്ടി വരികയും ചെയ്തിരുന്നു. തിരികെ എത്തിച്ച ആനയെ പിറ്റേന്ന് തന്നെ ഗുരുവായൂര് ക്ഷേത്രത്തിലെ എഴുള്ളിപ്പിന് നിയോഗിക്കുകയും ചെയ്തു. എഴുന്നള്ളിപ്പിനിടെ ആന പാപ്പാനെ ആക്രമിച്ചു. പരിക്കേറ്റ പാപ്പാന് ആശുപത്രിയില് ചികിത്സയിലാണ്. നേരത്തെ ആനത്താവളത്തിലെ പീഡനകഥകള് ദൃശ്യങ്ങള് സഹിതം പുറം ലോകമറിഞ്ഞതിനെ തുടര്‍ന്ന് എല്ലാം രഹസ്യമാക്കി വെയ്ക്കാനായിരുന്നു പിന്നീട് അധികാരികളുടെ ശ്രമം. ഇതിന്റെ ഭാഗമായി ഇവിടെ ക്യാമറകള്‍ക്ക് വിലക്കേര്‍പ്പെടുത്തി. സുരക്ഷയ്ക്ക് വേണ്ടിയെന്നായിരുന്നു ഭാഷ്യം. നേരത്തെ ആനത്താവളത്തില് നടക്കുന്ന ചടങ്ങുകളുടെ ദൃശ്യങ്ങള് പകര്‍ത്താന് മാധ്യമപ്രവര്‍ത്തകര്‍ക്ക് അനുമതിയുണ്ടായിരുന്നു. എന്നാല് ഇപ്പോഴത്തെ ചുമതലക്കാര് മാധ്യമപ്രവര്‍ത്തകരെപോലും അകറ്റുകയാണ്.\nകൃത്യനിര്‍വഹണത്തിലുള്ള തങ്ങളുടെ അനാസ്ഥ പുറത്തറിയുന്നത് തടയുന്നതിനുള്ള വ്യഗ്രതയുടെ ഭാഗമായാണ് ഈ നീക്കം. രാജ്യത്തിന്റെ വിവിധ ഭാഗങ്ങളില് നിന്ന് കുടുംബസമേതം ആനത്താവളത്തിലെത്തുന്ന സന്ദര്‍ശകരോടും മൊബൈല് ക്യാമറയുടെ കാര്യം പറഞ്ഞ് വളരെ അപമര്യാദയായി ആനത്താവളം ചുമതലക്കാര് പെരുമാറുന്നുവെന്ന ആക്ഷേപവുമുണ്ട്. ഒരു വര്‍ഷം മുന്‍പ് ദേവസ്വം മന്ത്രി തന്നെ ആവശ്യപ്പെട്ടിട്ടും ഫോട്ടോഗ്രാഫി നിരോധനം മാറ്റാന് ദേവസ്വം തയ്യാറായിട്ടില്ല.\nആനക്കൊമ്പുമായി തമിഴ്‌നാട് സ്വദേശികള് കുമളിയില് പിടിയില്\nഅപൂര്‍വ്വ രോഗം; എട്ട് ആനകള് ചരിഞ്ഞു\nആന ആരുടെ കൈവശം ; നാട്ടാനകളുടെ കണക്കെടുപ്പ് ആരംഭിച്ചു\nആനയെ ലോറിയില് കൊണ്ടുപോകവെ പ്ലാറ്റ്ഫോമില് കിടന്നുറങ്ങിയ പാപ്പാന് ചവിട്ടേറ്റ് മരിച്ചു\nമധുരയില് ആനകള്‍ക്കുള്ള സ്പെഷ്യലിറ്റി ആശുപത്രി\nകുഞ്ഞിനെ മാറോടടക്കിപ്പിടിച്ച അമ്മക്കുഞ്ഞിനെ പകര്‍ത്തിയത് അഗസ്റ്റിന്‍റെ കണ്ണു\nവൈദ്യുതാഘാതമേറ്റ‌് ഏഴ് ആനകള് ചരിഞ്ഞു\nതടവറയില് നിന്ന് മോചനം, ചിഹ്നം വിളിച്ചു കല്ലൂര് കൊമ്പന്\nഇൗ ചായക്കടയില് ചായ മാത്രമല്ല, ഫോട്ടോയും കിട്ടും\nകല്ലൂര് കൊമ്പനെ നാളെ പുറത്തിറക്കും


Oommen chandy and ramesh chennithala against k sudhakaran but rahul gandhi, strongly back him | സുധാകരന് പൂട്ടിട്ട് ഗ്രൂപ്പുകള്, പിന്തുണച്ച് രാഹുല്, വാളെടുത്ത് ചെന്നിത്തലയും ഉമ്മന് ചാണ്ടിയും - Malayalam Oneindia\nസുധാകരന് പൂട്ടിട്ട് ഗ്രൂപ്പുകള്, പിന്തുണച്ച് രാഹുല്, വാളെടുത്ത് ചെന്നിത്തലയും ഉമ്മന് ചാണ്ടിയും\nUpdated: Mon, Aug 30, 2021, 11:09 [IST]\nതിരുവനന്തപുരം: കോണ്‍ഗ്രസിന്റെ കേരളത്തിലെ പുനസംഘടനയുമായി ബന്ധപ്പെട്ട് പോര് കടുക്കുന്നു. കെപിസിസി അധ്യക്ഷന് കെ സുധാകരനെതിരെ പരസ്യമായി എല്ലാ നേതാക്കളും രംഗത്ത് വന്നിരിക്കുകയാണ്. ഇതോടെ ഹൈക്കമാന്‍ഡിന്റെ മുന്നിലിരിക്കുന്ന മാറ്റങ്ങളൊന്നും അടുത്തിടെ കേരളത്തില് നടക്കില്ലെന്ന് വ്യക്തമായിരിക്കുകയാണ്.\nത്രിപുരയില് ബിജെപിക്ക് വന് പണി കൊടുത്ത് മമത, 30 നേതാക്കള് തൃണമൂലില്, കോണ്‍ഗ്രസ് നേതാവും ഒപ്പം\nപരാതിയുമായി വിഎം സുധീരന് അടക്കമുള്ളവര് രംഗത്ത് വന്നിരിക്കുകയാണ്. പരാതി പരിഹരിക്കാന് സുധാകരന് തന്നെ രംഗത്തിറങ്ങിയിട്ടുണ്ട്. രാഹുല് ഗാന്ധി കൂടുതല് യുവാക്കള് വരണമെന്നാണ് നിര്‍ദേശിച്ചിരിക്കുന്നത്. എന്നാല് രാഹുല് വിചാരിച്ച പോലെ എളുപ്പത്തില് കാര്യങ്ങള് നടക്കില്ലെന്ന് വ്യക്തമാണ്.സുധാകരനോട് മാറ്റങ്ങളുമായി മുന്നോട്ട് പോകാനാണ് രാഹുല് നിര്‍ദേശിച്ചിരിക്കുന്നത്. എന്നാല് എ ഗ്രൂപ്പിന്റെയും ഐ ഗ്രൂപ്പിന്റെയും സഹകരണമില്ലാതെ അതൊന്നും കേരളത്തില് നടക്കില്ലെന്ന് സുധാകരന് അറിയാം. അതുകൊണ്ട് സമവായ ചര്‍ച്ചകള്‍ക്ക് അദ്ദേഹം മുന്‍തൂക്കം നല്‍കിയേക്കും.\nഗ്രൂപ്പ് നേതൃത്വങ്ങള് പുനസംഘടനയില് തുറന്ന് പോരിലേക്കാണ് എത്തിയിരിക്കുന്നത്. ഡിസിസി പ്രസിഡന്റുമാരുടെ ചുരുക്കപ്പട്ടിക്ക നേരത്തെ സുധാകരന് ഹൈക്കമാന്‍ഡിന് നല്‍കിയിരുന്നു. എന്നാല് സുധാകരന് ആരോടും ആലോചിക്കുക പോലുമില്ലാതെയാണ് ഈ പട്ടിക തയ്യാറാക്കിയതെന്ന് ഉമ്മന് ചാണ്ടിയും രമേശ് ചെന്നിത്തലയും ഉന്നയിച്ച് കഴിഞ്ഞു. സോണിയാ ഗാന്ധിക്കും രാഹുല് ഗാന്ധിക്കും ഇവര് കത്തയച്ച് കഴിഞ്ഞു. ഇതിന് പുറമേ താരിഖ് അന്‍വറിനെ ഫോണില് വിളിച്ചാണ് കടുത്ത രോഷം ഇവര് അറിയിച്ചത്. മുല്ലപ്പള്ളി രാമചന്ദ്രനും താരിഖ് അന്‍വറിനെ വിളിച്ച് പരാതി അറിയിച്ചിരിക്കുകയാണ്.\nഡിസിസി പുനസംഘടനയുമായി ബന്ധപ്പെട്ട കടുത്ത പ്രതിഷേധത്തിലാണ് രമേശ് ചെന്നിത്തല. കെ സുധാകരന് തെറ്റിദ്ധരിപ്പിച്ചുവെന്ന് ചെന്നിത്തല പരാതിപ്പെട്ടിരിക്കുകയാണ്. ദില്ലിയിലെ കാര്യങ്ങള്‍ക്ക് ശേഷം കേരളത്തില് വന്ന എല്ലാ കാര്യങ്ങളും ചര്‍ച്ച ചെയ്യാമെന്നായിരുന്നു ഉറപ്പ് നല്‍കിയിരുന്നത്. ഇതൊന്നും പിന്നീട് ഉണ്ടായില്ല. പട്ടികയുടെ കാര്യത്തില് കൂടിയാലോചനകള് ഉണ്ടായില്ലെന്നും ചെന്നിത്തല അറിയിച്ചു. എന്നാല് ചെന്നിത്തല ഹൈക്കമാന്‍ഡിനെ സമീപിച്ചെങ്കിലും നിരാശയാണ് ഫലം. സമ്മര്‍ദത്തിന് വഴങ്ങില്ലെന്ന് ഹൈക്കമാന്‍ഡ് അറിയിച്ചിരിക്കുകയാണ്. ഇതോടെ ഉമ്മന് ചാണ്ടിക്കും രമേശ് ചെന്നിത്തലയ്ക്കുള്ള സന്ദേശമാണ് രാഹുലില് നിന്ന് ലഭിച്ചിരിക്കുന്നത്.\nസുധാകരന് ഹൈക്കമാന്‍ഡിന്റെ പൂര്‍ണ പിന്തുണയുണ്ട്. ഉത്തരവാദിത്തങ്ങള് നിറവേറ്റുന്നതില് നിന്ന് കേരള നേതൃത്വത്തെ തടയില്ലെന്നാണ് ഹൈക്കമാന്‍ഡ് സീനിയേഴ്‌സിനെ അറിയിച്ചിരിക്കുന്നത്. എന്നാല് സുധാകരന് കാര്യങ്ങള് ഒട്ടും എളുപ്പമാകില്ല. രാഹുല് ഗാന്ധി കൂടെയുണ്ടെങ്കില് കേരളത്തിലെ നേതാക്കളെ സുധാകരന്റെ മാറ്റത്തെ പൊളിക്കുമെന്ന് ഉറപ്പാണ്. ഗ്രൂപ്പ് നേതാക്കളെല്ലാവരും ഒരേ സ്വരത്തില് സുധാകരനെ വെല്ലുവിളിക്കുകയാണ്. ഇതിനിടെ വിഎം സുധീരനും കടുത്ത അതൃപ്തിയുമായി രംഗത്ത് വന്നു. സുധാകരന് തന്നോട് ഒന്ന് ചോദിക്കുക പോലും ചെയ്യാതെയാണ് പട്ടിക തയ്യാറാക്കിയതെന്ന് സുധീരന് പറഞ്ഞു. രാഷ്ട്രീയകാര്യ സമിതി യോഗത്തിന് മുമ്പ് ചേര്‍ന്ന നേതൃയോഗത്തില് തന്നെയും മുന് കെപിസിസി പ്രസിഡന്റുമാരെയും അടക്കം ഒഴിവാക്കിയെന്ന് സുധീരന് പറഞ്ഞു.\nഉമ്മന് ചാണ്ടിയെയും ചെന്നിത്തലയെയും ദില്ലിക്ക് വിളിപ്പിക്കാമെന്ന് നേരത്തെ താരിഖ് അന്‍വര് അറിയിച്ചിരുന്നു. എന്നാല് ഇവരെ ഒഴിവാക്കിയാണ് കാര്യങ്ങള് നടന്നത്. ഓരോ ജില്ലയില് നിന്നും ഒന്നിലധികം പേരുകള് പട്ടികയിലുണ്ട്. അതേസമയം വനിതാ പ്രാതിനിധ്യം ഒട്ടുമില്ല പട്ടികയില്. ഇതെല്ലാം സുധാകരനുള്ള വെല്ലുവിളിയാണ്. അറിയാത്ത പട്ടികയുടെ ഉത്തരവാദിത്തം ഏല്‍ക്കാനാവില്ലെന്ന് എ, ഐ ഗ്രൂപ്പുകള് നിലപാടെടുത്തിരിക്കുകയാണ്. ഹൈക്കമാന്‍ഡിനോട് കടുത്ത സ്വരത്തില് തന്നെയാണ് ഗ്രൂപ്പുകള് സംസാരിച്ചിരിക്കുന്നത്. കെപിസിസി നിലപാട് അല്‍പ്പം മയപ്പെടുത്തിയിട്ടുണ്ട്. എല്ലാവരെയും കേട്ട ശേഷം മതിയെന്നാണ് നിലപാട്.\nവിചാരിച്ചതിനും അപ്പുറത്തേക്ക് കാര്യങ്ങള് പോയ സാഹചര്യത്തില് വിഡി സതീശനും സുധാകരനും നേതാക്കളുമായി അനുനയ ചര്‍ച്ചകള്‍ക്ക് ഒരുങ്ങുകയാണ്. കെ സുധാകരന് എല്ലാ കീഴ് വഴക്കങ്ങളും ലംഘിച്ചെന്ന് ഉറച്ച് നില്‍ക്കുകയാണ് ഉമ്മന് ചാണ്ടിയും രമേശ് ചെന്നിത്തലയും. സാധ്യതാ പട്ടിക ചുരുക്കാനുള്ള നീക്കം നേരത്തെ ഉണ്ടായിരുന്നു. അത് പക്ഷേ സുധാകരന് പൊളിക്കുകയായിരുന്നു. അതുകൊണ്ട് സുധാകരനെതിരെ ഇത്തരത്തില് നീങ്ങാനാണ് ഗ്രൂപ്പുകള് യോജിച്ച് തീരുമാനിച്ചിരിക്കുന്നത്. പ്രതിപക്ഷ നേതാവിനെ അടക്കം ഹൈക്കമാന്‍ഡ് തോന്നിയ പോലെ തീരുമാനിച്ചതില് ഗ്രൂപ്പുകള് കടുത്ത അതൃപ്തിയിലാണ്. ചില നേതാക്കള് പക്ഷേ പട്ടികയെ അംഗീകരിക്കുന്നുണ്ട്.\nഅതേസമയം കെ മുരളീധരനെ പോലുള്ള നേതാക്കളെ കെപിസിസി നേതൃത്വം അനുനയിപ്പിച്ചതാണ്. തനിക്ക് പട്ടികയില് പ്രശ്‌നങ്ങളില്ലെന്ന് മുരളീധരന് പറഞ്ഞു. എന്നാല് മുതിര്‍ന്ന നേതാക്കളെ വിശ്വാസത്തിലെടുത്ത് വേണം മുന്നോട്ടുള്ള പോക്ക്. ഗ്രൂപ്പിന് അതീതമായ പ്രവര്‍ത്തനമാണ് പ്രവര്‍ത്തകര് ആഗ്രഹിക്കുന്നതെന്നും മുരളീധരന് പറഞ്ഞു. സുധാകരന് നല്‍കിയ പട്ടികയുടെ ഉള്ളടക്കത്തെ കുറിച്ച് അറിയില്ലെന്ന് സുധീരന് പറയുന്നു. സുധീരനെ അനുനയിപ്പിക്കാന് സുധാകരന് അദ്ദേഹത്തിന്റെ വീട്ടിലെത്തി. തന്റെ എതിര്‍പ്പുകളെ സുധാകരനെ അറിയിച്ച സുധീരന്, നേതൃത്വം അവഗണിക്കുന്നതായും കുറ്റപ്പെടുത്തി.\nരാഹുല് ഗാന്ധിക്ക് മാറ്റങ്ങളുടെ ചുക്കാന് കൊടുത്താല് രാഷ്ട്രീയമായി ഇല്ലാതാവുമെന്ന് രമേശ് ചെന്നിത്തലയ്ക്കും ഉമ്മന് ചാണ്ടിക്കും അറിയാം. അതുകൊണ്ട് സുധാകരനെ നിയന്ത്രിച്ച് നിര്‍ത്താന് ഗ്രൂപ്പ് നേതാക്കളെ അധ്യക്ഷന്മാരായി കൊണ്ടുവരേണ്ടത് അത്യാവശ്യമാണ്. സുധാകരന് ഇഷ്ടക്കാരെ മാത്രം നിയമിച്ച് പുതിയൊരു ഗ്രൂപ്പുണ്ടാക്കാനുള്ള ശ്രമമാണ് നടത്തുന്നതെന്നാണ് എ, ഐ ഗ്രൂപ്പുകള് സംശയിക്കുന്നത്. എന്നാല് രാഹുല് ഗാന്ധി കേരളത്തിന്റെ കാര്യത്തില് എന്ത് തീരുമാനവും സുധാകരന് എടുക്കാമെന്നാണ് അറിയിച്ചിരിക്കുന്നത്. അതേസമയം തിരഞ്ഞെടുപ്പില് തിരിച്ചുവരവ് അതുകൊണ്ട് തന്നെ കോണ്‍ഗ്രസിന് എളുപ്പമാവില്ല. ഗ്രൂപ്പ് നേതാക്കളുടെ സ്വാധീനവും കേരളത്തില് നഷ്ടപ്പെട്ടിട്ടുമില്ല.\nമുല്ലപ്പള്ളി അടക്കമുള്ള നേതാക്കള് സുധാകരനോട് നേരത്തെ പൊട്ടിത്തെറിച്ചിരുന്നു. സുധാകരന് പട്ടികയില് പേര് പെട്ടെന്ന് പറയണമെന്ന് ധാര്‍ഷ്ട്യത്തോടെ പറഞ്ഞതാണ് മുല്ലപ്പള്ളിയെ പ്രകോപിപ്പിച്ചത്. പട്ടിക കൈമാറുന്നതിന് തൊട്ടുമുമ്പായിരുന്നു മുല്ലപ്പള്ളിയെ വിളിച്ചത്. കെപിസിസി പ്രസിഡന്റിനെ കാത്തിരിക്കേണ്ട ഗതികേടാണ് തനിക്കുണ്ടായതെന്നും 45 വര്‍ഷമായി ഇങ്ങനെയൊന്ന് തനിക്ക് സംഭവിച്ചിട്ടില്ലെന്നും മുല്ലപ്പള്ളി തുറന്നടിച്ചു. എന്നാല് സുധാകരന് നേതാക്കളെയൊന്നും ഗൗനിക്കാതെ ഏകാധിപത്യ സ്റ്റൈലിലാണ് പ്രവര്‍ത്തിക്കുന്നത്. ഇതിന് രാഹുലിന്റെ പിന്തുണയുമുണ്ട്. കേരളത്തിലെ സമ്പൂര്‍ണ മാറ്റത്തോടെ അടുത്ത ലോക്‌സഭാ തിരഞ്ഞെടുപ്പില് തിരിച്ചുവരാനാവുമെന്നാണ് കോണ്‍ഗ്രസ് പ്രതീക്ഷ. എന്നാല് സുധാകരന്റെ ശൈലി കോണ്‍ഗ്രസിന് എത്രത്തോളം ഗുണമാണോ പ്രതിസന്ധിയാണോ ഉണ്ടാക്കുകയെന്ന് തിരഞ്ഞെടുപ്പില് മാത്രമേ അറിയാന് സാധിക്കൂ.\nകുടുംബവിളക്കിൽ ഓണം എത്തി, മക്കൾക്കും സുമിത്രക്കുമൊപ്പം സിദ്ധുവും, ഇത് വേദികക്കുള്ള പണിയോ... വമ്പൻ ട്വിസ്റ്റുമായി ലൊക്കേഷൻ ചിത്രങ്ങൾ വൈറൽ\nയുവാക്കളില്ലാതെ നടക്കില്ല, ഗ്രൂപ്പും വേണ്ട, കോണ്‍ഗ്രസ് ഫോര്‍മുല റെഡി, പിടിമുറുക്കി രാഹുല്\ncongress rahul gandhi k sudhakaran kerala oommen chandy ramesh chennithala രാഹുല് ഗാന്ധി കോണ്‍ഗ്രസ് കേരളം കെ സുധാകരന് ഉമ്മന് ചാണ്ടി രമേശ് ചെന്നിത്തല politics\noommen chandy and ramesh chennithala against k sudhakaran but rahul gandhi, strongly back him


അതെ,ഇത് അമല പോളിന്റെ ആ ടൈ തന്നെ, സദീം മുഹമ്മദിന്റെ റിവ്യൂ - Malayalam Filmibeat\nഅതെ, ഇത് അമല പോളിന്റെ ആടൈ തന്നെ, സദീം മുഹമ്മദിന്റെ റിവ്യൂ\nlekhaka-Fardisav\nBy Fardis A V\n| Updated: Sunday, July 21, 2019, 10:46 [IST]\nസിനിമയെ വളരെ ഗൗരവത്തോടെ സമീപിക്കുന്ന സദീം മുഹമ്മദ് അറിയപ്പെടുന്ന മാധ്യമപ്രവര്‍ത്തകനാണ്. സിനിമയെ വേറിട്ട വീക്ഷണകോണിലൂടെ നോക്കികാണാന് ശ്രമിക്കുന്ന എഴുത്തുകാരനാണ്.\nStar Cast: Amala Paul, Ramya Subramanian, Vivek Prasanna\nആടൈ കണ്ടിറങ്ങുന്ന ഏതൊരു പ്രേക്ഷകന്റെയും മനസ്സിൽ ആദ്യം ഉയരുന്ന ചോദ്യങ്ങളിലൊന്ന് , എന്തിനായിരുന്നു ഈ സിനിമയുടെ പേരിൽ ഇത്രകോലാഹലങ്ങൾ എന്നതാണ്. അതിനു മാത്രം എന്താണ് ഈ ചലച്ചിത്രത്തിലുള്ളത്. അമല പോൾ പൂർണനഗ്നയായി പ്രത്യക്ഷപ്പെടുന്നതാണോ, ഇത്ര വലിയ കാര്യം (സിനിമയുടെയും മാറിയ കാലത്തെയും സാങ്കേതികതയും മറ്റും വികസിച്ചതിനെക്കുറിച്ചറിയാത്ത ഒരു മന്ദബുദ്ധിയാണ് എന്തായാലും ഈ വിവാദത്തിന്റെ പിന്നിൽ) - അമലാ പോളിന്റെ തൊലിയുടെ നിറത്തെക്കുറിച്ചല്ല മറിച്ച് അമലയുടെ കഥാപാത്രം മുന്നോട്ടു വെക്കുന്ന ആശയങ്ങളാണ് പ്രേക്ഷകന്റെ മനസ്സിലേക്ക് തീയേറ്റർ വിട്ടുവരുമ്പോൾ കടന്നു വരുന്നത്. സാങ്കേതികമായി നോക്കുകയാണെങ്കിൽ കൂടി ശരീരം പൂർണമായി കവർ ചെയ്തിട്ടുള്ള ബോഡി കളറിലുള്ള ഒരു വസ്ത്രം അമല ധരിച്ചിട്ടുമുണ്ട്.\nഈ മോഡേൺ യുഗത്തിലും വസ്ത്രമടക്കമുള്ള സംഗതികൾ ഒരു സ്ത്രീക്ക് ഉണ്ടാക്കുന്ന സാമൂഹികമായ കെട്ടുപാടുകളെക്കുറിച്ചുള്ള വീണ്ടുവിചാരങ്ങളാണ് ആദ്യം സിനിമ നമ്മോട് സംവദിക്കുന്നതെന്ന് തോന്നുമെങ്കിലും സ്ത്രീയുടെ നൈതികത എന്ത് എന്ന ചോദ്യമാണ് അടിസ്ഥാനപരമായി സിനിമ ഉന്നയിക്കുന്ന പ്രധാന വിഷയം.\nജനങ്ങളെ വിഡ്ഢികളാക്കുന്ന തമിഴ് ചാനലിലെ പരിപാടിയായ തൊപ്പി തൊപ്പിയിലെ അഭിനേതാവും പ്രൊഡ്യൂസർമാരിൽ ഒരാളുമാണ് കാമിനി (അമലാ പോൾ ), പുതിയ യുഗത്തിലെ മോഡേൺ പെൺകുട്ടിയായ കാമിനി, ബൈക്കോട്ടത്തിൽ യുവാക്കളെ വരെ പരാജയപ്പെടുത്തുവാൻ പ്രാപ്തയാണ്. ഇങ്ങനെ നമ്മുടെ സമൂഹമുണ്ടാക്കിവെച്ച പെൺകുട്ടികളെക്കുറിച്ചുള്ള എല്ലാ മുൻ ധാരണകൾക്കും നേരെ വിപരീതമായി സഞ്ചരിക്കുന്നവളാണ്. ഇവരുടെ ചാനലിന്റെ ഓഫീസ് മറ്റൊരിടത്തേക്ക് മാറുകയാണ്. അവസാന ദിവസം സാധനങ്ങളെല്ലാം എടുത്തു കഴിയുമ്പോൾ , സന്ധ്യയാകുന്നു. എന്ത് കൊണ്ട് കാമിനിയുടെ പിറന്നാൾ തങ്ങളുടെ പഴയ ഓർമകൾ ഉറങ്ങുന്ന പഴയ ഓഫീസിൽ വെച്ച് ആഘോഷിച്ച് കൂടായെന്ന് ഇവരുടെ ആറംഗ സംഘം തീരുമാനിക്കുന്നു. ബിയറടക്കമുള്ളവ വാങ്ങി ഇവർ ഒത്തുകൂടുന്നു. ഇതിനിടക്ക് വീട്ടിൽ നിന്ന് വരുന്ന അമ്മയുടെ ഫോൺ കോൾ അറ്റന്റ് ചെയ്യുന്ന കാമിനിയോട് മദ്യപിച്ചുണ്ടോയെന്ന് ചോദിക്കുന്ന അമ്മ ശകാരിക്കുന്നു. ഇതിൽ ദേഷ്യപ്പെട്ട് ഇനി ഞാൻ വീട്ടിലേക്ക് വരുന്നില്ലെന്ന് ദേഷ്യപ്പെട്ട് പറയുന്നു. ഇതിന് ശേഷം കാമിനി അവിടെ വീണു കിടന്നുറങ്ങുകയുമാണ്. കൂട്ടുകാരെല്ലാം രാത്രി തിരിച്ചുപോരുമ്പോൾ അവരെ അമിതമായി മദ്യപിച്ചതിനാൽ പോലീസ് പിടിയിലാകുന്നു.\nഎന്നാൽ പിറ്റേന്ന് രാവിലെ ഉണരുന്ന കാമിനി കാണുന്നത് ദേഹത്ത് ഒരു വസ്ത്രവുമില്ലാതെ പൂർണ നഗ്നയായാണ് താൻ കിടക്കുന്നതെന്നാണ്. ഇവിടെ മുതലാണ് സിനിമയുടെ സംഭ്രമജനകമായ രംഗങ്ങൾക്ക് തുടക്കമാകുന്നത്. ഹൊറർ, പ്രേതസിനിമകൾ ഈയടുത്ത കാലം വരെ ഒരു ട്രെൻഡായി നിന്ന തമിഴിൽ അത്തരമൊരു പ്രേതബാധയുടെ ഭീകരത യഥാർത്ഥമായ ചുറ്റുപാടിൽ നിന്നു തന്നെ ഉണ്ടാക്കിയെടുക്കുവാനുള്ള റിയാലിറ്റിയിൽ നിന്നു കൊണ്ടുള്ള പരിശ്രമമാണ് പുതിയകാല തമിഴ് സിനിമയിൽ ആടൈയെ വേറിട്ടടയാളപ്പെടുത്തുന്ന പ്രധാന ഘടകങ്ങളിലൊന്ന്.\nഒരു സസ്പെൻസ് ത്രില്ലർ എന്ന നിലക്ക് പ്രേക്ഷകന്റെ ആകാംക്ഷയെ സിനിമയുടെ അവസാനം വരെ പിടിച്ചു നിർത്തുവാൻ സാധിച്ചിട്ടുണ്ടെന്നുള്ളതാണ് തീയേറ്റർ കാഴ്ചയിൽ ഈ തമിഴ് സിനിമ നല്കുന്ന കാഴ്ചാ സുഖം. പ്രത്യേകിച്ച് വലിയ ബഹളങ്ങളൊന്നുമില്ലാതെ പ്രത്യക്ഷപ്പെടുന്ന വില്ലൻ കഥാപാത്രമായ യുവതി.\nസിനിമയുടെ സാങ്കേതികതയുടെ എല്ലാ സാധ്യത കളെയും ഉപയോഗപ്പെടുത്തി ഒരു എന്റർടെയിനിന്റെ സാധ്യത കാഴ്ചയിൽ നിലനിർത്തുമ്പോൾ തന്നെ ശക്തമായ സ്ത്രീകളുമായി ബന്ധപ്പെട്ട ഒരു വലിയ വിഷയത്തെ ഉള്ളിലൂടെ ചർച്ച ചെയ്യുവാൻ കൂടി ശ്രമിക്കുന്നുവെന്നത് കൊണ്ട് ഒരു ഗൗരവ കാഴ്ചക്ക് കൂടി സാധ്യതകൾ തുറക്കുകയാണ് ആടൈ. ഇതിനെല്ലാമപ്പുറം അമല പോൾ എന്ന അഭിനേത്രതിയെ ഇന്ത്യൻ സിനിമാലോകം വരുംകാലത്ത് വിലയിരുത്തുമ്പോൾ ആദ്യം മുന്നിൽ വരുന്ന കഥാപാത്രം കാമിനിയായിരിക്കും. കൂട്ടത്തിൽ സിനിമയുടെ തുടക്കം മുതൽ ഒടുക്കം വരെ മനോഹരമായി വേറിട്ട കാഴ്ചകളും തന്റെ ക്യാമറയിലൂടെ ഒരുക്കിയ ക്യാമറാമാൻ വിജയ് കാർത്തി കണ്ണനെയും സംവിധായകനും തിരക്കഥാകൃത്തുമായ രത്നകുമാറിനെയും അഭിനന്ദിക്കാതിരിക്കാൻ വയ്യ.\nഫോറൻസിക് സർജനായി അമലപോൾ! കരിയറിലെ വെല്ലുവിളി നിറഞ്ഞ ചിത്രവുമായി താരം...\nഅമല പോളിന്റെ ചൂടന് രംഗങ്ങള് ഒഴിവാക്കി ആമസോണ് പ്രൈം! ആടൈയ്ക്കായി കാത്തിരുന്നവര്‍ക്ക് തിരിച്ചടി!\nനീ വാനവില്ലാ...! അമലാ പോള് ചിത്രം ആടൈയിലെ വിഡിയോ ഗാനം പുറത്ത്, കാണാം\nആടൈ പോലൊരു സിനിമ വന്നാല് അമല പോള് ചെയ്തത് പോലെ ചെയ്യാന് തയ്യാറാണ്; ബന്ദു മാധവി\nനങ്ങേലിയുടെ കഥ പറഞ്ഞ് അമല പോള് ചിത്രം ആടൈയുടെ ഡോക്യൂമെന്ററി! ശ്രദ്ധേയമായി വീഡിയോ\nഞാൻ ഇപ്പോൾ അദ്ദേഹത്തിനോടൊപ്പം പുതുച്ചേരിയിലാണ് താമസം!! പുതിയ ജീവിതത്തെ കുറിച്ച് അമല പോൾ\nവേഷം മാറി അമല പോള് തിയറ്ററില്! ആരാധകരെ പറ്റിച്ച് കൊണ്ടുള്ള ചോദ്യം ചെയ്യല്, വീഡിയോ പുറത്ത്\nഅമല പോളിനെതിരെയുള്ള വിവാദം! റിലീസ് നീണ്ട് പോയാല് നാണക്കേടാണെന്ന് നടി, ആടൈ തകര്‍ക്കുന്നു\nആടൈ വിവാദം, പ്രതിഫലം തിരിച്ചു നല്‍കി അമല പോള്.. പണത്തിന് വേണ്ടിയാണെന്ന് ഇനി പറയുമോ?\nനഗ്നരംഗത്തെ കുറിച്ച് പറഞ്ഞപ്പോൾ അമ്മ പറഞ്ഞത് ഒരേയൊരു കാര്യം!! അമലയ്ക്ക് ധൈര്യം കൊടുത്തത് ഈ വാക്ക്\nRead more about: aadai review ആടൈ റിവ്യൂ


ബോംബ് രാഷ്‌ട്രീയം അവസാനിപ്പിച്ചില്ലെങ്കിൽ ശക്തമായ നടപടിയെന്ന് പോലീസ് : Deepika.com Nattu Visesham\nബോംബ് രാഷ്‌ട്രീയം അവസാനിപ്പിച്ചില്ലെങ്കിൽ ശക്തമായ നടപടിയെന്ന് പോലീസ്\nനാദാപുരം: സമീപകാലത്തായി മേഖലയില് അടിക്കടി ബോംബുകള് കണ്ടെത്തുന്നതുമായി ബന്ധപ്പെട്ട് അന്വേഷണം ശക്തമാക്കി നടപടികള് സ്വീകരിക്കുമെന്ന് ഡിവൈഎസ്പി പ്രിന്‍സ് ഏബ്രഹാം പറഞ്ഞു.\nകഴിഞ്ഞ ദിവസം ചേലക്കാട് നിന്ന് പൈപ്പ് ബോംബുകളും വളയത്ത് നിന്ന് നാടന് ബോംബുകളും കണ്ടെടുത്തിരുന്നു. ഇരു വശത്തും ബോംബുകള് സമാഹരിക്കുന്നതായി സംശയിക്കുന്നെന്നും അദ്ദേഹം പറഞ്ഞു. ബോംബ് രാഷ്‌ട്രീയം അവസാനിപ്പിക്കാന് എല്ലാവരും തയ്യാറാകണം. ഇല്ലെങ്കില് പഴയ അക്രമത്തിലേക്ക് നാട് നീങ്ങും.\nനാടിന് സമാധാന ഭംഗം ഉണ്ടാക്കുന്ന പ്രവൃത്തിയില് നിന്ന് എല്ലാവരും പിന്‍വാങ്ങണം. പോലീസ് പോലീസിന്‍റെ പണി തുടരും. എന്നാല് പോലീസ് മാത്രം വിചാരിച്ചാല് ഇതവസാനിപ്പിക്കാനാകില്ല. എല്ലാവരും രംഗത്ത് വരണമെന്ന് ഡിവൈഎസ്പി പറഞ്ഞു. വരും ദിവസങ്ങളില് തെരച്ചില് തുടരും. ബോംബുകള് പോലീസ് എടുത്ത് കൊണ്ടു പോകുക മാത്രമല്ല അതിന്‍റെ പിന്നില് പ്രവർത്തിച്ചവരെ പിടികൂടുകയും ചെയ്യുമെന്ന് അദ്ദേഹം പറഞ്ഞു.


വൈദ്യുതി ലാഭിക്കാം, പോക്കറ്റും\nചുട്ടുപൊള്ളുന്ന വേനൽചൂടിൽ വീടുകളിലെ വൈദ്യുതി ഉപഭോഗം വർധിക്കുക വഴി കറന്റ് ബിൽ ഷോക്കടിപ്പിക്കാറുണ്ട്. കെഎസ്ഇബി ബില്ലിങ് സമ്പ്രദായത്തെക്കുറിച്ച് കൃത്യമായി മനസ്സിലാക്കുക വഴി അമിതബിൽ ഒഴിവാക്കാൻ ശ്രമിക്കാം.\nശരാശരി വൈദ്യുതി ഉപയോഗിച്ച് കറന്റ് ബില്ലിൽ സർക്കാർ സബ്സിഡി നേടുന്നവർക്കാണ് വൈദ്യുതി ഉപയോഗം കൂടിയാൽ ഇരുട്ടടി കിട്ടുന്നത്. സബ്സിഡി പരിധിയിൽനിന്ന് ഒരു യൂണിറ്റ് വൈദ്യുതി ഉപഭോഗം വർധിച്ചാൽത്തന്നെ ഉപയോഗിക്കുന്ന മുഴുവൻ യൂണിറ്റിനും ഉയർന്ന നിരക്കിൽ പണം നൽകേണ്ടി വരുന്നു. അല്പമൊന്നു ശ്രദ്ധിച്ചാൽ ഈ അമിതഭാരം ഒഴിവാക്കാം.\nപ്രതിമാസ ഉപഭോഗം കണക്കുകൂട്ടുക\nരണ്ടു മാസം കൂടുമ്പോഴാണല്ലോ കറന്റ് ബിൽ വരിക. അവസാനത്തെ മൂന്നു ബില്ലുകൾ പരിശോധിച്ച് അതിൽ ഓരോന്നിലും എത്ര യൂണിറ്റ് വീതമാണ് നിങ്ങളുടെ ഉപഭോഗമെന്നു കണക്കുകൂട്ടുക. അതിനു ശേഷം അവ തമ്മിൽ കൂട്ടി ആറു കൊണ്ടു ഹരിച്ചാൽ നിലവിൽ പ്രതിമാസം ശരാശരി എത്ര യൂണിറ്റ് വൈദ്യുതി ഉപയോഗിക്കുന്നുണ്ടെന്ന് അറിയാം.


എമിഗ്രേഷന് ബില് 2021: പ്രവാസി സംഘടനാ പ്രതിനിധികളുടെ ചര്‍ച്ച നാളെ |Emigration bill: expatriate organization discussion\nHome Newsfeed എമിഗ്രേഷന് ബില് 2021: പ്രവാസി സംഘടനാ പ്രതിനിധികളുടെ ചര്‍ച്ച നാളെ\nദോഹ: പ്രവാസികളെ ഏറെ ബാധിക്കുന്ന പുതിയ എമിഗ്രേഷന് ബില്ലിന്റെ വിവിധ വശങ്ങളെക്കുറിച്ച് കെഎംസിസി ഗൈഡ് ഖത്തറിന്റെയും നീതി ഭദ്രതയുടെയും ആഭിമുഖ്യത്തില് നാളെ ഓണ്‍ലൈന് ചര്‍ച്ച സംഘടിപ്പിക്കുന്നു. നാളെ വൈകീട്ട് 7ന് സൂം വഴിയാണ് ചര്‍ച്ച.\nകേന്ദ്ര സര്‍ക്കാര് പ്രസിദ്ധീകരിച്ച കരട് നിയമത്തില് ചില ഭേദഗതികള് കെഎംസിസി സമര്‍പ്പിച്ചിരുന്നു. ഇപ്പോള് പ്രവാസി സംഘടനകള്‍ക്കും വ്യക്തി കള്‍ക്കും അഭിപ്രായങ്ങളും നിര്‍ദ്ദേശങ്ങളും സമര്‍പ്പിക്കാനുള്ള അവസാന തിയ്യതി ജൂലൈ 17 വരെ ദീര്‍ഘിപ്പിച്ചിരിക്കുകയാണ്. ഈ സാഹചര്യത്തിലാണ് ബില്ലിന്റെ വിവിധ വശങ്ങളെക്കുറിച്ച് അവബോധം നല്‍കുന്നതിനും ചര്‍ച്ച ചെയ്യുന്നതിനുമായി വേദിഒരുക്കുന്നത്.\nMeeting ID: 558 441 5877\nPrevious articleജാമിഅ മര്‍കസ് ഖത്തര് ചാപ്റ്ററിനു പുതിയ നേതൃത്വം\nNext articleഎസ്എസ്എല്‍സി ഫലം ബുധനാഴ്ച്ച പ്രഖ്യാപിക്കും